
lUA&t. IIAK.-t ■ ■' ^AKEFULL 
KA SAJER 


Ha ki por ba kham mynshwa ia ka niam Sajer la ju leh ha 
duwan syiem na ka bynta saw snem lynter bad ha ka snem 
kaba san pat ki leh ha duwan lyngdoh, hynrei ka la jia ba ki 
syiem ki dot ha ki por ba hadien katba ki khun ki hajar pat ki 
ki dang bat pyrkhing bha ia la ka niam ka rukom. Kine ki 
jingjia ki la buh shipor ia ka raid Nonglyngdoh ha ka dum ka 
lyngngoh, hynrei shen hadien ka hok ki longshwa jong ki, ka 
la phalang biang hi kum ki kjat sngi baphyrnai lyngba ki khap 
lyoh rben badum, ha ka pyrkhat pyrdain ba sngur kaba ia 
ksaid ban wad la ka hok. Ha ka raid Nonglyngdoh ym don 
ka pap ka sang kaba kham sniew ban ia kaba pynduh ia 
ka niam ka rukom ba la pynkhamti la buhti da u Blei hi lyng- 
ba u Bahir uba toh. Namar kata ki sngewthuh shai kdar ba 
ki don ka hok ban pynbiang la ka niam ka rukom khnang 
ban pynneh pynsah pynphuh pynphieng ia ka. 

Kumta ryntih lang kawei ka jingmut, ki la ia beit ban 
khyllie bad pynim biang ia ka niam Sajer man la u snem ha 
duwan lyngdoh, tat haduh ba ki syiem ki ioh bor ban nang 
pynphuh ia ka, hynrei wat la ki ia leh shitom katne ruh, ki 
jingeh ba har rukom ki iai hiar thma hi ir shi ir, bad la ioh 
jingtip bathikna ba lea Sajer ka la sangeh jyn lai sien lai wat, 
naduh ba la seng ia ka haduh kine ki sngi, pynban khlem 
riej ha baroh laisien, ki pyneh la ka rngiew bad ki la khyllie 
pa khyllie biang ia ka. Ka jingsangeh ba nyngkong ka la long 
ha ka snem 1922, 1923, 1924, kaba ar ha ka snem 1942, 

1943, 1944 bad kaba lai ha ka snem 1972, 1973, 1974, 1975. 
Ngim dei ban lyngngoh ia kane, namar wat ka Behdemkhlam 
ki Jowai, ka Pomblang ki Khyrim bad kiwei kiwei ki niam 
raid niam hima, ki la ju sangeh teng ha ki por jong ki sngi 
ba la leit bad don ruh kiba la duh jyndam syndon. 

Ka Sajer ka sdang naduh ka sngi ba ki pynlong ia ka 
Mer Sajer kata ha ka sngi longshai (Jewduh) kaba bud ia 
ka knia lyngdoh, bad ka neh haduh saw ne san tai’ew kat ka 
jingpynbeit ka raid, bad ki pynkut ruh da ka mer ha ka 
sngi Jew Khyllewbah. 

SNGI IONGSHAI (KA MER SAJER) 

Tang poi ka sngi longshai, kumba la pynbeit ha ka dorbar 
ba la pynlong tang shu wai ka knia Longdoh, ki syiem ki 
lyngdoh ki san basan lem bad baroh ki khmat kni khmat 
kpa-kha na man la ka ling ki Lyngdoh, ki Marin, ki Lapang, 
ki Nongko-um, ki Makri bad ki Nongshli ki ia kiew paidbah 
sha Nongbah na ka bynta ka Mer Sajer. Te ynda la shiteng 
sngi antad ba la ia poi lut kiba jngai shnong, ki sa sdang ia 
ka Mer bad u syiem u pyniaid ia ka. Ha kane ka Mer, ka 
kam kaba ki ia rai nyngkong ka long ban buh ia ka taiew 
ban pyndep ia ka niam ka rukom jong ka Sajer. Hadien kata 
ki sa ia pyrkhat sa ia kiwei kiwei ki jingdonkam baroh. 
Ynda haba la dep bad ia poi ha ka miatmon ki sa sdang sa 
ka shoh pylleng. Haba shoh pylleng ki sdang shwa da kaba 
wad jingtip la ka Sumgu kan wan na ri lum Diengiei Ri Khasi 
ne na Ri Dkhar ri thor, lada ka wan na ri thor kata ka ju 
leit kroh syrngu na Lad Tyrnei hynrei lada ka wan na ri lum 
Diengiei ki ju leit kroh Syrngu na Lad Nongthyrlong. Hyndai 
ka jaka kroh Syrngu ka long shaduh Mawlin (jan Mawryng- 

kang) bad ki Nonglyngdoh ki ju leit ai ja ai kiad ia ki shipai 
ki swar, u duli, u tympan ha toh Umroi toh Saitkhnai. Ha 
katei ka Mawlin don kawei ka mawsiang baheh dain-ly-dain 
bad hapdeng kata ka mawsiang don ka Bir kaba don ka 
Lukhmi. Baroh u jait kba u don lut hangta, hynrei hadien la 
wan shim noh ki nong Plasha ia kata ka Lukhmi bad ki 
Nonglyngdoh kim ju leit kroh Syrngu shuh sha Mawlin ki 
kroh noh na kitei ki jaka ba la kdew haneng. 

Te ynda haba ki la pynbiang ia ki pylleng ka diengshat 
ba la don dewsaw bad kiwei kiwei ki jingdonkam baroh, 
bad u nongkhein u sdang da kaba u shim nyngkong ia ka 
pylleng ha kti, u duwai phirat u kynih phawar, bad katba 
u duwai u buh khaw artat hapdeng ka khnong ban neh ka 
pylleng bad u sa buh artat ia ka pylleng hangta. Te kat kum 
ki ktien duwai phirat u sa shim ia ka pylleng, u kyllan dew- 
saw, u buh khaw pat ha kano kano ka dong jong ka khnong 
kat kum ka jingiapan jong u, ynda dep baroh kine ki kam 
bad ki jingduwai u sa lympat ia ka pylleng. Ha raid Nong- 
lyngdoh kham bunsien ki ju ia pan dak da kaba peit ia ki 
shynrong pylleng kiba don ha ki dong jong ka khnong kata, 
hajan tduh ki saw jaka saw kuna jong ka khnong, namar ha 
shwa ban lympat ia ka pylleng u nongknia nongkhein nong- 
khan kumba la ong mynshuwa u ju ia pan bad buh khaw 
ruh ha ki saw jaka saw kuna jong ka khnong ne ka knor 
khnang ban shai bad ithuh ia ka jubab, ki dak ki long 
kumne : — 

Lada ki shynrong pylleng ki don ha ka kuna 1, 2 bad 3, 
kata kan wan na ri dkhar ri thor, hynrei lada ki shynrong 
pylleng ki don pat ha ka kuna 4, 2 bad 3 kata kan wan na 
ri lum Khasi Lum Diengiei. Ha ka snem 1979 bad 1980 ka 
Rungu (Syrngu) ka wan na ri dkhar, ha ka snem 1981 pat, 

ka wan na ri lum Khasi. Ka kynih phawar u Nongshoh pyl- 

leng ban tip la ka Rungu ka rushi kan wan na ri dkhar ne 

na ri Khasi ka long kumne harum, u nongshoh pylleng u 

sdang da kaba kynud artat i'a ka sur shoh pylleng u ong : — 

Ko bei dip lin ko bei diknor 

ko bei dikhot ko bei di lang 

ko bei kum bli ko bei kurn sha 

ryngkat da shah da de ha ka nat ba ong 

ba jab u kongsan Lapang u duloi Lapang 

ba jah u syiem Marin u lyngdoh Marin 

bajah u basan Makri u basan Makroh 

shisnem shisien. 

Ka shad rong ka shad nam u tdong u Rynniaw 
shisnem shisien, 

bu ong li shah da de ka put ka tem 

ryngkat u shipai u siwar u duli u tympan 

lut la kata te nin la ka nat 

mynta uni u snem 

u shah da de la ka nat la kylli 

ko bei di plin ko bei diknor 

ba wan ka Rungu ba wan ka rushi 

ba wan du shah da de ka shu nat. 

Ka shu bah ka shu kiein 

ka shu kroh ka shu pun 

ka shah da de la ka nat bu ong 

du kata ka shah da ni 

ryngkat ka Lukhmi ka Pukhmi bu ong 

ba mane i’a Pha ba majon i'a Pha 

la poh u sankur u san khili 

la poh u san kpoh u san kmei 

u san binong u san bishin 

te, lut la kata nin la ka nat 

ko syiem Rungu ryngkat ka shah da de 

lano ka wan ? 

Wan la ka ri Khasi ma 
wan la ka ri dikhar ma ? 

Kata la din na ka nat, iathuh da bashai 
ko bei diplin ko bei diknor 
ko bei dikhot ko bei di lang 
ko bei kumbli ko bei kum sha 

Sho 

Khi dep bei kata tyndep ka lei tyndep 
pyndep ka khein ka khai 

de tang ka par ka ksaw rwin, 

Mo lengsam 

He 

pynthih pyndem u hiew rwin 
basit ba diang ba te ba ai 
ba jied ba kam. 

(Nangta pat u bteng khlem da kyn-ud sur shuh la kum ha 
kaba shu kren ne iathuh khana) 

Longsan ka pyrthei khrum ka pyrthei 
shibit ka bneng 

la sam ka Nongsam la sam ka Hukum 

la shah da de ka nat 

la buh ka Ramew la buh u Blei 

la buh u byndai u bynthai 

la buh u bahir u batoh 

uba pdang uba soh uba khei uba dang. 

(Nangta u bteng biang ka kyn-ud sur) 

Lut la kata da shah da de la ka nat 
te ko bei diplin ko bei diknor 

a ko bei dikhet ko bei dilang 
ko bei kumbli ko bei kumsha 
ko bei dusam ko bei nongbuh 
a ko buh hukum 
ko bei Hukum ko bei bara nga , 
a mah ju nga mynru 
te Bei la ka nat se 

da dum ka pyrthei da dum ka mariang se 

da dum da sa da de 

u lyoh u kynjan pympun se 

u ji-eh u jirat u ji ngai ka jadih 

ban nang ka ji kam ka ji lei 

ban nang ka ji wan 

ban nang shah da de ka nat se 

ka longjew ban nang ka pynjew ban nang 

ka khaii ka pateng ban nang 

ka pyrsi ka pyrkhat ban nang 

ban ong ka shah da de ka nat 

ka latur ka i'a beh ban nang, 

lut la kata shah da ni se 

a lum dorbar 

ha khmat ka Bei synshar se 
la khot shah tynni se 
u kynja la shah tynni 
ka nat uba khraw 
ka din uba khraw ba daw se 
a khot ka shah tynni 
la ka daw se 

u kynja hati u kynja kulai se 

dakhot u kynja rad bah u kynja ’radsan se 

a lah ka jong Me sait ka jong ngi se 



ka sait ka jingai se 

yn lah ka Me 

ka pynkynjang ka bneng 

ka pynkynjang ka khyndew ma 

to pynshah da de la ka nat 

da lah se u de shah da ne se 

bakhraw ka din myrlah 

bakhraw ka dak myrlah se 

la khot ryngkat da shah da ni se 

u kynja Piru u kynja Pithing se 

la khot ryngkat du shah dini se 

Ka Bina ka Simsong se 

u khit u kyrkhai u Rynniaw u Tliej se 

Ita ba lah din la ka nat se 

ale ryngkat shah da ni se 

u kynja 'sein-iong u kynja ’seinbah se 

u kynja sein-her u kynja sein puh se 

u kynja ba dom se 

uba don ka nam ba don ka kyrteng se 

u Thlen u kynja tyrsi se 

i ta ba la din ha ka nat se 

u la shah da ni se 

kynjang ka bneng bym don ba lah 

kynjang bat khyndew bym don ba lah se 

u dikut u sohpet khyndew 

bym don ba lah se 

ba dkut bad sohpet bneng 

bym don ba lah se 

ba muij ka sah shan bneng 

bym don ba lah se 

ba muij ka sah shan khyndew 

bym don ba lah se 

lut da kata ban shah da ni se 

khot da ka bei ka Synshar kynrad se 

ka duwan jong Ka ka dikeh jong Ka se 

a khot lyngkot da sha da ni se 

ka sim la dit ka sim la dong se 

ba ong shah da ni se 

ba lah re ki te shah da ni se 

oh lut da kata te shah da ni se 

Kynrad da shah da ni 

Kynrad da don hukum 

ka pyrthei sawit ka bneng se 

ong ka bei synshar to shah da ni se 

li khot alem te shah da ni se- 

i mah te shah da ni se- 

ko ri juku. 

Ka syrdong ha Me ka surpud ha Me 

ka khynroit ha Me ka rah dong ha Me 

ka rah kum ha Me ka rah khra ha Me se 

Shalahang sha-lahit ha Me 

ka rong ka khong ha Me 

Ka Kynda ka pati ha Me se 

Ko Kyndir ha Me ka tyrphieh ha Me se 

buh to shah da ni se 

a khrum ka pyrthei se 

to shah ka nin ha ka nat se 

pynhir ka tyngkuin ksir ka tyngkuin rupa 

da ka shanphyrloh da ka shan dani se 

da kat da hir 

u basan Lurmiet u basan Lurshai 
u basan khynroit u basan rahdong se 


o 



ka ri jong ki ka pud jong ki se 
i mah jong ka riti se 
ha khrum ka pyrthei di shah da ni se 
li shem li shan dei ni na ka nat se 
u khon lyngkhoit u khon lymbar se 
mar in u shan la ka nat se 
ka phong mar e ka sliein mar e se 
ka kup ka da mar e se 
ka banat ka patu mar e se 
ka sala ka sa pur mar e se 
u kyrjih u kyrjem ka tdong ka shnet 
ka syntu ka duwang mar e se 
te lut da kumta shah da ni se 
A mah te na ka nat se 
u lut lyngkhuit lyngkhoit 
la kai ha ka juh ka symphong 
ka symphai se 

la kai ha ka juh’ la rit la tliej se 
la koit ka shah da nin la ka nat se 
ha ka juh iew shyip ka iew suwai se 
ha ka juh lamet ha ka juh la tang se 
ha ka i’ew luri ha ka iew lura se 
te lut la kata te nin la ka nat se 
ka phong mar e ka sliein mar e 
ka kup mar e ka sem mar e 
ka sem khur ka sem khrem mar e se 
ka balieh kaba saw mar e se 
u kurjuh u kurjem ka tdong ka shnet 
a lei ha diwan ka bei Synshar 
kata la kyrpad te 

la paw ka mynrain la paw ka mynkhla 

nga la paw ka myriiew la paw ka myndo 

nga la paw ka un bru la paw ka mynbru 

nga la paw ka Syngkor ka Myngkor 

nga i leh ding a itai la ka nat 

te li thuh ha ka Bei synshar 

te lut la kumta te nin la ka nat 

te la dap u san hara u san mynkwa se 

bu hun ka bei Synshar se 

ka pynsem ha nga ka pynkup ha nga se 

ka pynrem ha nga ka pynbeit ha nga se 

lut la kata te nin la ka nat se 

kaba lieh kaba saw ha nga se 

ka kurjuh ka kurjem ha nga se 

ka tdong ka shnet 

ka syntu ka luwang ha nga se 

buh u shan da de la ka nat se 

ka pla kslr ka pla rupa 

ha nga se 

ka pynkup ka pynda ha nga se 
ni ma la ka nat 

u khon lyngkhoit tai ha ka nat se 
ka san hara ka san mynkwa se 
ka nat liku ha kata se 
I leh ha khmat ka Bei synshar se 

(Nangta u shu kren biang khlem kyn-ud sur) 

A ko khon lyngkhoit a me 

a ko khon lymbar a wan me 

a bei Synshar a wan nga 

ka phong nga mar e ka slien nga mar e 

ka kup nga mar e ka da nga mar e 

bu ong leit shah da de la ka nat 



lei sha lympuit lei sha lympong 

nga sah juki la sah rangli 

la sah ba mon la sah syngkai nga te, 

mynrain nga ba myntlah nga 

he ba ong la kata 

da shah da de la ka nat 

ba kui ka sukor ba bukor nga-hu 

(Nangta u kyn-ud sur biang u ong) 
Lut la kata da shah da de 
la ka nat te 

ba ong ka blei Synshar 
da ka nat te 
ia lah ka me ka kyn-ih 
ia lah ka me ka kyn-ai se 
ia la ka me ka pynshai 
ka pynmih se 

ka pynrem ha nga ka pynbeit ha nga 
ka pynkup ka pynda ha nga se 
bu shah da nga nin la ka nat se 
ka phong ha nga ka sliein ha nga se 
bu la kumta te bei la ka nat 
uba lieh uba saw ha nga se 
ka bthup ka kyrbang ha nga se 
ka sala ka sa pur ha nga 
ka sem khur ka sem khrem ha nga se 
ka ryndi ka muka ha nga se 
te lut la kata te nin la ka nat 
u sat pat u sa: khniang ha nga se 
lut la kumta te nin la ka nat 
u kynjer ha ji se u khon lyngkhoit 
te din la ka nat 

te li ku tymphlang ka bei Synshar 

kynih da u la ka san kyn-ih se 

la phein ka bneng la phein ka khyndew se 

la sait ka jingut la sait ka jingai se 

la muij u sohpet bineng la muij 

u sohpet khyndew se 

la shan bineng u soh shan khyndew se 

lut la kata te nin la ka nat 

a muij ryngkat shah da ni se 

ka Sngi kyllung u Bnai kyllung se 

a muij ryngkat te shah da ni se 

da kane se bu ong shah tynni 

ka duwan duwin se 

ka ryngngi ka dvmmu se 

ka ir ka sngah ka rynsait ka rymphum 

ka tha lei ka tha ar se 

la kat ka shah da de ka nat se 

u kynja bakhraw ka ktien 

u kynja bakhraw ka dang se 

bad ka phuh bad ka phiang se 

u ban nang ban leit 

napoh u lumbah u lumsan se 

ka skei ka sier u bthong u turam 

u khit u brai ba u shah da de 

u hul u hal ka pyrthieh ka lynnai 

ka den ka jakrai 

a i'oh ka shah da de 

ka krem ka kroh ka skit ka skai se 

a ioh ka shah da de 

ka woh ka wat se 

u Rynniaw u Tliej u Simsong se 

jin la kata 

u Pirn u Pithin u shurwat u Dynjar se 

a lei la kumta nin la ka nat 

u khon mynru se 

a nang pyniein u tnum u tyndai 

u thud u pyrkham se 

ka pynbiang ka pynshor se 

u pet puh u pet phei se 

u riseng u rijied se 

bu li shah da de la ka nat 

da phla jutang 

da khong ngoit jingblei da jingpan di blei 

ko bei diplin ko bei di knor 

A ko bei dikhat ko bei di lang 

nga te lut la kata te nin la ka nat 

te hukum ka blei Synshar se 

ko khun lyngkhoit a mah se 

shano ka libud shano ka li khliein 

Me liem la poh u rad bah radsan mo 

la poh te shah da ni se 

ka khliein ka dukhoh 

ama te le re nga la kata te 

la poh u man ru la poh u manken se 

la poh u dem krih la poh u dem shang 

la pan u ryndang jong ki 

la pan da dien se 

la pan ryndang da leit la shwa se 

buh la shah da dien la ka nat se 

la pat ieng da kata se 

ka pynshai ha nga ka pynmiet ha nga se 

ka kyrsu koit thih 



ka kyrsu koit dem ha nga se 

la duh li shah te nin la ka nat se 

u khon ka nia u khon ka men se 

du mah ha ka ma ka kem 

ha ka mah ka liem se 

i mah ha ka ma ka saw 

ha ka ma ka sin 

la ha ka ma pyllun 

ha ka ma lyndang se 

lut la kata te nin la ka nat 

shah da ni se 

ha ka ma ka khein 

ha ka ma ka khai se 

ha ka ma diplin 

ha ka ma diknor se. 

E lei la kumta te nin la ka nat 
u khon rytung te 
u pat ryndang te shah da ka ni se 
u pat da u la pat la de se 
la shah da de se 
u khon bynru 

da bah ryndang u khon rytung se 

bu la shah da ni se 

u shah da de u shan da de 

ha ka nat se 

ka sakhi da de te 

ka ryteh ka rykhum te bu ong 

ka synrat ka synmong se 

ka bi eit ka ki sem se 

u ruwuih u syntang se 

a lei la kumto te lah la kumta 

te bei ha ka nat te 

mynta te kyllu re nga 

ka mat ka jura to shah da ni se 

ka ju lei ka ju wan da kylli re nga 

ka dih ka kam da kylli re nga 

ka mang ka mut da kylli re nga se 

ka khaii ka pateng da kylli re nga 

ka pyrsi ka pyrkhat da kylli re nga 

ka dimon ka diser de kylli re nga se 

ba duh u stbah u tlang 

da kylli re nga 

ba duh u balieh basaw 

da kylli re nga se 

ba duh u kynthei u shynrang 

da kylli re nga se 

bu ong 

ba duh ka ’sikmai ka langkmei 

da kylli re nga se 

ba duh ka silud ka lang lud 

da kylli re nga se, 

kylli re nga 

a mynta ka mat ka jura 
ka bei la ka nat se 
la kat kani la shad da ni 
shisnem shisien 

ba jah u kongsan Lapang u daloi Lapang 
bajah u syiem Marin u lyngdoh Marin 
bajah u basan Makri u basan Makroh se 
u basan Nongko-um u basan Nongshli se 
ryngkat ha kane ka diwan ka dikeh se 
ka Bei ka lisad ka lidor se 



ba don ka hok ba shong ka hok se 

shano kane ka Rungu 

ka shu mat ka jura shah la de la ka nat 

ko syiem Rungu syiem rushi se 

ho shah da de la ka nat se 

ba jah shah da de se 

ba lam u shipai u suwar 

u duli u tympan se 

te lut la kumta te nin la ka nat 

te rung lapoh Diengiei 

la poh ri thor ma 

la thuh da ba shai 

da kren da ka hok se. 

(Nangta u bteng da kaba shu kren) 

A ka bei Ram-ew ka bei rynthit 
ka bei bajuh ka bei ba kam 
ka bei ba shah ka bei ba khet 
ko bei ba long ko bei ba man. 

(Hangne u sangeh tiak bad kyn-ud biang da ka sur bajem jai) 

E ei bynthi byndem 

riniaw riwen bisen bidong 
ba i ba o ba ie ba kam longsan 
te um ka hok um 

(Mar kumta hi u kren jam kynsan u ong) 

Ha mynta u snem ha mynta u tai’ew 

ha mynta u bator u bakan 

bajah u kongsan Lapang u daloi Lapang 

bajah u syiem Marin u lyngdoh Marin 

lut la kata te nin la ka nat 

shisnem shisien 

Lymphuifi ki khurt samla ka Raid 
da fain Karetv ki kup pynsyaid. 




ka shad rong ka shad nam 
shisnem shisien 

u tdong u Rynniaw shisnem shisien 

ka shah da de la ka nat ba ong 

u sinput u sin tern shisnem shisien 

ka syiem Dur ka syiem khoh 

shisnem shisien 

ryngkat ka shah da de 

u shipai u suwar u duli u tympan 

la kat ba dem kane ka khein 

ko syiem Rungu trai kynrad 

lano ka wan Pha ka syiem Rungu 

wan syiem Rungu 

wan Pha ma la la poh Dienglei ma 

la poh ka ri dikhar ma 

thuh la bashai kane ka mat ka jura 

wan na Diengiei ma mo 

to kohnguh la ka din timun 

to shah ka ding to eh ka ding 

to shynrang ka ding 

to kynther ka lieh to kynther ka saw 

hap ka sang ka ma bad ding bad mun 

kyllon ka mun shong ka ding 

eh ka ding shynrang ka ding na kum wei 

ka mat kumwei ka jong nga 

sait ka ding sait ka mun 

nguid ka ding ling ka ding 

ka ling pait ka ling ur 

ka ling shoh ka lingtem ur 

(Nangne u kyn-ud sur biang) 

Sho nga rah nga jur 


2 * 

nga tap ka toh thih 

ka tah ka dewsang dew ma 

nga tah ka dew met nga tah ka dew lieh 

nga tah ka dew saw se 

a mah 

nga tynnin na ka khon lyngkhoit 
a ma 

na ka khon lymbar ha Me se 

ko bet to shah da ni se 

la kat ba dem kani ka khein ka khai se 

ba dem ka diplin ba dem ka diknor se 

ba dem ka dikhet ba dem ka dilang se 

ba dem ka kumbli ba dem ka kumsha se 

li nguh pynnguh ka bei 

la ti nga kynrad te di phla jutang 

di thuh la ba shai 

da kren da ka hok se 

nguh da shah da ni se 

ia nong da shah da ni se 

ka shu kroh ka shu pun. se 

ka shu bah ka shu kiein se 

ka kynthup ka kynthai se 

ryngkat ko Bei Kynrad 

te ko Sngi kyllung ko Bnai kyllung se 

ba ong to shah da ni se 

ko bei Ram-ew ko bei rymthid se 

a ko Bei bajuh ko Bei ba kam 

ko Bei ba shah ko Bei ba kiein nga 

ko Bei ba long ko Bei ba man nga 

ko Bei nongbuh ko Bei nongsam nga 

(Nangta u shu kren jem jai u ong) 

A blei Ram-ew blei Nongsam 
blei Nongbuh blei Nonghukum 

(Nangne pat u sdang biang ban shu kyn-ud) 

Oh hm pynthih pyndem 

riniaw riwin ba seng ba dang 

napoh ka diplin ka diknor 

ka dikhet ka dilong hm to 

(Nangta u shu ia said da kaba shu kren u ong) 

Kaba di hok long kumni 

haba jah u kongsan Lapang u daloi Lapang 

bajah u syiem Marin u lyngdoh Marin 

bajah u basan Makri u basan Makroh 

bajah u basan Nongko-um u basan Nongshli 

u kynja rinem u kynja thunem 

ba buh laduh mynshuwa 

la duh ba hir la duh ba toh um 

ka dei ka hok 

ba dei ba wan hi la poh Diengiei 
te me ryngkat te shah da de 
ka wan ka ti ha kajuh 
ryngkat ka mane majon 
ka Lukhmi pukhmi to kohnguh 
da kong ka mon shah ka ding 
eh ka ding shynrang ka ding 
kynther ka lieh ka saw 
hap ka sang ka ma 
bad ding bad mun ho lengsam 
ka dei hok kata 
kaba dei la ri dikhar 

te me ka jura 

to iap di khong ka mun 

to tim na khlieh ka mun 

Shah ka ding eh ka ding shynrang ka ding 

Na kawei ka mat sait 

Sait ka ding ka mun 

muij ka ling ka dei ka lingpait 

ka ling ur ka ling shoh 

(Nangta u kyn-ud pa kyn-ud sur biang) 

Sho Kyrkhu kynkhai 

pynsait ka ling ka nat 
lympat lyntiein tang u ksuid u khrei 
byrnei u phorud u smai u tang 
jong ban ei ban un shim 
ka spah ka phew te tang ki 

par ki ksaw rwin 

mo lengsam ho lengsam 

(u lynthaw artat phlak) 

Tang shu dep lynthaw u peit ki dak ki shin, lada ym shai 
u khan biang u kynih u phawar biang, hynrei lada la biang 
la shai kata u sa pyntip paidbah noh ba kan wan na kata kata 
ka jaka, bad ki sdang pat sa ka kylli ka pyrthew da no ka 
mon ban long u nongkroh syrngu. Lada ka mon na ki jait 
u Lar kiba dei ki Marin Sohseng lane ka mon da kiba na ka 
jait Marin Khonjiii. Lada uwei na ki un long u Jha uwei pat 
un long u Arja. Ka dak ha ka khnong la ju kham ia pan kumne. 
Lada ka shynrong pylleng ka don ha ka dong 4, 2, 3, jong ka 
khnong kata ka mut ba la mon ne jied da uba na ka jait u 
Lar (Marin Sohseng), hynrei lada ki shynrong pylleng ki don 
ha ka dong 1, 3, 2, jong ka khnong kata, ka pyni ba la mon 

ne la jied da uba na ka jait Marin Khonjifi. Ka rukom buh 
khaw ne kiwei kiwei ki jingleh jingkam ki long hi kum juh 
kum ha kaba shoh pylleng ban wad jingtip ia ka jingwan 
ka Rungu. Xawei kaba ngi donkam ban ia tip lang ka long 
ba u nongkhein nong khai um ju shim ia ka nam ka kyrteng 
jong ka jait u Lar (Marin Sohseng) haba u kynih phawar 
ban wad ia u nongkroh Syrngu, hynrei u nam pynban da ka 
jait ki Longdoh-kmei bad ki Marin Khongjin. Kane ka long 
na ka daw ba u Lyngdoh sla u dei hi na ka jait u Lar Marin 
Sohseng bad u dei ma u, uba ia kfiia lang bad u Lyngdoh-sad 
(Na ki Lyngdoh Kmei) ha ka knia Longdoh, Uba long U Blei 
Bahakhliehtam ba la bat da ka jait ki Lyngdoh-kmei. Na kata 
ka daw lada ka khein ka khai ka kup ha ka nam ki Lyngdoh 
kmei, kata la sngew thuh ba u nongkroh Syrngu u dei ban 
long na ka jait u Lar Marin Sohseng. Ha ka kynih phawar 
u nongkhein nongkhai u sdang da kaba u kren buh daw 
kumne : — 

Ryngkat kamtu la lei u jha u arja 

la lei u nongbah u nongshim 

la lei u nongkroh nongpun 

te mynta rungkat ka Lukhmi pukhmi 

ba mane majon ryngkat 

da shah da ni ka nat bu ong 

ko syiem Rungu ko syiem rushi 

ryngkat shisnem shisien 

bajah u kongsan Lapang u daloi Lapang 

bajah u syiem Marin u Lyngdoh Marin 

bajah u basan Makri u Basan Makroh 

u basan Nongko-um u basan Nongshli 

kaba dei hok hi 

ka mane ka majon ia pha 


21 



ryngkat fca shah da de la ka nat 
shisnem shisien 

ka shad rong ka shad nam u tdong u Rynniaw 

shisien shisnem bu ong 

da shah da de la ka nat 

ryngkat u shipai u suwar 

ryngkat u duli u tympan 

ryngkat u shah da de la ka nat 

ka sbalamen ka shalangkhriew 

ryngkat da ka sin da ka bom 

ryngkat ka shah da de la ka nat 

ka singput ka singtem 

te mynta nga ong kumne 

ba ryngkat u nongkhroh u nongpun 

ba dei hi la poh ka jait 

ka shah da de la ka nat bn ong 

u shu bah u shu kiein 

ka bah Rungu ka bah rushi 

ba kit ia kata 

ba mane i'apha ba majon iapha 
kaba dei hapoh kane ka jait 
ka Marin Khongjin se mo hok ma. 

Ma badei la jait hok 

ba dei ha lyngdoh kmei 

ba hap hi ka lyngdoh kmei 

ka nongbah ka nongpun ka nongkiein ka nongpun 

ba ong ba mane ka Lukhmi ka pukhmi 

to kohnguh la ka jubin ka mon 

to shah ka ding eh ka ding 

to shynrang ka ding 

to kynther ka lieh ka saw 

hap ka sang ka ma bad ding bad mun 

E he mar dei re kani 

badei ka jura hi 

lah kini ki Marin Khongjin 

lap Nyngkong ka Mun 

Khlop ka tim na khlieh ka mun 

to eh ka ding to shynrang ka ding 

to kynther ka lieh to kynther ka saw 

hap ka sang hap ka ma 

ba lingsaw ling san 

ong lyngba 

ka bei diplin ka bei diknor 

ka bei dikhat ba dei dilang 

ka bei Nongsam ka bei Nongbuh 

nga pynthih nga pyndem 

ryngkat ka shah da de la ka nat 

u khon ka niaw u khon ka men 

lapoh ka diplin lapoh ka diknor 

lapoh ka dikhet lapoh ka dilang 

te nga pynthih nga pyndem 

u riniaw u riwin uba sin uba dang 

tang uba i uba oi 

he lei la kumto lah la kumta 

nga pynthih nga pyndep jong nga 

nga tah ka dusi-dukyah 

nga tah ka dewsang ka dewma 

nga tah ka dewlieh nga tah ka dew saw 

nga tah to shah da de la ka nat 

bu ong 

ka pynriam ka pynbeit ha me 
te trai la ka nat 

te thuh la ba shai to kren la ka hok 

ba mane ryngkat ha kani 

u lum shnong u lum thaw 

ha kani u pud u sam 

ha kani ka ri ka raid 

ba labuh shisnem shisien 

labuh u Ni-bah u 5Ji-san 

la buh u Myndai u ki lai 

la buh u bahir uba toh 

la buh u bapdang u bakseh 

uba thlieh uba neit 

dei hok hi lapoh u lyngdoh kmei 

kohnguh a ka jibin ka mon hi 

shah ka ding eh ka ding 

shynrang ka ding kynther ka lieh ka saw 

hap ka sang ka ma 

buh bin la ka mon ho lengsam 

e heh ba dei hok 

dei lapoh ki Marin khonjin 

lap dukong ka mun tim na khlieh 

shah ka ding eh ka ding shynrang ka ding 

hap ka sang ka ma 

buh la ka mun ho lengsam 

Nga sait ka diplin ka diknor 

nga sait ka shah da de la ka nat 

ryngkat ka buh daw buh dong 

ka buh khap ka buh khum ka 

nga ka shong ka lympat ka lumtim 

(Nangta u bteng da kaba shu kyn-ud sur) 
Suit khr't dep pai tyndep tympai 
tyndaw ka kheiii ka khai 

rwin 


ri tang ka por ka ksaw 

Ho u ksuid u khrei 

uba niun ba nieh leit li ieh teng c 
wan shim ka spah ka phew 

te tang kum ki par ki ksaw twin 

How longsam katta kynrad 

(u lympat de plak ia ka pylleng halor ka dieng shat) 

Ynda la dep ka shoh pylleng bad la dep jied ia u nong- 
kroh Syrngu, ki shoh pylleng biang ban jied pat sa ka Nong- 
kit nongbah Syrngu. Kumba ia u nongkroh Syrngu lah ban 
jied tang na ka jait u Lar (Marin Sohseng) lane na ka jait 
Marin Khonjin bad ym lah ban jied na kano kano kawei pat 
ka jait, kumjuh ruh ia ka nongbah Syrngu lah ban jied tang 
na ka i'ing Lyngdoh-kmei lane na ki Marin Khonjin na kiwei 
pat ym lah. Ka rukom leh kam bar oh ka long hi kumjuh 
bad ka dak ban tip pat lada jied ia ka Lyngdoh -kmei ka long 
ba ka shynrong pylleng kan don ha ka dong 4, 1, 2 jong ka 
khnong, hynrei lada ka shynrong pylleng ka don ha ka dong 
1, 3, 2 kata ka pyni ba la jied da ki Marin Khonjin. Hangne 
ruh u nongkhein nongkhai u sdang la ka kynih ka phawar 
da kaba iasaid buh daw kumba shu kren ne iathuh khana 
bad u ong : — 

Te la lei la kumto 

ka shu bah ka shu kieifi ka shu kroh shu pun 

he ba bah ryngkat 

da shah da de la poh ka nat 

la poh ka jaka la poh ka lynti la poh ka syngkiein 

ka pah lanai ka pah lasier ka pah khur pa khriam 

ka pah ryndi ka pah muka pah sa la pah sa pur 

pah sai-tap pah sai khniang ryngkat ka shah da de 

ka shah da de la ka nat 
ka pah khaw pah khih bu ieng 
da shah da de la ka nat na poh 
da shah da de la ka nat na jrong 
nga pah rast nga pah ranap 
nga shah da de la ka nat 

Te mynta ryngkat ka nongbah ryngkat ka nongpun 

ryngkat ka shah da de ka nat 

ka nongkit nongbah 

ba mane ja pha ba majon ja pha 

ko syiem Lukhmi ka bei Lukhmi 

ba jah ka shah da de la ka nat 

u kongsan Lapang u duloi Lapang 

ba jah u syiem Marin u lyngdoh Marin 

ba jah u basan Makri u basan Makroh 

u basan Nongko-um u basan Nongshli 

ba jah u kynjah thunem u kynja rinem 

u kynja ba buh u kynja ba thung 

dei hok hi se kaba long 

nga kyJIi hi se ka Nongbah Nongpun 

te ba kylli i se 

ka nong-kynthup nongkynthai 
kane ka mat ka jura te bei ka nat 
te ba ong 

ka shu bah ka shu kiein 

ka shu kroh ka shu pun 

da ka mane kaba majon 

te ryngkat ka Lukhmi ka pukhmi 

te ba dei hi la poh ka jait 

te shah da de la ka nat 

la poh ka Marin khonjin te me ka hok 

ka nongbah ka nongpun ka kynthei 
to kohnguh ka jibin ka mun 
shah eh ka ding shynrang ka ding 
kynther ka lieh ka saw hap ka sang ka ma 
bad ding bad mun ho lengsam. 

E he kane ka jait Marifi khonjin myrlah 

mar mane ka Lukhmi pukhmi 

mar mane ka Rungu ka rushi mar mane 

ryngkat la poh ka shah da de la ka nat 

ka syiem Dur ka syiem khoh 

ba jah u kongsan Lapang u duloi Lapang 

ba jah u syiem Marin u Lyngdoh Marin 

ba jah u basan Makri u basan Makroh 

ba jah u basan Nongko-um u basan Nongshli 

ba jah u kynja thunem u kynja rinem 

ba mane kane ka lukhmi te 

ba mane kane shu bah shu kiein 

ka shu kit ka shu pun 

te mane ha ka Lyngdoh-kmei 

to lap du khong ka mun 

da tim wa khlieh ka mun du shah ka ding 

to eh ka ding shynrang ka ding 

da kynther ka lieh da kynther ka saw 

da hap ka sang da hap ka ma 

ba ding ba mun ko lengsam 

te lah la kumta te nin la ka nat 

ko bei di plin ko bei di knor 

ko bei dikhet ko bei di lang nga 

ko bei kumbli ko bei kum sha nga 

ko bei Nongsam ko bei Nongbuh. 

Nga jong nga me nga pynsum nga me 

nga pynsait nga me, nga jong nga me 
nga tah ka dewsi ka dew kyah 
nga tah ka dewsang ka dew ma 
nga tah ka dew lieh ka dew saw 
weng la kata ka din la ka nat 
te thuh la ba shai te kren da ka hok 
la kat ba dem kani ka khein 
ba dem kani ka khai 
ba dem ka diplin ba dem ka diknor 
ba dem ka dikhet ba dem ka dilang 
ba dem ka kumbli ba dem ka kumsha 
ba dem ka hukum ka hara 

ka Nongbuh ka Nongthung ka Ram-ew ka rynthit 
jin la kata ka synshat ka bishar 
Trai kynrad tang katta. 

Nga pynthih nga pyndem mo 

nga pynthih nga pyndem u riniaw u riwien 

uba sin uba deng uba i uba oi 

uba jied uba kam 

kaba dei hok yn kylli pat 

kylli ar ktien lei ktien 

ka shah da de ka nat ar rwat lei rwat 

na ka nat bu ong 

bu dang ba hok ba dang ka jura 

ban shah da de la ka nat 

la poh ka jait Marin khonjin te me 

ka ba lah ka shu bah, ba lah ka shu pun 

jin la kata 

ba lah ka shu kit ba shah da de la ka nat 
te la poh ka shu kroh la poh ka shu shim 
la poh ka lad la poh ka jaka 

te lah la kumta te nin la ka nat 

bu on g ba shah da de la ka nat 

ba sah hi u Marin khonjin myrlah, 

lah une u Lyngdoh-kmei 

ka shu bah ka shu kiein 

lah ki ka Lyngdoh-kmei 

ba ju kit ka Rungu ka rushi 

bu ong li shah da de la ka nat 

lapoh ka lad lapoh ka jaka 

lapoh ka lynti lapoh ka synkieifi 

la poh de shah da de ka nat 

ka pah lanai ka pah lasier 

ka pah khur pah khriam 

ka pah ryndi ka pah muka 

pah sala pah sapur pah saipat pah saikhniang 

ba ong u pah rasi pa ranap 

pah khaw pah khih 

te li lah kumto shah da de la ka nat 

kani lah ki Lyngdoh-kmei 

to tim na khlieh ka mun 

te shah ka ding te eh ka ding synrang ka ding 

kynther ka lieh kynther ka saw 

hap ka sang ka ma bad ding ba mun 

Mo lengsam 

(Hangne pat mynta u da kyn-ud sur) 

He shu la sait ka lieng ka nam 
la sait li shah da de ka nat 
lum pat lum piein u tang u ksuid 
u khre bymei u phirod u smai u tang 
shong ban e ban mu 
shem ka spah ka phew 

dei tang ki par ka ksaw rwin 

Bho lengsam trai kynrad 

(u lympat artat phlak) 

Nangta u sa bishar sa peit bad pynshai ba la jied na ka- 
ta kata ka jait. Mar ia dep u shoh pylleng biang ban wad 
jingtip la kane ka Svrngu ka dei ka (a) Rungu Pamphan 
(b) ka Rungu Tap ne (k) Rungu Pamlat. Ka rukom duwai 
phirat ka long hi kum mynshuwa, hynrei ka dak ha ka khnong 
ban tip ka long kumne. Lada ki shynrong pylleng ba bit 
saw ki don ha ka dong 4, 1, 3 jong ka khnong kata dei ka 
Rungu Pamphan, lada ka don pat ha ka dong 1,3, kata dei ka 
Pamlat, bad lada ka don ha dong 3 kata ka Rngu-tap. Ki 
ju da wad jingtip kumne namar ka rukom lehniam ka pher 
khyndiat kawei na kawei pat. 

Hadien ba la pyndep ia ka Mer Sajer ha ryngkat ka buh 
sngi buh ia, ha ryngkat ka shoh ka khein ki khun ki hajar 
ka raid Nonglyngdoh ki khreh ki pynbiang ryntih kawei ka 
buit kawei ka bor ban pynphuh pynphieng ia ka Sajer. Ha 
ka ar longshai (lewduh) shwa ka miet pynthih dur, baroh 
ki kur ki jait ba don iing-niam ha Nongbah ki kiew sha 
Nongbah ban pynbha pynsyon la ki jong ki iing-niam, la ka 
dei ha u phlang u traw ne ka siej ka kpait, kumjuh ruh kito 
ki kur kiba kwah ban pynmih iing-niam, ki ju leit ha katei 
ka sngi ban shna ia ki. Ha ka lew Khyllew-bah (Mawlong) 
pat kata, san sngi shwa ka miet pynthih dur, ki kynthei ki 
kiew sha Nongbah ban shet ’iad-um bad ha ka sngi pynsifi 
(Pamtiah) pat ki sa leit khyllie bad thep ia ka jyndem ha ki 
kulo bad ki buh ia ki ha sirkit buh kiad. Dei ha kane ka sngi 
ba baroh ki khun ki hajar jong ka raid ki mih paidbah ban leit 
soi ne pynkhuid ia baroh ki lynti shnong kiba don ha 



Nongbah. Ha ka sngi longshai miet Pynthih dur (lewduh) 
pat ki pyndep ia kaba dang sah baroh, kata ki jait Makri ki 
soi ia ka Umlalung Umtron bad na man la ka ling niam ba 
don ka Dur ki dei ban pynmih la kumno kumno uwei u 
briew shidur ban soi pynkhuid ia ka jaka kroh Syrngu, Duwan 
ka syiem It bad ka duwan lyngdoh kaba long ruh ka jaka 
shad. 


KA MIET IONGSHAI (IEWDUH) 

KA MIET PYNTHIH DUR 

Ha ka janmiet longshai ki khun samla ka raid Nong- 
lyngdoh da ka jingkmen kaba khraw shynrang bad kynthei 
ki poi ha Nongbah ban pyndep la ka niam ka rukom, kam 
pher la ki la shong shnong ha Kamrup (Assam) lane ha ka 
Raid Mylliem ne ha kano kano ka raid ka it ka hima, ki 
don hi ka juh ka hok kumba ki dang shong dang sah hi ha 
la ka Ri ka Raid. Namar ki dei na ki 7-kfii 7-kpoh. Kine ki 
samla shynrang bad kynthei na man la ki shnong ki da jied 
da buh la u Nongialam uba long u nongpeit nongsumar Yoh 
don ka duna ka palat ka tarn ka bakla un pynbeit pynbiang 
ma u. Ka lynti ban poi sha Nongbah ka long kaba jngai da 
shisha, bad bun na ki ki dei ruh ban kit la u khaw la ka bam 
ka dih ka jainkup jainthiah, don ruh kiba kit la ki Dur bret 
pynban da ka mat ba phuh samrkhie ki kiew ia ki riat ki ram 
khlem khnium khlem bynniaw ba dei ka niam. Teng teng ki 
shongthait ban ia bam kwai ha ki rnem ba kynjah bad ki bteng 
pat la ka jingiaid haduh ban da poi tiap ha Nongbah. Mar id 
rung ha la ki lingniam ki buh la ki Durblei ha ka kynram kaba 
don hapoh Kut. Lada don pdung ki buh ia ka Dur halor ka 
pdung > hynrei lada ym don, ki shu buh beit halor kynram. 

haba ki buh ia ki Dur ki shu buh beit kumto bad ym don 
kano kano ka jingduwai ba kyrpang hangne. Nangta pat ki 
sei noh ia u klong khaw napoh ka Dur bad ki pynieng noh 
ha syndah ka Dur. Ha ki por ba mynshwa baroh ki Dur ki 
dei ban poi ha la ki iingniam shwa ban sep sngi. Ym ju bit 
ban pyndei kti pyndei kjat kulmar ia ka Dur lait na ki trai. 
Kino kino kiba leh thala ia ka Dur kin hap ha ka kuna 25 
tyngka bad shi sniang ne kano kano ka dor kat ba buh ki san 
basan kat kum ka jingiaid ka por. Kane dei ka miet pynthih 
dur bad ia kine ki Dur la ap da ki samla. Ka miet pynthih 
dur dei ka miet ki samla. Kino kino ki kynthei ne shynrang 
ba la don la u lok ne ka lok kim ju leit ban sah ha Nongbah 
ha kane ka miet. Hynrei lada jia ba don ka iingniam ka bym 
don samla, kata ki shikurim ki bit ban leit pynthih Dur bad 
ban sah ha Nongbah, hynrei kim ju pynthut ia ka kam ki 
samla da kano kano ka rukom. 

Ha ka miet pynthih dur ki rang samla ki pynsawa ia ka 
Nongbah da ki jingput tangmuri, la jan baroh hi ki nang ban 
put muri. Hynrei ha kane ka miet ym pat don ksing, bom, 
shalymmen, ki samla ki bam ki dih ha Nongbah. Ynda la kham 
miet kata ynda la bam la dih, ki samla shynrang ki sdang sa 
ka leit kai khynraw. Kiba sah ha la ling dei sa tang ki samla 
kynthei. Kane ka miet kumba la ong dei ka miet ki samla. 
Kino kino ki samla kiba ioh kurim ha kane ka miet ki ju 
khein ba ka long kaba bha thik kumba la ai synjat bad la mon 
da ki kmie ki kpa. Ka kynthei ruh ka ju ialam noh ia uta u 
kurim uba ka ioh sha la iing khnang ban pynithuh artat ha 
la ki bahaiing ha sem tang mar shu dep ka Sajer. Ngim dei 
ban klet ba ha kane ka niam, ym ju don koit uno uno u samla 
shynrang u ban bat bor ne leh jubor ia kano kano ka samla 
kynthei. Lada jia ba leit don khyllah kum uta u shynrang, 




Ki Thei Sarnia ha ka miet pvnthih Dur 

(a) Ha Kynram don , ka Dui-bret u Klong-khatv u lute* 
bad ka Pdung 

(b) Ha Tyrpait don t ki Jhnh 


Kt lett kroh syrngu 

Ha ryngkat u Dult u T ympan u shtpat u swdt 




Ka kroh syrngu 
baba wan na Ri Khast 


V Lvngdoh-sla u kymb u phawar ha ka kroh syrngv 
ha wan na R t Dkhar 

Ka nought wrn&a 




Ka khlteh ka la hap dak atu u iubab 

La phai beit ka khmut sha duwan sla 
dak ha la btang baroh ki risa 



kata un hap ban siew ia ka suk ka rem, ka baikhap baikhun 
kaba long shisning shi syrdoh sala bad ka pisa katba buh dor 
ki san basan. Ka suk ka rem yn ioh ka kynthei, ka bai khap 
bai khun un ioh ki san Bsan. Ki samla shynrang ki kiar rai- 
maw raidieng na ka lehbor thombor ia ki samla kynthei 
namar ki don la ki para pyrsa bad kumba kim sngewbha 
ia kiwei ban wan leh kulmar ha ka jait jong ki, ki ruh kim 
ju leh kulmar ia ka para pyrsa jong kiwei pat. Lada uno uno 
u samla briew u shu pynkhlemrain kai ia kano kano ka samla 
briew u to u samla un ym lait jem namar kata ka samla kan 
sa iathuh khlem pep ha la u kur u jait ne u nongialam, kumta 
lada ka kam ka long kaba dang rit, ki samla kin bishar hi 
ia u bad ka kuna kan long lehse tang shi song biri, hynrei 
lada ka kam ka long kaba la heh khlem pep ki samla kin sa 
rah ne pynsngew ia ka ha ki rangbah ki ban bishar tang dep 
ki jinglehniam baroh. Lada jia pat ba uno uno u samla u 
ioh kurim ha kane ka miet, hynrei ynda mynstep pat urn imon 
ne sngewmon shuh ban shim ia kata ka samla kum ka tnga 
jong u, u lah ban pyllait noh tang ba u dei ban da siew ’ia 
ka bai kuna kat kum ka kyrdan jong u. 

Ha ka miet pynthih dur kam don satia kano kano ka adong 
ka ban khang ia ka jingdih Kad-um namar ha ka niam la 
suit la shor ruh da ka, bad kumba ka long hi la jan baroh 
ha ka raid Nonglyngdoh ki dih ia ka ’iad-um hynrei baroh 
ki tip Ia ka akor lea burom bad sa kawei ruh ka 'iad-um kam 
pynbu-aid lymda la dih san ne shiphew jhoh kata, haduh ban 
da siep ka kpoh. 

Kito pat ki samla ki bymmon ban leit thiah khynraw ne 
leit kai samla ki shong kai ha la ling ne ia thuh khana part 
samla shynrang bad kim ju don kano ka jingbishni pihuiii 

ne atnud at-tor para samla. Ynda la kut ka miet pynthih dur 
bad la poi sa ka step, ki rang samla kiba jan paham ki leit 
phai sha la ki paham ban leit khreh leit khrum leit bam leit 
dih leit sum leit sait khnang ba kin ioh wan pat janmiet na 
ka bynta ka kroh Syrngu, leit shawdur bad kiwei kiwei ki 
kam niam. Katba kiba jngai shnong pat, ki sah ki bam ki dih 
ha Nongbah hi. 

KA MIET NIKPUR (LYNGKA) 

MIET KROH SYRNGU BAD KHEIT KBA 

Da ka jingshong shit bad ka jingkyndeh mynsiem kaba 
khraw kham tarn ia ki heprit bad ki lungrit, ki khun ki hajar 
ka raid Nonglyngdoh bad la ki 7-kni 7-kpoh, ki mih na la 
ling ban leit kiew sha Nongbah katkum ka dustur ba ju long 
shisien shisnem. Kiba jngai shnong ki la dei ban mih ha ka 
jingbeh jong ka Iyer step, kiba khamjan haba la i'eng ka sngi, 
bad kiba jan tarn haba la sdang phai noh sngi. Baroh ki dei 
ban poi sha Nongbah ha kane ka janmiet. Katno ka jingithiang 
ban i'ohi ia ki tymmen ki shade ba ki laid kiew suki bad 
la ki diengduh katba ki kmie ki kpa ba dang shkeh ki bah 
bad btin la ki khun rit ha la ki riam ki beit ih rong. Ki 
rangbah bad ki thei samla jan shnong ruh kine lymphuin ha 
la ki jain Karew, ki kiew phuh mut phuhmat thaid thaid, ha 
ka jingbeh hir hir jong ka erkhlaw ba iewbih bad pasiang 
dohnud, ba la khleh bynrap lang bad ka Iyer sma khriat ka 
tlang. Tiap ki poi ha Nongbah na mihngi, na sepngi, na shatei 
na shathie, katba ki rang samla bad ki thei samla kiba la 
don lypa ha Nongbah, ki mih lymbung na la ki iingniam 
ban pdiang burom bad khublei 'ia ki, da ka jingisyaid ka 
mynsiem kaba khlem da lah shuh ban set ia ka jingkmen, 

kaba bthei na ka dohnud ba lung hok shida; kaba lang bad 
pynryum phyrnai ia ki mat briew jong ki katba ki ia khublei 
ieid markylliang. Hum la sawa ka Nongbah sa shisien pat, 
i kumba baroh kiba la iap lem bad kiba im ki ia ieng biang 
ha Nongbah la kum ba ki por hyndai mynba dang ieng rasong 
bha ka raid Nonglyngdoh. 

Napdeng jong kiba wan kiew sha Nongbah ha kane ka 
janmiet don ruh ki kynthei kiba kit la ki dur Karew. Hapoh 
kine ki dur ki thep u sying u klong ba la don ’iad-um shiklong, 
ka jasngi shisong, ka ktung shi pyrsew, u skam shi song, u 
dpei shisong, ka shru, ka washi, u khaw Karew shisong, ka 
Ladew shisong, u Lamet shisong, bad u kba bym pat kheit 
shi song. Ki kynthei nongkit dur ki i'aid kyrkieh dar dar 
khnang ba kin ioh ban pynshong ia ki Dur ha la ki lad ki 
lad shwa ban sep ka sngi bad shwa ban poi ka ksing ka Bom. 
Haba ki pynshong ia ki Dur ki ju pynshong ne buh ia ki halor 
ki mawknor lada don, lada ym don ki pynshong ha tbian ruh 
ym don jingpher. Kine ki Dur ki pynsah bad la ki nongap ha 
la ki lad ki lad tat haduh ban da wan shaw ia ki kat kum ka 
niam. Lada jia ba ki nongap dur ki thait ban shu ap sah 
hangta, lah ban ia ap salan. Ka Dur ki Marin Khonjin ki ju 
buh ba ka lad Tyrniei shatei na Longdoh kut, ka Dur ki 
Longdoh-kmei bad ki Marin-wang pat shatei lam sepngi na 
Longdoh-kut, (lad Mawi'ong), bad ka Dur ki Makri Pyrlun, 
ki Makri-bhoi ki Makri thymmai bad Marin-sohseng pat 
shaphang shathie lam mihngi na Longdoh-kut hajan ka lad 
Nongthyrlong. 

Ka shalyntem jong ka por ka i'aid $tet, ka sngi ka la khreh 




khriat jong ka tlang ruh ka la nang dait nang dait 'fa ka 
mariang baroh kawei. Ha ki lad ap Dur bad ha ka lympung 
khmat duwan lyngdoh, ka ding maw shamok ba la kynton 
prew ka bur bad klang sngewbha ban pyn syaid ia u khun 
bynriew. Kyndit kynsan riew ka Bom, ki ksing, ka Muri, 
ka Shalymmen, ha ryngkat u duli u tympan katba ki dang 
kiew sha Nongbah ban pynphuh pynphieng i'a ka niam u 
longshwa Tik la shongshit bad khynwin ka Nongbah ba la 
poi ka ksing hapdeng u paidbah, la shad ki shken-blei la 
pangah ki diengbah, la i phuh ki maw ryn'ieng la i lup ki 
mawknor, la kynthih kynthang la kmen la mastieh u paidbah. 
U Sangot u maji ruh u peit u bishar ia ki ksing, ka Bom 
l'oh don kano kano kaba dei ban pynbiang. Nangta u leit kyrha 
sha baroh ki lingniam ban pynmih noh i'a ki shipai ki swar. 
Hangta baroh baroh ki i'ingniam ki i'a bun kam ha kaba pyn- 
khreh pynkhrum pynriam pynbeit ia la ki shipai ki swar, 
namar kum ka dustur la kumno kumno ki shipai shutwait ki 
dei ban mih naman la ka i'ingniam. Kat ban shai u 'nai rupa, 
la biang ka pynkhreh pynkhrum shriak ia ki shipai ki swar 
biang riam, naduh u tdong ryniaw ka khomlong ka jymphong 
ka jain panpoh ba lieh bad ba saw, ka jainboh, u kynrik, u 
maiduli ksir, haduh ka wait ka stieh, katno ki i ksah i khlain. 
Katno ki iphuh iphieng ha ka jingshad sngewbha jong ki, 
ha khmat duwan lyngdoh-kmei ne duwan syiem katba dei 
ha ryngkat ki sur ba ih ba bang ba sei u duli u tympan. Ka 
ding ba la tei prew rkhiang ka iai ai jingshai, ka bur ka 
klang ka mastieh, ha khmat duwan da kaba pynhap sur ia 
lade ha ka muri, ka matyrshang ka durep, ka da synran 
synrop ryngkat ia u 'nai 13 miet, ban ia pynshai lem ban pyn- 
phuh pynphieng ia ka rong ka taw ka shad ka kmen. Kat nang 
miet katta ki shipai ki swar ki nang la shad shong shit, 

shaneng shaneng sharum sharum baroh kawei ka lympung 
khmat duwan ki da kyrkaw kynhoi risa artat kum ha ka 
por ia-leh ia-pam, u nongialam da kaba shad artat u kyang 

jlan da ka sur ba jam hapdeng ka ksing ka bom ‘Kaw * 

baroh baroh ki shipai ki swar ki risa ryntih jam ‘kiw, kiw law’ 
bad la ka shad pynkhih wait artat , ki iai shad pyrta shong 
shit kumne haduh ba la khynwin ka lawbah baroh kawei, 
teng teng ha u ang ba beit, teng teng ha ka jylli pyllun, bad 
teng teng pat u nongialam u mih ia shad artat bluit na u 
ang da ka jingsting ba palat liam, u shad stet marwei sha 
khmat shu thiaw thiaw thiaw, bad tang kham pajih khyndiat 
u phai dien wak sha la ka kynhun shipai kiba shad ia wan sha 
pyrshah jong u, u shad bad tur sha ki da ka jingkyang ba 

jam bad jlan bha u da pynkhih la ka stieh shu ‘Ha ' 

Hangta hi mar ia kut ka kynkaw jong u, ki shipai ruh ha la 
ka pynkhih wait pynkhih stieh ki risa ia shad shong shit ha 
ka juh ka sur shu ‘Hu hu hu' ryntih ki jubab la kumba jop 
thma bad ioh rah khlieh ia u nongshun. 

Ka miet ka la nang laid bad u bnai u la nang kiew sha- 
jrong, kumta u syiem, ki lyngdoh bad ki san basan ki shong 
dorbar lang khrui ha Paidbah, ha ling ki syiem ne lyngdoh 
kmei katba hap ka Sajer, ban khmih ban peit, ban kylli ban 
pyrthew, ban mah ban ji, la ka la biang ne em ka khoh ka 
kam. Ha ka por ba ki ia shong dorbar kumne, la sangeh ka put 
ka tern ka shad ka kmen. Kane dei ka jingkhot u syiem sad 
syiem niam. Hynrei tang mar shu ia wai ka dorbar, la khyn- 
win biang ka Nongbah da ka Bom ka ksing ka Muri ka 
shalymmen la ia shad iarisa ia kynkiw ia kyrkaw biang u 
shipai u swar, katba ha iing ki syiem/ki lyngdoh-kmei pat 
ki khreh ia ka suit Dur, namar ym ju lah ban leit kroh 
syrngu khlem pat dep suit Dur. Ha kane ka suit Dur 

la ju suit da amgut ki lyngdoh, u lyngdoh sad bad lyngdoh 
sla. Ki suit ar jhoh. Shi jhoh ia ka syiem Dur bad shi jhoh ia 
u Symgi. Kane ka suit Dur ki leh man la ki ling tang ba kim 
lah ban suit mon, hynrei dei ban da ap ia la ka pali ka por. 
Kata tang dep ki lyngdoh-kmei, suit ki Marin Khonjin, nangta 
bud ki Marin-sohseng, bud ki Marin-Wang, bud sa ki Makri 
Bhoi thymmai bad sa ki Makri pyllun. Ka rukom suit ka long 
kumjuh bad ki kyntien ruh ki thew hi sha ka juh ka mat ka 
jura. Ki nongsuit ha la ki jong ki ling ki dei ki kni ling ha 
la ka jait ka jait bad ki ia suit lang arngut ha man la ka 
iingniam, uwei u Ja uwei pat u Arja. Te katba ki kni iing 
ki kynih ki phawar ki ia suit artat shijhoh ha ka Dur bad 
shi Jhoh ha u Syrngi, ki kyntien ba ki kynih ki phawar ki 
long kumne : — 

Oh syiem long shnong syiem longraid 

Trai Kynrad shisnem shisien 

bajah u Kongsan Lapang u Duloi Lapang 

ba jah u syiem Marin Lyngdoh Marin 

u basan Makri u basan Makroh 

ba jah u basan Nongko-um basan Nongshli 

ba jah u kynja thunem u kynja rinem 

u kynja ba buh U kynja bathung. 

Lut la kumta te Trai Kynrad 

ba ong jong nga u mynru 

te shah da de la ka nat 

ryngkat da shah da ni 

ko lumshnong ko lum thaw ko ri ka raid 

katto te khang lad lat re, khang jaka lat re 

khang lynti lat re, khang syngkien lad re 

nga ieng nga shah da de la ka nat 

mynta ka iad suit ka iad shor 

ka iad thing ka lad jem 
ryngkat ka um-iad ka um nong 
ka iad bang iad thing 
ka iad hir ka iad poh 
ka iad kum ka iad khra 
ka iad sdieh ka iad sain 
ka iad plih ka iad plom. 

(Ha kane ka por ki sa kyn-ud artat bad ka sur suit) 

Hum hei, e di shah da de la ka nat 

mynno ka pashait mynno ka pashor 

mynno ka li-ei mynno ka tu ei 

mynno ka shah da de la ka nat 

lut la kata nin la ka nan shisnem shisien 

di shah da de mynlah ka shah da de 

u kongsan Lapang u daloi Lapang 

ba jah u syiem Marin u lyngdoh Marin 

u basan Makri u basan Makroh 

u basan Nongko-um u basan Nongshli 

ei ba jah u kynja thunem u kynja rinem 

u kynja ba buh u kynja ba thung 

na poh u shim la kata 

ryngkat ka shah da de la ka nat 

u simpah u sim pai 

lut la kata te nin la ka nat 

mynta ka shah da de ka nat 

da bud u shipai da bud u shuwar 

da bud u duli da bud u tympan do 

ba ieng da de shah da de la ka nat 

mynta ka shu kroh mynta ka shu pun 

mynta ka shu bah mynta ka shu kiein 

mynta kato da khang lad re 

kato da khang jaka re 

kato da khang lynti re 

da khang syngkiein re do 

bud da shah da de la ka nat 

du shah da de la dem la tyngkla le re 

yn bud ha mynta yn khlein ha mynta 

la poh ka shah da de 

ka pah du sir ka pah rupa 

ka shah da de la ka nat 

la pah u sam khur la pah u sam khrem 

la pah ha shah da de ka nat 

ka sadong ksir ka sadong rupa 

buh ka shah da de ka nat 

nga pah da nguh nga pah da dem 

nga pah da shong 

nga pah saru nga pah krai 

nga pah la sier nga pah lynnai 

lut la kata te nin la ka nat 

nga pah shah da de ka nat ba ong 

nga pah lynnai nga pah la sier 

lut la kata ba nin ka nat 

nga pyndait nga mynno haba kit 

mynno kaba shan mynno kaba bah 

mynno kaba kiein ba mynno kaba ker 

mynno kaba shong mano kaba ap 

mynno ka synron mano ka synrih 

mano ka pyndi mynno ka pynshan 

sepei ka pynshan sepei ka pynteh 

sepei ka pynlut sepei ka pynjam 

ka shah da di la ka nat 

sep ei ka shah da di ka nat 

shisnem shisien 

lut la kata te nin la ka nat 

te ho syiem Lukhmi te ko bei Lukhmi 

nong sah lat sah jaka i’oh pha 

nong sah lynti sah syngkiein un bud un khlein 

ka nam ba pynbud ia Pha ba pynphleiri ia Pha 

ba pyndep u Pha ba pynphien u Pha 

ban sah ka ka sot Trai ka Kynrad 

(Hangne u bteng biang ban duwai khlem da kyn-ud sur shuh 
u ong) 

e u satin got u jupheiv u rum ring u nong ling 
u kynih u tyrshoh u phirlat u phidong 
u Ryngkew u lyngdoh u thlen u tyrsi 
u seiri long u seiri bah u buuiri uba jaid 
uba phurei u sikei lut la kata 
to synrih to symphuit to kushi to kulain 
to pynbuit da pynklir 

(Nangta u i'ai bteng da kaba kyn-ud sur biang) 

Ai e to shah da de la ka nat 

te leh ka dawsan te leh ka daw bah 
te leh aiti lut te leh ai kyrshan 
a to leh a tyngkwah a te leh ha tim ha riiew 
a te leh ha pashait te leh ka pashor 
a to leh a tinkon a to leh ka tinmon 
lut la kumta batai la ka nat 
la kit ryngkat to la shan ryngkat 
te la bah ryngkat te la kieiri ryngkat 
la kyndung ryngkat la kynei ryngkat 
la synei ryngkat la synriah ryngkat 
la budti ryngkat la budjat ryngkat do 
to shimti la ka nat 

la pynneh ju Pha la puja pukan ju Pha 

to ko syiem Lukhmi to ko bei Lukhmi 

bud da ka syiem Rungu da ka syiem rushi 

jin la kata ka bei 

la poh ka lat la pah ka jaka 

la poh ka lynti la poh ka syngkiein 

katto te bei ka nat 

to pynkhuid ma Pha to pynkhlein ma Pha 

to kyndat da Pha to kynwa da Pha 

to shah da de la ka nat 

ka mane ha Pha ka majon ha Pha 

da shah da de ka nat 

nga pah ka lanai nga pah byrnai u phrut 

nga pah sipat nga pah sikhniang 

la pah ka shah da de ka nat 

nga pah khaw nga pah khih 

nga pah ka shah da de la ka nat 

ka sepei synbah ksir ka sepei synbah rupa 

la bei a Pha la jam a Pha 

(Hangta u bteng shuh shuh da kaba shu kren khlem da kyn-ud 
sur u ong) 

sah ka sot a Trai kynrad 
U ksew u miaw ka rum jin nengjin 
u kynih u tyrshoh u phirlat u phidong 
U Ryngkew u lyngdoh u sein long sein bah 
du uin ba jaid 

phurei sakei sangam neh tiej 

(Bad u sdang biang ban kyn-ud bad ka sur suit) 

A leit la kato lait la kata 

te shah da de ka nat 

ale ka kyrshan ale ka kyrbah 

ale ka pashait ale ka pashor 

ale ka taivkam ale ka taw mon 

lut la kata batai la kata 

kaba kit kaba bah 

kaba shan mynno kaba bah mynno 

haba kieifi bano te ba ker bano 

te ba shong mynta ryngkat 

ka shah da de la ka nat 

bud u rytung u rysieh u irbah u irsan 

bud ka ri bud ka raid 

bud ka sad bud ka dor 

bud ka Pyrtuh ka Luwai 

bud ka bla ka tyngkhiein 

nguh shah da de la kata 

bud u ba tang la ka khei 

bud u ba soh u ba ri 

suk ka blei shah da de ka nat 

ka suk ka nguh ka dem 

ka shu wan ba pynwan 

lut la kata ka bei ka nat 

ryngkat ia Me u Longdoh u longpun 

ryngkat ka bei du shah da de ka nat 

ka khomlong ka panti ka bei ka nat 

ryngkat ka shah da de ka bei ka ong 

u pynneh u pynshong 

ryngkat u shah da de ka nat 

ryngkat ka siejkri siejkor 

ryngkat ka shah da de ba ong 

ka shah da de ka nat 

lut la kata te bei ka nat 

kat ka umtong ka um dang 

ka um Lalung ka um lashem 

ka Umsi ka Umdap ka umpli 

na ka dan na ka rei ka Pyrtuh ka Luwai 

na kato ka Umpli 

na ka bla ka tyngkhein 

ho oi ka shah da de la ka nat 

ryngkat u umtong u um dong 

ryngkat da ka ri da ka raid 

shah da de la ka nat 

uba di la suk a ka bei ka jaka ka puta 

ka ’iad suit mynta ka ’iad shor mynta 

ka 'iad dih mynta ka ’iad kaw mynta 

ka ja pleh mynta ka ja plon mynta 

ha jyndem mynta 

ryngkat ka shah da de la ka nat 

la kum ba pynbah la kumba pynkhiein 

la kum ba pynneh ba pynshong 

(Hangne u sangeh tiak bad u bteng biang khlem da kyn-ud 
sur) 

A nga kren hi 

tap pynkiein hajar ka 'tien se Blei 

ryngkat mynta ryngkat ka shah da de ka nat 

ryngkat ka um plih ka umplon 

ryngkat ka shah da de ka nat 

ka um bah um san ka um tong 

um dong ryngkat ki iad bang ka iad thing 

ka iad hir ka iad toh 

ka iad kum ka iad khra 

ka iad sdieh ka iad sain 

ka iad plih ka iad plon 

Sha ho u ru rum. 

A lut la kumta 

te bei la kumto te bei ka nat 
leh u batai u ba seh 

leh uba wah leh uba hap 

Sha ho um 

Lut la kat te Blei 

ba soh u kani da soh u katha 

da soh u risan da soh u ribuh 

da soh da shah da de 

la jar u Bhoi u Dikhar 

la jar u klein u kret 

la jar u Symphrong u Sohkhwai 

U Nongthuh Nongbri la jar 

ka bei ka thait da duh shuh 

ka pynkhih da duh shuh 

ka pynkoit da duh shuh 

u ka pynbah da duh shuh 

ka pynkiein da du shuh 

ka pynkit da duh shuh 

ka pynshah da duh shuh 

ka seng ka rukom da duh shuh 

ka shah la de na ka nat da duh shuh 

la ka tim la ka niew u kani u kathar 

u risang u silut sikon u simon. 

Wan shim la ba suk 
ka um jat ka um nong 
ka i'ad bang ka i'ad thing 

ka i'ad hir ka iad toh 

kylla da kren kon kylla da kren mon 
kylla da ka kren jhieh kylla kren jhem 
da nguh da dem 

ka ri u syiem shnong u syiem thaw 

ka ri ka raid ha poh u lyngdoh 

di shah da de ka nat 

ym neh ryngkat ka bei ka nat 

jin la kata ryngkat ka neh ka Rungu 

ryngkat ka neh ka rushi 

neh ryngkat ka shah da de la ka nat 

u symput u symtem 

neh ryngkat ka shah da de ka nat 

ka sing ka bom 

neh ryngkat u shipai u suwar 

neh ryngkat u dull tu tympan 

kylla u byrot u byrslain 

kylla du kuiing kusem u tyngkong u tyndep 

da shah da de la ka nat 

ba jah u kongsan Lapang u duloi Lapang 

ba jah u syiem Marin u lyngdoh Marin 

ba jah u san kpoh u san kmie u san kur san binong 

ba jah u kynja thunem u kynja rinem 

Sha syiem Luwai 

nga suit nga shor ryngkat 

ko lum shnong ko lum thaw ryngkat 

da ka ri ka raid ryngkat 

ka sad ka dor ryngkat 

ka Pyrtuh ka Luwai ka tap ka Lukbmi 

ka bla ka tyngkhein katta hajar. 

Katba ki nang suit ha la ki jong ki jong ki iingniam, ki 
shipai ki swar u duli u tympan u paid u hajar u nang shad 
hi tik shi tik ha phyllaw khmat duwan, hyndai ha ka duwan 
ka syiem It lada dei ka pali Sajer ki syiem, hynrei lada dei 
ka pali ki lyngdoh kata ha phyllaw duwan khmat lyngdoh. 

(ha kine ki snem ba ki syiem kim pat lah ban shimti, ki pyn- 
dep ha ka duwan Lyngdoh-kmei). 

Te katba ki dang ia suit Dur ha kiwei kiwei ki ling, ki 
ki lyngdoh kmei pat ki khreh la ka ban leit kroh Syrngu, 
ki tiar ba donkam kiba la pynkhreh da u lyngdoh sla ki long, 
ki kliar lynnai, ki sadong ba la thep nei bad rynsi, u klong, 
u luta, ka syiar bad kiwei kiwei. Ynda haba la dep suit Dur 
ha baroh ki ling niam, ki pynbah pynkiein ha ka nongkit 
Syrngu ia kita ki tiar bad ki jingsong baroh kiba ki la pyn- 
khreh. Ka nongkit Syrngu ka tap ia la ka khlieh bad ia kata 
ka jingkit da ka jain muka, ka da rah la u diengduh bad mih 
na iing ban leit kroh Syrngu. Ka rukom laid ka long ba dei 
ban iaid ha khmat eh da ka nongkit Syrngu, bud ki kynthei 
nong synran jong ka, bud sa u lyngdoh-sad bad u lyngdoh-sla, 
bud u duli u tympan lem bad ka bom ka ksing ka muri ka 
shalymmen, bud sa u shipai u swar ryngkat ka wait ka stieh, 
bad khatduh eh bud lut u paidbah paidsan baroh. Ha pdeng 
jong ki baroh, iaid uwei u nongrah prew ding ban shai ka 
miet. Ka jingiaid wat la ka long mynmiet hapdeng ka lynti 
khoh ruh khoh ram jong ka lawbah, pynban ka shongkun 
bad shongshit bha. Naduh ba sdang mih u duli u tympan 
u tern u put ia iaid da ka sing shadwait haduh ba la win ka 
khlaw baroh kawei, kumjuh ruh ki shipai ki swar ki shad 
wait artat artat lynti, ryngkat ka kyrkaw ka risa, ka kynha ka 

kynkiw man la ka teng, Ha Hu-hu-hu. Wat la u 

bnai u shitom ban shat jingshai lyngba ki tnad rben sla jong 
ki diengbah, pynban ki jingshai ba shu ioh phngoid pateng 
patung lyngba ki thynram hangne hangtai, lem bad ka ding 
barew ki biang hi, kat ban pynshai ban lait na ka ur ka hap, 
ka btuit ka syntuid, bad ki duli ki tympan ki tip hi ban peit 
bad kylla na ka 'sing shad wait sha ka 'sing mastieh haba 

la poi ha khmat ka Longdoh-kut bad ka jaka knia Ramew 
kata, lada leit kroh Syrngu sha ka lad Tyrniei. 

Tang shu poi ha ka jaka kroh Syrngu ba la pynkhuid lypa, 
ka nongkit ka buh ha tbian ia kata ka song ba ka kit bad 
ki sa sei baroh ka tiar ba donkam hangne, nangta u Lyngdoh- 
&la u shim ia ka wait khmut u puh ha kata ka sharing san 
jaka lane san thliew, bad u pynthiah da ki lynnai san tylli ha 
kata ka rukom ba ki jyntang lynnai ki don sha jan jong u 
kata, hapoh kita ki thliew ba la puh, bad ki kliar lung pat 
ki phai sha khmat. U nongkroh Syrngu u shong barabor na 
them bad phai khmat shaphang ba kiew ka sharing, lada ka 
Syrngu ka wan na ri thor kata, u phai shaphang shatei, lada 
ka wan na ri Khasi u shong phai shaphang shathie, katto 
katne jam sha ka mon jong u nongkroh syrngu, ki ieng ki 
shipai ki swar, u duli u tympan bad ki iai tern shad katba u 
nongkroh Syrngu u nang pyndep ia ka niam. 

Ynda haba Ia puh san khmut wait, bad la pyndem pyn- 
thiah ia ki lynnai kumba la batai, u nongkroh Syrngu u ber 
rynsi uba la khleh Iang bad u nei ha trai lynnai. Nangta u 
shim sa u klong bad buh ha tbian, u shim sa ka syiar u bat 
ha kti, bad u sdang ban kynih ban phawar. Ki shipai bad ki 
nongtem ki nang iai pynjam pynih ia ka tern ka shad khlem 
shong thait. Hangne u lyngdoh-sla u kynih phawar marwei 
bad u sdang da kaba kynud sur artat kumne : — 

Ko syiem Syrngu trai kynrad 
syiem ri shnong 
a lut la kumto 
te shah da de la ka nat 
ale ka iad suit ka iad shor 
ryngkat ka shah da de la ka nat 

Ha ka mtet kheit kba, Li pynshong la ki Dur-bret 
halor ki Mawknor 





Kt pynshong Dur 
ha duwati Lyngdoh/Sytem 



La poi lut ki Dur 
ha duwan Lyngdoh/Sytettt 



ryngkat u shipai u suwar 
ryngkat u duli tu tympan 
ryngkat ka shah da de la nat 
ka symput ka syntem ryngkat 
ka shah da de la ka nat ba ong 
jin la katu ba shah da de ka nat 
ba jah u kongsan Lapang u duloi Lapang 
ba jah u syiem Marin u lyngdoh Marin 
ba jah u basan Makri u basan Makroh 
ba jah u kynja thunen u kynja rinem 
jin la kata ba shah da de la ka nat 
ba ieng nga shu bah mynta 

ka shu kiein mynta ka shu kroh ka shu pun mynta 

la poh ka lad ka jaka 

la poh ka lynti ka syngkien 

lano ba dem ka khein dem ka khai 

dem ka diplin di knor 

wan pha na ri dikhar te mynta 

(Namar dei ka snem ba ka wan na ri dkhar) 
wan shaw la ba suk ha jar binong 

hum sha u 

mynno kaba dei mynno kaba tern 

mynno kaba lum mynno kaba shim 

da shah da de ka nat 

ko syiem Rungu ko syiem rushi 

ko syiem Rusong shah da de la ka nat 

kut la kata te bei la ka nat 

mynta te li shim da ba suk 

mynta u smai ju tang 

a shah da de ka nat 

uba smai kynthei uba smai khynnah 


4 * 

ho ei uba smai samla uba smai sam hoi 

shah da de ka nat 

uba smai da dih da ka kam 

ka lei da ka wan 

shah da de la ka nat 

u smai la ka dur da ka dar 

te jin la katta shah da de la ka nat 

ka shu bah mynta ka shu kiein mynta 

Iut la katta te shah da de la ka nat 

ka shu kroh ka shu pun 

shah da de la ka nat 

la poh ka lad ka jaka 

la poh ka lynti ka syngkien 

E-e shah da de ryngkat 

u shipai u suwar ryngkat u duli u tympan 

u symput u syntem ryngkat 

u tdong u rynniaw ryngkat 

ka shah da de ka nat 

ka shalamen ka shalyngkhriaw 

lut la kata to shah da de la ka nat 

ryngkat u smai ha Me u kyntang ha Me 

mynta yn shim da ba suk 

mynta ka pei spah mynta ka pei phew 

mynta ka pei lap mynta ka pei khlew 

(Hangne u bteng da kaba shu kren khlem da kyn-ud sur) 
mynta ka smai kyntang ha Me 
u ba smai kynthei uba smai khynnah 
u ba smai samla u ba smai samhoi 
ban shim la basuk mynta ha jar nguh 

Sha Hoi ru ru rum. 

Ale leit la kata 

te shah da ni lut la kata te bei la ka nat 
a lem ryngkat shah da de la ka nat 
mynta ka bei spah mynta ka bei phew 
mynta ka bei lak mynta ka bei klur 
Lungkhoh mynta to war mynta lukhmi lukom 
mynta u pynbah mynta u pynkiein 
sha ho ru ru rum. 

(Hamar hangne pat u sdang biang bad ka kyn-ud sur u ong) 

lei la kumto to lah katu te bei la ka nat 

da lieh u smai da lieh u tang 

da lieh u lynnai da lieh u phrut 

u shah da de la ka nat 

lut la kumta te de la ka nat 

da soh u rynsi da soh u ranap 

ka iad plih ha Pha ka iad plon ha Pha 

katto te din la ka nat 

la khuit ka sat ka dor 

la khuid ka sad lynti 

to wan bud mynta to wan khlein mynta 

ryngkat ka sadong ksir ryngkat ka sadong rupa 

ryngkat ka shah da de ka nat 

ryngkat u saipat ryngkat u sai khniang mynta 

ryngkat u ’lanai ryngkat u 'la sier 

ka syiem Rungu ko syiem rushi 

ryngkat u shipai u swar 

ryngkat ka synput u syntem 

ba ong u duli u tympan 

lut la kata te nin la ka nat 

ryngkat u syiem u ba khraw. 

A nga kren shi-hajar kyntien 
ko syiem Rungu ko syiem rushi 

to wan bud to wan khlein 
to wan dap to wan lei 
ryngkat ka nat shisnem shisien 

Sha ho ru ru 

Du klui duklui duklui 
ko syiem Rungu ko syiem rushi 
nga pah saipat nga pah si khniang 
nga pah ryndi nga pah muka 
nga pah sala nga pah sapur 
nga pah naidem nga pah naishang 
nga pah saru nga pah krai 
da shah da de ka nat seh 
lut la kata te shah da de la ka nat 

sho hoi mynta 

to wan bud alem to pynkhlein alem 
to pyndap to pynieh alem 
to ko syiem Rungu ko syiem rushi 
lut la kata te nin la ka nat 
shisnem shisien 

ba jah u kongsan Lapang u daloi Lapang 

ba jah u syiem Marin u lyngdoh Marin 

shah da de la ka nat 

u kynja thunem u kynja rinem 

u kynja ba puh u kynja ba thung 

u kynja ba long u kynja ba man 

la poh ka sad la poh ka dor 

la poh ka Pyrtuh ka Luwai 

ka thawkur u mankur 

la poh ka bla ka tyngkhein 

la poh ka shah da de ka nat 


rum. 

la poh u lum shnong lum thaw 
la poh ka ri ka raid. 

(Nangta u shu kren biang khlcm kyn-ud sur u ong) 

A nga kren hajar kyntien 

to pynbut to pynbi 

ko syiem rinem ko syiem rushi 

nga pah rusi nga pah runap 

nga pah da shah da de ka nat 

nga pah naidem nga pah naishang 

nga pah ka sadong ksir sadong rupa 

nga pah ryngkat ka shah da de lynnai la sier 

sha ho u (Bad u sdang kyn-ud sur biang) 

diklu diklu diklu diklu 

diklu diklu diklu diklu ko syiem Rungu ko syiem rushi 

to wan ku to wan kam 

ka shah da de ka nat 

la poh ka sadong kisir sadong rupa 

la poh ka shubah la poh ka shukiein 

la poh ka kynthup la poh ka kynthin 

la poh ka shah da de ka nat 

la poh ka lad la poh ka jaka 

Hoi e 

ka shah da de la ka nat 

kato to wan ngat 0 

pha kato to wan bi 0 

pha ko syiem Rungu ko syiem rushi 

ka shah da de ka nat 

ko syiem Rungu shnong Rungu raid Rungku 

Ryngku du lyngdoh sho ho 

du klui du klui duklui duklui duklui 

(Nangta u pyrta jam u ong) 

‘to ia sar ka Rungu* 

Ha ka por ba kynih phawar kumtei, u nongkroh Symgu 
u bet artat hateng hateng ia u khaw u rynsi sha kamon, sha 
kadiang bad sha khmat jong u, bad un tang shu pyrta, ‘to ia 
sar ka Rungu’ (to ia wad ia ka Rungu lane Symgu) un ai 
artat ia ki sadong ha ki samla ba kin ia wad ia ka *niang 
tyngkrong. Kloilan ki samla bad u nongtbeh ding kin ia 
tbeh, bad wad ia kata ka khniang kaba rit bad shitom ban 
ioh khamtam ba dei mynmiet. Kin tang shu ioh ia kata ka 
khniang, ki thep ha kita ki sadong bad ki ai ha u nongkroh 
syrngu. If a kita ki khniang tyngkrong donkam 6 ty Hi . Te 
ynda la ioh lut baroh 6 tylli, u nongkroh Syrngu u bteng 
biang ka kynih ka phawar ryngkat ka kynud sur bad u ong : — 

Lei la kumto te lah la kumta 

ko syiem Rungu ko syiem rushi 

la wan da phah 

la shah da de la ka nat 

te mynta wan kiein la basuk 

mynta umjat mynta ka umnong 

mynta ka iad bang mynta ka iad thing 

mynta ka iad hir mynta ka iad toh 

mynta ka iad kum mynta ka iad khra 

mynta shala re dom re la bukhoh re 

la bud ti la bud jat ia Pha 

ka syiem Rungu shnong ka syiem Rungu raid 

sha hoi ru rum 

a lei la kumta lah la kumto 
to shah da de mynta 
ka umjat mynta ka um nong mynta 
ka iad bang mynta ka iad thing mynta 

ka 3fad hir mynta ka iad toh mynta 

ka jakum mynta ka ja khra mynta 

ka ja sdieh mynta ka ja sain mynta 

ka ja plih mynta ka ja plom a he e 

shah da de la ka nat 

la kumta te bei la ka nat 

shisnem shisien ha Pha 

ka shad rong ka shad nam ha Pha 

u tdong u rynniaw ha Pha 

bu ong shisnem shisien 

u duli u tympan ha Pha 

da shah da de ka nat 

ka symput ka syntem ha Pha 

u shipai u swat ha Pha 

lut la kumta te nin la ka nat 

te mynta to wan kiew la ba suk 

to bei ka nat mynta 

ka umjat ka umnong 

ka iad bang ka iad thing 

ka iad hir ka iad toh 

ka iad kum ka iad khra 

ka iad sdieh ka iad sain 

ka iad plih ka iad plon 

sha hoi ru ru rum 

lut la kumta te bei la ka nat 
mynta u shim la ba suk mynta 
ryngkat ka shad da de la ka nat mynta 
soh ka bei spah soh ka bei phew 
soh ka bei lak soh ka bei klur 
shah da de la ka nat 
lut da bi spah a Pha 

la bi spah u khyndai bu ku 
u khyndai bu kam 

ha...ei da bi spah u khyndai Ryngku 

u khyndai Basa 

bi spah u khyndai batun 

u khyndai bi ni 

u khyndai li-e u khyndai tu e 

u khyndai basir u khyndai ba krang 

lut la kumta nin la ka nat 

ba khraw kato ka bi pah 

ban khraw ka biphew ban khraw ka bi lak 

ban khraw ka bi klur 

(Hangne u sangeh kaba kyn-ud sur bad u shu duwai beit u ong) 

Ah nga kren shynnin ka bisat a Phi 

hajar kyntien se blei 

ka syiem Rungu shnong 

kiein la basuk mynta 

ka bi spah ka bi phew ka bi lak ka bi klur 
u lyngkor u shuwar u khaw kham khaw thin 

(Bad mynta u kyn-ud sur biang) 

sha ho ru ru rum. 

Ale ko bi spah ale ko bi phew 
ale ko bi lak ale ko bi klur 
ale u khaw dukor ale u sukor 
ale u khaw plih ale u khaw plon 
te sha la de la ka nat 
to kyntait to kynber to shah da ne 
ko Rungu te mynta ka rushi te mynta 
un lum te mynta u ai te mynta 
bu ong to shah da de la ka nat 
shisnem shisien 

bu jah u kongsan Lapang u daloi Lapang 
u syiem Marin u lyngdoh Marin 
u kynja thunem u kynja rinem 

(Nangne u sangeh ka kyn-ud sur bad u shu kren biang) 

kata sa dem la kane ka rngu ka rushi 

kato da ka sat lad sat jaka 

sat lynti sat syngkien 

to un phai to un theh to un hoi 

to un ku to un kam 

la poh ka sadong ksir sadong rupa 

la poh ka shah da de la ka nat 

saipat u u sai khniang 

la poh ka ryndi ka muka jin la kata ka shah da de la ka nat 
ka sala ka sipur la poh ka lad ka jaka 

sha ho ru ru rum 

lut la kumto lah la kumta 

shah da de la ka nat 

ko syiem Rungu to ka syiem rushi 

shah da de ka nat 

to un bud to un kling 

to un rap to un bi du 

kato u sah lad re ho 

sah jaka re ho sah lynti re ho 

sah syngkien re ho 

bu shah da de ka nat 

sah rinem re ho sah khilaw re ho 

un bud la poh shah da de ka nat 

la pah ka sad la poh ka dor 

la poh diwan la poh dikeh 

to kynthup to kynthai 

mynta shu bah mynta shu kiein 

mynta shu kroh mynta shu kbei 

buh ka shah da de ka nat 

ko syiem Rungu ko syiem rushi 

shah da de ka nat 

ko syiem ri shnong ko syiem ri raid 

jin la ka ta to nin la ka nat 

to wan bud to mynta 

to wan kling te mynta 

to wan rap te mynta 

to wan bi te mynta 

sha ho ru rum 

ko syiem rishnong tang katta hajar nguh 

sha ho ru ru rum. 

Hapdeng ka kynih ka phawar kumtei haneng, u Nongkroh 
Rungu u shim ruh ia ka syiar u bat ha kti bad u ot na ki 
pung kjat khlem da pyn-dkut hynrei tang kat ban mih snam. 
Da kane ka snam syiar u tah ia u klong bad ia ki 5 lynnai 
ba la pynthiah ha madan, nangta u phut katto katne ka 
’nerjem jong ka syiar, bad u tah bad buh lang ha baroh ki 
5 lynnai bad u da tah snam biang sa shisien pat ia ki lynnai 
bad ha kita ki sner syiar ba la buh. (lada dei ka Rungu pamlat 
kata ki knia bad pom ha kane ka jaka ia u lang iong uba ki 
la rah lang mynba ki wan ban kroh syrngu). Ynda la dep 
ki jingleh-niambaroh, u nongkroh syrngu u shim sa ka 
iad-um u suit arsien arwat ha baroh ki san lynnai bad sa 
shim sa u khaw u kawang u pher halor ki lynnai bad sha 
khmat jong u. Nangta u pyndait lang ki kti bad u nguh dem 
ngon ha baroh kita ki 5 lynnai. Nangta u sot pat ia u khaw, 
ki sner syiar ba la bit snam bad u rynsi na baroh kita ki san 
lynnai kiba u la buh mynba u dang sdang ban leh niam, u da 
shim lang ruh de bad u wei u lynnai bad u song ia kita baroh 

khoit ha kawei ka song. Nangta pat u song noh sa ki sadong 
ba la thep ia ki ’niang tyngkrong bad khatduh ia baroh ki 
jingsong kiba la wan rah. Nangta u shin sa ia u purew ba la 
don ha ka kyllung rnong, u khleh um bad synreit ia kata ka 
jaka, ia u paidbah, u shipai u swar u duli u tympan, ka ksing 
ka bom, ka muri ka shalamen. Kane dei ka spong jong ka 
Rungu. la kita ki saw lynnai kiba sah ha jaka lehniam, u rwin 
uwei pa uwei bad u sa buh biang ha ka juh ka jaka tangba 
da khongpong kata, u kliar lynnai u poi ha ka thliew ba la 
puh da ka khmut wait bad u jyntang lynnai u poi ha ka jaka 
ba la don ka kliar lynnai mynshwa. 

Ynda haba la dep ia kine kiei kiei baroh ki pynbah pyn- 
kiein ia kata ka song ha ka nongkit syrngu. Lada dei ka Pam- 
lat kata ia ka khlieh biang ruh ki song bad pynkit lang ha ka 
nongkit syrngu. Tang mar kumta hi u duli u tympan u kylla 
ksing bad u put u tern da ka 'sing nguh, ha ka juh ka por 
u shipai u swar u sangeh ka shad u ieng lang shriak ha u ang 
bad ia phai ka khmat sha ka nongkit syrngu ban nguh. Ia 
kane ki ong 'Ka nguh,' bad ki nguh san sien san wat kata 

baroh ki kynud lang Hoi bad risa lang kiw 

kiw kiw Ka jingud Hoi kiw 

kiw kiw, ka pher bak ly bak na ka sur phawar iasiat 

lane ka langhei duhoi luhoi, hynrei ka long ka jingkynud 
bamyllung, kaba jlan bad da ring sur bha. Kumba la ong 
mynshwa, ha ka por ba ki nguh ki shipai ki ieng shriak ha 
u ang bad phai khmat sha ka nongkit syrngu, ki buh ka kjat 
kamon sha khmat bad ka diang pat sha dien, nangta ki kynud 
bad pynkhih la ka met tang na syngkai shaneng, bad kynud 

artat hoi kiw, kiw, kiw, haba ki kynnoh kiw, kiw, kiw 

ki da nguh la ka khlieh sha tbian, lem ka pyngnguh la ka 
wait stieh. Kata ia ka wait ba ki bat ha kti, ki pyndem bad 

thew da ka khmut wait sha tbian, kumjuh ruh ia ka stieh 
kaba ki bat ha la ka kti, ki pyngnguh lang bad ka wait shi- 
sien peit imat kumba pyni ia ka Ram-ew ba kan peit ia kata 
ka wait ka stieh. 

Tang dep ka nguh ki sa leit phai biang sha iing ka 
Lyngdoh kmei, bad ki laid na ka juh hi ka lynti da kaba put 
ba shad kum mynshwa, ryngkat ka kylla ksing ha ka jaka 
ba donkam thik kum haba dang leit ban kroh Symgu. Kane 
ka jingleit ka long da ki paidbah baroh wat la ka miet ka 
khriat pynban bun ki longkmie ki bah la ki khun rit bad leit 
bud lang bad u paidbah. Tang shu poi ha iing Iyngdoh-kmei, 
ki sa ngeh ha phyllaw bad u lyngdoh u shim kawei ka sadong 
ba don ka tongkrong, u pyllait ha tyngkong bad u ong artat 
kumne : — 

Li shu kroh shu pun la pah ka lad ka jaka, kat tu to wan 
ku noh wan kam noh napoh ka tyngkong ka tyngbet, la poh 
ka leikhnong ka leikpait, lapoh ka duwan ka dikeh, lapoh 
ka lisat lidor, lapoh ka thup ka lukhmi. 

Tang dep kumta ki sa suit iad-um ha ka jaka ba pyllait 
ia ka Syrngu bad ha iing. Kane ka jingsuit dei ka suit wai, 
bad kanc ka iad-um dei kato kaba ki la rah sha jaka kroh 
Syrngu, kaba la pyntam khnang ban ioh pyndonkam pat ha 
ka suit wai, ka daw ba ki suit pynwai tang poi ha tyngkong 
ka long ba ki la ioh ban pynku Syrngu, bad ba ka la poi 
suk poi sain khlem ka bitar ka buh khoh, lane kumba ong 
na ki ‘ba lait na ka dom ka shla, ba wan da kaba jem.’ 

Ha diwan lyngdoh kata ha phyllaw iing ka Lyngdoh sad, 
ki buh kawei ka pdung bad ia kata ka song ba la wan kit da ka 
nongkit syrngu, ki buh halor kata ka pdung. Kiwei pat ki tiar 
ba la rah lang kum u klong, ka um, ka kyllung ba la don 


60 



kpu, ka wait, u luta ba la rah hi da u lyngdoh sla ruh ki huh 
lang hangta hi hajan ka pdung, ka jingshad bad ka put ka 
tem naduh ba wan kit Symgu haduh kane ka por ruh ka 
nang laid hi shaid shi shaid, bad la nangshit nangshit ba la 
nangpoi sha ka pdeng ka leh niam leh rukom. Kumta ynda 
la buh lut ki tiar baroh hajan kata ka pdung, ki sa khreh ban 
leit shaw Dur noh, kata lada dei ka Rungu Pamlat lane ka 
Rungu Pamphan namar ki hap ban Pynshong Dur bad ki sa 
pyndep ia ka jingknia ynda la poi lut ki Dur, hynrei lada 
dei ka Rungutap kata u lyngdoh sla u sdang noh ‘ia ka ban 
knia da kaba u shim shwa ia ki 'lamet u bat ia ki halor jong 
kata ka song kaba don ha ka pdung da ka kti ka diang, bad 
da ka mon pat u bat ia u luta rnong ba la don um, u sait u 
suit ia kata ka sla da kaba ong kumne : — ‘sait suwa u larit 
u la tliej ba khyrwi la-iong la-er ba par kawieh ka tah, katta 
khyndain bise.* Nangta u sa siang ia ki ba tbian. Ka sla ba 
nyngkong bad kaba ar u siang sha ka liang ka mon jong ka 
song kaba halor pdung, bad nangta u shim sa ka kyllung kaba 
la don kpu, u bad da ka diang bad u synreit kpu halor ka sla 
da kaba ong, ‘ka spong ka phali u nam phuh u nam phiang.' 
Nangta pat ki sei sa u Lang-iong batlem khlem thoh dak, 
u sniang bad ka syiar, ia u sniang ki shu pyndem, hynrei ia 
u syiar bad u Blang ki shu bat, bad u nongknia u kynih u 
phawar kumne : — 

Ko syiem Rungu syiem rushi trai kynrad 

te shah te ni lei la kumti te lah la kumta 

te shah da de la ka nat 

le dei ka shu kroh ka shu pun 

ka shu bah ka shu kiein 

nga pah lynnei pah lasier 

pah khur pah khriam 

pah ryndi pah muka 

pah sala pah sapur 

pah sipat sikhniang 

lut la kumta te Trai na ka nat 

la wan la shah da de la ka nat 

la poh u lum shnong u lum thaw 

la poh ka ri la poh ka raid 

la poh ka sad la poh ka dor 

la poh ka Pyrtuh ka Lawai 

la poh ka thup ka lukhmi 

lapoh ka bla ka tyngkhein 

bu ong bu shah da de la ka nat 

shisnem shisien 

ba jah u kongsan Lapang u daloi Lapang 

ba jah u lyngdoh Marin u syiem Marin 

bajah u basan Makri u basan Makroh 

ba jah u basan Nongko-um u basan Nongshli 

u kynja thunen u kynja rinem 

u kynja ba buh u kynja ba thung 

te lait la kumta 

te shah da de la ka nat 

la lei ka pynku la lei ka pynkam 

te poh ka shah da de la ka nat 

la poh ka tyngkong la poh ka tymbait 

la poh ka san puh la ka san khei 

la poh u riseng la poh u rijied 

lut la kumta te shah da de la ka nat 

te mynta te shah da ni 

u langkoh u langkar u langjew u langsiem 

lang durong langmohong u thied lah u myrjai 

markit marshan marbah markiein 

u Pha marker u marshlong u Pha 

mar ap u mar por u Pha 

sep ei ka pynku sep ei ka pynkam 

sep ei ka i'atap sepei ka ia dem 

ia i'adthoh ka iad thin sepei 

ka shah da de la ka nat 

ka shu bah ka shu kiein sepei 

ka shad rong ka shad nam sepei 

u tdong u rynniaw sepei 

ka shah da de la ka nat 

ka syiem Dur ka syiem khoh 

la poi ka shan da de la ka nat 

te mar kit te mar shan 

te mar bah mar kiein a Pha 

- e u langkoh u langkar u langjew 

u langsiem u lang durong u lang mahong 

da dam synrih da dam symphuid 

ha ka pam ha ka thait 

ha ka juwad ka jurin 

da synriam da syngngoid da tummuin 

da tyndam da kyrdem ka kyrsah 

du wait du phari 

leh ka tim sang ka tim ma jong Me 
u mynru leh ka tyngkwah ka di hu 
ka pashait ka pashor jong Me 
ka jukon ka tim mon jong Me 
la kit la shan la bah la kiein 
la ker ka la shlong la ap ka la por 
la mane la majon ka Rungu ka rushi 
ryngkat ka ru shieng ka ru raid 
ryngkat ka shah da de la ka nat 

ryngkat ka shisnem shisien 

u langkoh u langkar ha ka pam ha ka thait 

shah da de la ka nat 

ka synrih ka symphuid 

jin la kata shah da de la ka nat 

da pyngngeit da pynnguh 

ha ka pam ha ka thait 

da shynrin mynrit 

da shah da de la ka nat 

da byndait lmuin 

dam kyrdem dam kyrsah 

ko syiem Rungu shnong 

Trai Kynrad 

Ha ka por ba u lyngdoh u kynih u phawar u wei pat u 
lyngdoh nongiarap u bat ia ka syiar, uwei pat u bat da ka 
diang ia ka blang bad u ksoh da ka mon ia u luta, kumta katba 
nang iaid ka duwai phirat ka kynih ka phawar ki theh um 
artat khyndiat ia u blang na ka khmut bad lada u synriah 
phrat ka mut u bha bad u kohnguh ban leit kum u jingknia. 
Ha pdeng kat kane ka duwai ka phirat ha ryngkat ka jing- 
shad u shipai u swar, ha ryngkat ka put ka tern u duli u 
tympan, u nongknia u pynsngew ba u la ai shi syiar, shi 
blang, shi sniang bad u da synreit um ia ki baroh, katba u 
nongiarap lem pat u nangsei ia u khaw bad kiwei kiwei ki 
jingsong na ka song ba la kit ka nongkit Syrngu, bad u buh 
ia u khaw bad ka wait sha liang ka diang jong ka lamet ba 
la siang ha tbian, nangta u nongknia u ot ia ka syiar halor ka 
pdung, ia u blang, ki kyllan um bha ia u ryndang, bad u 
nongknia u pynsngew ba u la pynbiang shisnem shisien, bad 
hangta la sangeh ka put ka tem ka shad ka kynthih, bad la 
kynjah ka khlaw jlang. Hangta u nongpomblang u law la ka 

Main dap shynrang mastteh saw ngut 
ba snam nylla ham pat kbleh ingut. 






Kt Kynthei ba ta tong Um-Blei 





Ki Thei wmla ki dung Khaw-Thar-Blet 
harud duwan LyngdoKkmei 





khomlongblei bad u buh halor u pdung u pom kynsan tbak 
la u blang na ryndang bad hap artat ka khlieh blang halor ka 
sla ba la siang lypa. Mar kumta ki pynjaw ia kata ka snam 
blang ha u khiew ba la khreh lypa, hangta hi la riew biang 
ka bom ka ksing ka shad ka kmen, bad ki ot sa u sniang bad 
ki pynjaw snam ha u juh u khiew uba ki pdiang ia ka snam 
blang. Te ynda la dep ka pom blang, ot sniang, ot syiar, 
ki sa khreh noh sa ka ban leit shaw Dur na ki lad kiba ki la 
buh ia ki. Katba ki dang khreh kumne, u shipai u swar u duli 
u tympan, u nang ia dih jah thait sngewbha ia ka lad-urn ba 
ju ai da ki Lyngdoh-kmei bad ki Marin khonjin 

Kumba la ju ia tip hi, ia u syiar ki ju peit na u rwieng, 
ki snier, u briew bad u blei, katba ia u sniang pat na u dohnud 
u blap u ksang bad kumta ter ter hynrei ia u blang pat ha 
Raid Nonglyngdoh ki peit kumne. Shwa ban pom ia u blang 
ki ju bat ia u ha kata ka rukom ba u ieng phai khmat sha 
ka sla ba la siang lypa, kumta mar ia pom bhat ki peit artat 
ia kine ki dak ki shin harum : — 

(a) Lada phai khong pong kata ka ryndang sha ka sla 
bad ka khmut sha wei pat, ka dei ka dak kaba sniew. 

(b) Lada ka khlieh ka hap beit ha ka sla bad phai khmat 

kumba la pynbiang ne pynphai shwa ban pom kata 
dei kaba bha tam. 

(k) Lada haba pom bhat, u dait bniat, kata dei kaba 
sniew tam, ki ong ' Shan Ksuid’ 

Ka rukom ba ki peit ia ki dak ki shin haba ki pomblang, 
bad ka rukom kynih phawar ka long hi kumjuh la ha ka 
Pomlat kaba ki pyndep ha jaka kroh Syrngu, ne la ha ka 
Pamphan bad Rungu tap kaba ki pom ha duwan Lyngdoh. 


5 * 


65 



KABA LEIT SHAW DUR BAD KHEIT KBA 

Hadien ka suit Dur, suit Syrngi, la ju leit lam ia ki Dur 
bret sha la ki lad ba la buh ia ki Dur Karew. Hangne ki pyl- 
lait baroh ki hait ki sker na ka Dur Karew ha ka Dur bret, 
bad ki nongap dur ki ap la ki Dur haduh ban da wan shaw 
kat kum ka niam. 

Ha ki por ba kham mynshwa ki don palat ia ka 15-20 
ling niam ha Nongbah, kumta ki Dur ruh ki long 15-20 tylli, 
hynrei mynta la nang kham duna ki ling bad ha ka Sajer 
1979 bad 1980 ki don sa tang 7-iing, kata tang 7 Dur. Ka 
por ba ki leit shaw ia ka Dur ba la buh ha ki lad ka long 
palat ia ka shiteng synia. Ia kine ki Dur la kit la bah da ka 
Nongbat niam kaba ki ong ‘ka trai' ym dei da u shynrang. 
Ban kit Dur ne ka trai nongkit Dur, ka dei ban long ka briew 
kaba khuid nadong shadong kumba ia long lem ki para briew 
ha ka imlang sahlang. Kam dei ban long kaba bud nam ha 
kano kano ka bynta ka akor briew. Lada dei kaba dang samla 
ne kaba la don khun ruh bit hi. Ka nongbat niam ne ka trai, 
kam bit ban bam ia ka tham, ka smuk, u Jajew khlaw, u 
pathaw-iong, ka jaiur-jatah, ki kyndiah ia lade na kitei kum 
ban kynmaw barabor ba ki long ki ‘trai/ Nalor kata, ha 
ka por Sajer kim bit ban bam ia u khaw khar naduh ka por 
ba la kheit kba kata, ha ka miet Nikpur (Lyngka) haduh 
ka step Khyllewbah (Mawlong) 

Hynrei ki lah pat ban bam ia u khaw pnah ba la shet. Ka 
jingleit shaw Dur ka long laisien laiwat, nyngkong ki leit na 
ka lad Mawiong, bud sa na ka lad tyrniei bad khatduh ki leit 
na ka lad Nongthyrlong. Man la ka sien ba ki leit shaw Dur, 
u duli u tympan ki shipai ki swar ki ju mih na duwan lyngdoh, 
bad ynda la wan phai ki wan iuh kjat biang ha duwan 

lyngdoh, shwa ban leit shaw Dur biang sa na kiwei kiwei 
ki lad. Ki ju leh kumne haduh ban da dep shaw lut baroh ki 
Dur. Ka trai niam lem bad la ki jait la jong ki la ap thik 
kumba la ong mynshwa ha ka jaka buh Dur, katba u shipai 
u swar u duli u tympan ki mih na phyllaw ka lyngdoh-kmei 
ne ka syiem, (katba hap ka Sajer) ban leit shaw ia ka Dur. 
Haba ki leit shaw Dur ki shipai lem bad u duli u tympan, 
ki shad ki put ki tern kumjuh kum haba leit kroh symgu. 
Te tang shu poi ha ka jaka buh Dur u kni u sei ki hait ki 
sker napoh ka Dur, u beh ia u ksuid u khrei, u duwai phirat 
da kaba u pher shwa ia u dpei bad u skop, nangta u pher sa 
u khaw bad u suit shwa na u klong. Ynda la dep suit, u sa 
kheit kba bad ki sa bam sa ‘Ka ja sngi Dur* bad dih ia ‘Ka 
lad sngi/ Ka kyntien ha ka kynih ka phawar ha ka por leit 
shaw Dur bad kheit kba, ka pher na uwei u kni ha uwei pat, 
hynrei ka pdeng jingmut ka long hi kumjuh, bad ki ju sdang 
da kaba kynud lang bad ka sur : — 

Ko ryngkat ka shah da de ka nat 

Ko syiem Dur ko syiem khoh 

bu ong shah dani ka nat 

shisnem shisien 

ryngkat u shipai u swar 

U duli u tympan 

ryngkat ka shah da de ka nat 

ka symput ka syntem 

ryngkat ka shah da de ka nat 

bu ong u tdong u rynniaw 

ryngkat ka shah da de ka nat 

ba iah u kongsan Lapang u daloi Lapang 

ba iah u lyngdoh Marin u Syiem Marin 

ba iah u basan Makri u basan Makroh 

ba iah u basan Nongko-um u basan Nongshli 
te mynta da din la ka nat 
mynta wan dein la ba suk 
mynta u byrnei u phrut 
u smai u tang 
u shah da de ka nat 
u ba smai kynthei u ba smai khynnah 
u ba smai samla uba smai samhoi 

Hoi shah da de la ka nat 

mynta u shim la ka ba suk to shah da tynni 

lut la kata te shah da de ka nat 

ryngkat jong Me 

ko syiem byrnai ko syiem phrut 

ryngkat ka shah da de ka nat 

u ba smai di shan da kata 

ryngkat u smai kynthei u smai khynnah 

Hoi uba smai samla uba smai samhoi 

to syndit la ka nat 

ryngkat ka syiem Dur ka syiem khoh 

ka bei ka ran 

ka mane majon 

lapoh ka shah da de ka nat 

lapoh ka diwan la poh ka dikeh 

di shah da de ka nat 

ba jah di shah da de ka nat 

u kongsan Lapang u daloi Lapang 

u kynja thunen u kynja rinem 

Ah ko syiem byrnei ko syiem phrut 

ko syiem smai syiem tang 

mynta wan shim la ba suk 

mynta ko bei spah ko bei phew 

ko bei lak ka bei klur 

sha ho ru ru rum 

Hei i shah da de la ka nat 
lei la kato te lah la kata 
de shah da de ka nat 
la lieh u byrnai la lieh u phrut 
te bei ka nat 

suk u smai u tang la bei ka nat 

uba smai kynthei uba smai khynnah 

uba smai samla uba smai samhoi do 

uba smai lapoh ka lei la poh ka wan 

la poh ka dih la poh ka kam 

la poh ka jaid la poh ka jung (iung) 

la poh ka jaid la poh jing 

la poh ka khaii la pateng 

la poh ka bara ka baken 

la poh ka rubok ka rubai 

Ha e, shah lade na ka nat 

ryngkat ka jong Pha 

ka syiern Dur ka syiem khoh 

leh i e shla ioh dom Pha 

ju dom a Pha 

ma lait ka buh khoh jong Pha 

ka buh bujar ju Pha 

ka deiti ka deijat jo Pha 

(Nangta u bteng da kaba shu kren u ong) 

ko syiem Dur syiem khoh 

ba dein la basuk te mynta 

ryngkat ka bei spah ka bei phew 

ryngkat ka bei lak bei klur 

jong nga u bynru 

sha... ho... i ru ru rum 

Ha i shah da de din la ka nat 

lei la kumto te lah la kumta 

to mynta to pynbud 

to kit la kata ryngkat u soh 

u khyndai ryngku u khyndai basa 

Ho... e to shah da de la ka nat 

ryngkat ka bei ka thait 

ka nguh ka dem 

shuwa ba phin wan 

ryngkat ka bei Longdoh ka Longpun 

ryngkat ka Bei ka shah da de ka nat 

ka pyrda ka pyrshang 

ryngkat u Thyrlong u dijei 

ryngkat ka sicjkri siejkor 

Ha ei di shah da de la ka nat 

ryngkat ka shah da dc la ka nat 

ba ong jin la kata 

ko umtong ko umdong u kurjuh u kurjem 
lut la kata to din la ka nat 
to mynta to bud kiein la ba suk 
mynta ko bei spah ko bei phew 
ko bei lak ko bei klur 
u lukor u shuwar u Lukhmi u lukhnan 
u kurjuh u kur jem 
u khaw plih u khaw plom 

sha hoi ru ru rum 

O lei la kumto te lah la kumta 
te bei la ka nat 

to byn ai to byn uiii to bynta bynit 
to byntheh to bynhai 

mynlait ba klai jong ka batem ka ba lah 

ka bukhoh ka bijar 

ka deiti jong Ka ka deijat jong Ka 

ko syiem Dur syiem khoh 

la mane ju Pha la majon ju Pha 

la buhti ja Pha la buh jat ju Pha 

de shah da de ka nat 

jin la kata ryngkat ka la phuh jong Pha 

ka laphiang ju Pha 

jin la kata ryngkat la poh ka diwan ka dikeh 
ai e la poh ka lisad ka lidor 
la poh ka Pyrtuh ka Luwai 
ka thawkur ka longkur wan dein la basuk 
mynta ka bei spah ka bei phew 
ka bei lak ka bei klur ryngkat 
u shuwar u lukhmi u lukhimon 
a khaw-tho u khaw niam khaw doh 
u khaw dait u khaw bret u khaw thung 
u khaw bang u khaw plih u khaw plon 

Sha ho ru ru rum 

Sha kane ba thaw ba ban ba kam 

ba jah ba lam ba shim 

ka spah ka phew 

nga wai ka tim ka niew 

nga wai ka wah ka we hajar nguh 

Ynda haba la dep ka suit ka shor, ka kheit kba, ka bam 
ja sngi Dur, ka dih iad sngi, u kni u thep noh baroh ka hait 
ka sker hapoh ka Dur, Ya ka sla bad u kba ki thep halor ka 
dur da pyngkiang ha kata ka rukom, ba ka syntiew kba bad 
ka tlur kan phai sha ka mon haba wan phai. Baroh kine 
ki tiar ba don ha ka Dur ki long kiba donkam ha kaba yn 

pyndep i'a ka niam ka rukom ha la ling. Ynda haba la dep 
thep baroh ki sa tap nalor da ka jain muka ba lieh-slem. 
U kni nongsuit pat u pynkylla noh ia ka jhoh bad ki sla ba 
la siang ha ka por suit Dur bad u bret ia u maw pat sha ka 
liang mihngi. Mar kumta ki pynkit de ‘ia ka Dur ha ka trai, 
bad u duli u tympan lem bad u shipai u swar ki sangeh ka 
shad bad ki kylla noh sha ka nguh. Ki nguh san sien kum 
ha kaba kroh syrngu, ki kylla sha ka mastieh bad nangta 
sha ka shad wait, hangta ki trai Dur ki ai shi klong ka kiad 
ia ki shipai ki swar ki duli ki tympan ki da pyrta artat 
‘Shipai u swar, Duli u Tympan, la ia ioh lut ka kiad ki Marin 
Wang ?” (ne kano kano ka kur trai Dur) Lada don u bym 
pat ioh ki ai namar ym bit ban duh dih ia kane ka kiad, lada 
don u bym ioh bad u ujor, ki trai Dur kin hap ban siew ka 
kuna. Ynda haba la dep ia dih ia kane ka kiad ki shipai ki 
swar, u duli u tympan, ki khreh ban leit phai bad ki iaid 
artat ryngkat ka put ka tern ka shad ka risa, ka rukom iaid 
haba leit phai ka long kumne, iaid shwa ka nongkit dur, 
bud u duli u tympan bad ka Bom ki Ksing ka Muri, ka sha- 
lymmen, bud u shipai u swar bad sa bud sa u paidbah, ynda 
poi ha lad ka syiem It, u duli u tympan u kylla sha ka 'sing 
Mastieh bad katba ki shipai ki nang shad ka nongkit Dur 
ka sangeh khyndiat bad u Pator u tah u thoh ka snam ka sner 
syiar katba u Maji pat u pher u pharait kpu ia ka Dur ne ki 
Dur bad hangne ki ai artat ia ka doh lama. Tang dep kumne 
ki iaid biang bad ka shad ka put ka tern kum mynshwa. Ka 
nongkit Dur ka leit beit sha la i'ing katba ki shipai bad u duli 
u tympan ki leit beit sha phyllaw ka lyngdoh kmei ban 
khreh ia ka ban leit shaw sa ia kiwei pat. Ngim dei ban 
klet ba la pyn sangeh ha lad bad la ai doh lama namar ba dei 
ka Rungu, tap, hynrei ban da dei ka Rungu Pamlat ne Rungu 

Pamphan kim ju ai doh lama, hynrei ki nongkit Dur ki leit 
lang bad u duli u tympan u shipai u swar sha duwan lyngdoh 
ban pynshong Dur, bad nangta ki khreh pa khreh ban leit 
shaw sa kiwei kiwei ki Dur lada ym pat dep lut. 

Ynda haba la poi lut ki Dur bad la pynshong ha duwan 
lyngdoh, u Maji u sangot u leit ban peit ban khmih lada 
kata ka rukom pynshong Dur ka la beit ne em, lada jia ba 
don jingbakla, ki phah pynbeit, hynrei lada don ki bym koh- 
nguh, kata khlem pep kin hap ha ka kuna ynda la wan laid 
bishar sa ki syiem, ki lyngdoh shwa ba kin pyndep ia ka 
jingknia. Te ynda la dep ka thoh snam, thoh kpu, thoh sner, 
ki trai ki kit la ki jong ki jong ki Dur sha la ki lingniam, 
bad ki kni ki pyndep ia ka suit wai na ka bynta kata ka miet 
ha la ki jong ki lingniam. Naduh kane ka por, ki kni nong- 
knia kata u Ja bad u Arja, lem bad ka trai nongai iad suit 
ki shah jingit tat haduh ban da bam ia ka dohknia ha ka 
miet Bam. Da kumne kein ki pynleit ia ka miet ha ban da 
shai phlait, ban pyndep hok la ka niam ka rukom ba la buh 
uba hir uba toh ha ryngkat u Duli u tympan u shipai u swar. 


KA IONGSHONG (NONGKREM) 

Ha shwa ka Sajer, ki kni rangbah na la ka jong ka jong 
ka kur ka iing, ki ju lum kur ban pyrkhat ia ka niam kaba 
ki ju pyndep shisien shisnem ha ki jong ki lingniam kiba 
don ha Nongbah. Ha kata ka jingiakynduh lang, ki ju ia 
pynbeit lang ia ki kam baroh kum ia u synniang u bynhei 
na ka bynta ka niam ka rukom kaba ki dei ban pyndep. Ha 
ka juh ka por u kni u ju shoh pylleng ruh ban wad jingtip, 
lada u kni ba la bam kwai ha dwar u Blei u dang lah ne em 

ban kit ban bah la ka kur ka jait. Ki ju wad jingtip kumne 
namar ju don u kni ba la iap, u bym lah shuh ban kit, ne 
ba u kwah ban ai pateng noh ha uwei pat u kni ba un kit 
noh sa ma u. Lada jia ba uta u kni ba la iap u dang kit, 
kata ki ju pynkit pynbah shwa ha u, hynrei lada um lah 
kit shuh, ki wad noh da uwei pat. Te ynda la lap la shem 
ia ka kyrteng jong uta u kni ba la iap uba lah ban kit ban bah, 
ki sa nam bad pynbah pynkit da kaba shim ia ka kyrteng 
jong u haba ki aibam ia kiba la iap. Ka pynsoh pynkham 
ruh ka long ha ka kyrteng jong uta uba lah ban kit. Hadien 
ba la pyndep pynbiang ia kine ki kam baroh, ki sa thied ki 
sniang ki syiar bad kiwei kiwei ki jingdonkam. Te kumba 
lum ia u synniang, ki lum ruh ia u khaw, bad ki thep lang 
ha u juh u klong khaw, uba ki samla ki buh ha syndah ka dur- 
blei ne durbrct ha ka miet Pynthih Dur. 

Ka sngi longshong dei ka sngi kaba ki pyni la ka rong 
ka taw ka Sajer sa thoh, namar dei ha kane ka sngi ba ki 
lok ki jor ki marjan shnong marjan thaw, bad kito baroh 
kiba burom ia kane ka niam ki wan kiew sha Nongbah, dei 
ha kane ka sngi ba nalor ka shad wait bad ka mastieh, ki 
shad ruh sa ka Malangho, ka Dong-dong bad ka shad Kynjuh 
kynthei. Mynshwa ia ka shad Kynjuh Kynthei la ju shad 
lang da ki shynrang bad ki kynthei hynrei ha kine ki snem 
ba hadien la shu shad pyndep rukom tang da ki shynrang. 

Ha ki por hyndai la ju ker pyllun da ki siej tylli ia ka 
phyllaw iing jong ki syiem hadien ba la knia ia u ’Lang Pam 
duwan. Dei ha kane ka duwan syiem ba ki shad. Te ynda 
la dei ka por ban shad kynjuh kynthei, ki shipai ki leit shaw 
ia ki syiem kynthei napoh iing, hadien kata, ka syiem kynthei 
ka mih bad arngut ki shipai ban shad i'uh kjat ha duwan 
syiem. Ki nongsiat suloi ki siat la ki suloi khyndew tang mar 

shu mih ka syiem. Hadien ba la mih shad ka syiem, bud sa 
ki samla kynthei na ki lyngdoh, bud sa ki khun ki hajar. 
Baroh ki kynthei nongshad ki da don la u nong pynniad 
syep, nong ai um, nong ai kiad. Kino kino ki shipai ba 
ia shim bynta ha ka shad kynjuh kynthei, ki lah ban ia shad 
tang bad ki kynthei ba ia dei kha dei man, kata kiba bit 
ban ia poi kha poi man, kirn bit ban ia shad bad la ki kur. 
ki paidbah ruh kim lah ban iohi ia ka jingshad lymda ki 
rung hapoh kut. Ka shad kynjuh kynthei ka don tang ha ka 
Sajer syiem. Baroh ki jingshad la ju shad ha duwan syiem 
lada dei ka Sajer syiem, bad ha duwan lyngdoh lada dei ka 
Sajer Lyngdoh. 

Ha ka shad wait ki ju shad da ki shipai ha ryngkat ka stieh 
bad ka wait. Ka rukom shad ka long ba ki shad iabud lang 
barabor tang ha u wei u ang. Na pdeng ki shipai don barabor 
u nongialam uba ju mih ia shad artat wei briew shaphrang 
da ka jingstingmet ba palat liam, bad ynda u la poi pajih 
khyndiat na ka kynhun u phai kynsan wak sha ki, bad ha- 
pdeng ka jingshad bad ka ksing ka dhah, u kyrkaw jlan bad 

jam Huwa bad baroh ki shipai ki risa jam kum ban 

jubab Hwa Hwa Hwa. Ka shad mastieh pat, don kaba ki 
khot ka mastieh arngut, bad ka mastieh sawngut. Kane ruh, 
ki bat lang bad wait bad stieh. Ha ka shad Malangho pat, 
ki shipai ki ju shad tang da ka stieh, kata ka kti kadiang 
ka bat ha la syngkai, bad ka kti ka mon pat ka bat ia ka 
stieh, kata haba ki shad ban leit shaphrang duwan lyngdoh, 
bad ki kylla pat ia ka stieh sha ka kti ka diang bad ka kti 
ka mon pat ha la syngkai lada shad wan shaphang ki paidbah. 
Ha ka shad Dong-dong pat, la ju shad da kaba bat baroh 
artylli ki kti ha syngkai, bad ka shad Kynjuh kynthei la ju 
shad ka kynthei hapdeng arngut ki shynrang. Ka kynthei ka 

bat pyiar la ki kti baroh ar na shadien u panpoh synkai ki 
shynrang, kumjuh ki shynrang ruh ki bat pyiar ia ka syngkai 
jong ki kynthei nadien jong ka kti jong ki, da kaba pyniapom 
para kti nongiabat, ka rukom ia bat, la kumba thain ki 
kynjri, bad phin iohi namarkata, shynrang kynthei, shynrang 
kynthei bad kumta ter ter. Ki shynrang kiba na tduh eh ha 
baroh arliang, ki ju bat Ya ka stieh da ka kti kaba lait. Ynda 
la phai sngi, katba ka shad ka kmen ka dang laid hi shaid 
shi shaid ha phyllaw, ki thei samla ruh ki pynsting la ka 
kti ka kjat ban dung khaw thar blei ha la ka pali pali harud 
duwan lyngdoh. U kba ba la dung lang bad u sying blei 
la khot u khawthar blei. Ngi dei ban buh jingkynmaw ba 
ha ka Sajer Nonglyngdoh la dei ka dung khawthar blei, ne 
ka suit ka shor, ne ka knia ka khriam ne kano kano ka bynta 
jong ka niam kim ju bit ban leh lap lah khlem da ap la ka pali 
pali, kat kumba la buh u Barim kata, ka long ba dei ban 
sdang shwa ki lyngdoh-kmei bud ki Marin Khonjih bud ki 
Marin Khonjin bud ki Makri Bhoi Barim bud ki Marin-Wang 
bud ki Makri pyrlun bud sa ki Makri thymmai. Shwa ban 
sep sngi, ka trai ne kino kino ki kynthei, ki khreh pat sa ka 
ban leit tong ia ka Umblei, kumta na man la ka lingniam ki 
kit ne rah la ki tangum ba jrong bad hiar arsut sha Umlalung 
Umtron. Kane ka Umblei, dei ka Um kaba ki bit ban tong 
shisien shisnem ha kum kane ka sngi bad ki pyndonkam ia 
ka ban knia. 

Ynda haba la dep ka dung khaw thar blei, ki lyngdoh 
kmei ki sei ia ka iad-plu, kata ka iad-um ban dih u shipai u 
swar, u duli u tympan, bad ynda dep ma ki sa bud u paidbah 
kat ba ia mon ban dih. Ia kane ka kiad ki sei bad ai ha 
phyllaw ling ha u Daron uba heh bha, bad kumta lah ban 
tong da ki skaw dih kiba la shna kyrpang ha kata ka rukom, 


76 



ba u jingbat u long ruh u jingdih bad ka thliew tong ka shu 
long tang ban tong ym ban dih. Ka knia aibam ki leh mynmiet 
ha man la kawei pa kawei ka iingniam kaba don ha Nongbah, 
kata man la ka iingniam ki knia artylli ne lai tylli ki sniang 
bad bun tylli ki syiar, shi snin ha u Syrngi kni shi snifi ha ka 
Dur bad shi snin ha u klongkhaw. Ki syiar pat shisyir ha u 
kni rangbah (u jha) Nong pha sla pha syin, shi syir ha u 
kni khynnah (ar-ja) shi syir ha ka trai ka nongai iad-suit, 
shi syir ha u snin-tap kba tap dur, shi syir ha u paid jong 
ka ling ka kur ban bha u kba u khaw, shi syir ha baroh ki 
jingdon jingem ka jingri jingdup, shisyir ha uba tap ne u 
klongkhaw bad shisyir ha u bathoh u barem u ba suk, (kata 
ba la hap ban ai kylliang khaw ne kba ka sngi Khatduh 
lane sngi pynsin ki sngi bym ju bit ban ai, hynrei la kum 
ai ioh iap thngan ki nongpan kylliang). 

Te ynda la miet man la ka ‘iingniam ka khreh sa ka knia 
ai bam, kata ki kyrla skum ne teh ia u kba san thning, ne 
khyndiat kat kum ka rukom ha la ka ling ka i'ing, nangta 
pat ki song sa u sla, ki pynkhoh u khawthar blei ba la dung 
ki samla janmiet bud kiwei kiwei ki kam. Ka pynkhoh sla 
ka pher na ka ling ha ka ling, kata man la u kni ba la iap 
dei ban ai shipynkhoh. Tharai lada na kawei ka jait, ki kni 
ba la iap ki don sanphew ngut, kata phin shem ba ki siang 
sanphew pynkhoh bad kumta ter ter. Kawei ka pynkhoh 
ka thew ia uwei u kni ba la iap. Ha kine ki pynkhoh la ju 
song khyndiat u khaw thar bad u ingblei uba la dung da 
ki samla ha phyllaw duwan lyngdoh. Ynda haba la poi la 
ka pali ban kfiia ai bam, ki ju sdang shwa da kaba suit. 
Ki kni ki phai sha pyrshah u Syrngi ba don sha ka mon 
bad sha ka Dur bret kaba don ha syndah sha ka diang. 

Nangta u Jha ne u kiii rangbah u synreit um synreit kpu 
ia u kba bad diang bad mon, kumjuh ruh ia ki pynkhoh 
song sla, nangta u sa shim bad sieh ne tynsat ne buh 
ha tbian katba dei ka rukom, da kane ka jingleh u ai kata 
ka spong Tyngkong, spong Bamon, spong Syrngi, spong 
Klong-khaw, spong Dur, spong Kni, spong Klumah Mahadep, 
spong Kynram, spong Pakha, spong Nar (maw khuri), spong 
’leipait, ’lei kyntem, Synshar kyntem, bad Ramew kyntem. 
la ka spong Klong khaw ki shu tynsat ha thadai. 

Ynda haba ki la dep ai ia ka spong kumtei, ki sa sdang 
ban knia, ar tylli ki sniang ki long ki bymbit ban pynduh 
kata ‘u sning Syrngi’ bad u ‘sning ia ka Dur.’ Lada lah nalor 
kitei ar sning dei ruh ban knia sa uwei u sniang uba ki khot 
u ‘sning Klong-khaw,' hynrei lada jia ba ym lah da u sniang, 
da u syiar ruh bit hi. Ha shwa ban sdang knia ki ju shim 
ia uwei u sniang, ki bat na ki kjat bad ki sympat ia ka khlieh 
jong u ha u rishot iing uba don hapoh Kut haduh ba un da 
iap. Une dei ‘u sning Syrngi,’ nangta ki sa pyndem ia uta u 
niang iap ha tbian hajan ba don u sniang ba dang im bad ki 
syiar ban knia, ki sa kynih phawar, kata u Jha bad u arja. 
Tang shu dep ka kynih phawar ki sa ot sa ia uta u sniang 
ba dang im uba dei ia ka Dur ka khoh, kumjuh ia u sniang 
uba dei ia u Klong khaw. Ynda la dep ka ot sniang ki ot sa 
ia ki syiar ha u Jha, u arja, ha ka trai ne nongkit Dur, ha 
*u Snin tapkba, bad kumta ter ter kumba la batai shakhmat. 
Ki ju pynkut pynwai da kaba ki knia kyrpang da ka syiar 
lieh bad ki khot ‘Ka knia syir thoh lait.’ Ngim dei ban klet 
ba baroh ki jingknia ki pyndep hapoh Kut. Ka kynih phawar 
ka pher na ka iing ha ka iing, hynrei ka mat ka jura ka long 
hi kumjuh. Haba kynih phawar ki da kynud lang ka sur baroh 
arngut kata, u Jha bad u arja, hynrei dei ban lamphang shwa 

da u Jha ne u kni rangbah. Kine harum ki long ki kyntien 
kynih phawar : — 

Ko Ni ko Pa ka Mei ka law 
to shah da de la ka nat 

um shisnem shisien 

ba jah da shah da de la ka nat 
ba jah u kongsan Lapang daloi Lapang 
ba jah u Syiem Marin u lyngdoh Marin 
ba jah u basan Makri u basan Makroh 
ba jah u basan Nongko-um u basan Nongshli 
bu ong 

ba jah ka shad rong ka shad nam 
u tdong u rynniaw 
ba jah ka shah da de ka nat 
u shipai u swar u duli u tympan 
ka snem taiew kit ma Me shan ma Me 
bah kiein ma Me 
u Nibah u ISfi san 
u shah da de la ka nat 
u Ni tong u Ni tem Hm 
e i di shah da de la ka nat. 

Mano ka ba tien mano ka ba tan 
mano ka ba ran mano kaba shei 
mano kaba shah da de na ka nat 
mano ka ba sait mano kaba shor 
shah da de ka nat 
ba ai he Me shisnem shi sla ho 

e i shah da de la ka nat 

lapah u san kur u san kpoh 

lapoh ka shah da de la ka nat 

la poh ka jing ka sem ka kyntem ka kynrut 

lapoh ka 'leikhnong ka ’lei kpait 
la poh ka tyngkong ka tynbet la poh 
la poh ka peipuh ka pei phei 
la poh ka shah da de ka nat ba ong 
nguh la poh u san sning u san long 
la met la dew do 
jin la kata te nin la ka nat 
te mynta te shah da de ka nat 
shisnem shisien 

mano ku bukit mano ko bu shan 

mano ko bubah mano ko bu shong 

mano ko bu ap mano ko bu por 

mano ko butor ka bukan 

sepei ka marang sepei ka maji 

sepei ka pyllut sepei ka pynshah 

sepei ka pynhap sepei ka pynei 

sepei u ninguin sepei u niang wang 

sepei u ningthoh sepei u ningbuh 

ban sah ka sot Trai Kynrad 

Oi u ninguin u ningwang 

u ningthoh u ningtlem u ningsan u ningbuh 

u ning kyrdo u ning shang u ningap u ning por 

u ning shah da de ha ka nat 

ka lynti ka syngkien 

to thungnam to thungwar 

ko ong li shah da de ha ka nat 

ka sadong ka sakhap 

ka lum sadong ka lumsakhap 

jin la kata ka shah da de la ka nat 

la ka sur la ka teh uh 

A... O. .. to shah da de na ka nat 

La pynbiang kt pynkhoh sla, la pynbtang 
ka kyrta kba 

Sa ka suit mynta la khreh, niam rukaw 
kt Kni ban leh. 





kata ba tang thih kata ba tang shong 
kata ba tangkit kata ba tyngshan 
kata ba tangbah kata ba tangkiein 
kanc ka mat ka jura 
le Bci la ka nat 

ba ruin ka dumai ba duhok ka ma 

ka dupap ka ma ka dusang ka ma 

dulat hata te nin la kata 

ka myrlah ka pynkit myrlah ka pynshan 

myrlah ka pynbah myrlah ka pynkiein 

buh ong bu ka silai du poi ka sidoh 

da poi ka bit u da poi ka bor 

ba ruin ka kamai ka jura 

shata se bei se nat 

la ka ni ka nat ka jura se mo 

u ’u ninglud u ningwang u ningthoh u ningtlem 

u ningsan u ningbuh u ningkyrdo u ningshong 

u ningap ningpor u ksang u swet 

to kynrin to waksin to satep to sabor 

to puli to puket to temksang to tern nud 

lut la kumta te bei ka nat 

nangkhih nangshong nangkit nangshan 

bu ong ka buhok 

mar e ka dewpap mar e ka dewsang 
mar e ka tyngdep mar e bu rung 
ka mat ka jura 

ha ka mat u ni bah ha ka mat u nisan 
la kumwei myrlah ka luh myrlah ka khan 
myrlah ka tim myrlah ka niew 
myrlah ka pyrkhat myrlah ka pynlin 
myrlah ka shoh myrlah ka khein 

myrlah ka tymmat myrlah ka temlong 
bu wan da ka pang 
to wan kata to wan ka shu 
to wan kata to wan ka iid 

ka niew ka shutom ka shujot to wan wata ka mat 

(Hangne u bteng da kaba shu kren u ong) 

Oh ba rung ha ka mat u nibah u nisan 
la kumwei ba myrlah 
ka pynkit ka pynshan ba myrlah 
ka pynbah ka pynkiein ba myrlah 
u ninguin u ningwang u ningthoh u ningtlem 
oh u blap na tyndai 

u blap to pam khawah to pam khadong 

to pam bud ding to pam bud mun 

to oh mukri to oh shyngkar 

kata bu dang thih kata bu dang shong 

kani ka mat ka jara la ka bei la ka nat 

ba rung ha ka mat ka phad 

ha ka mat ha ka kyrpon do 

bu o shah da de la ka nat 

la kata sa ka myrlai ka myndoh 

da shong myrlin da ka san ka si 

da ka phew ka si 

da ka san u snem 

da ka phew u snem do 

ba shu wan ka shutom 

la poh iing kynthei ka kur kynthei 

ka jait kynthei la poh ki para 

la poh ki pyrsa 

la poh kiba pun la poh kiba lang 
la poh u san tnum la poh u san trep 


82 



la poh u san kyntem la poh u phew kyntem 
ba rung ka mat na ka kyrpad kyrpon 
se bei ka nat 

u ninguin u ningwang u ningthoh u ningdem 

u ningsan u ningbuh u ningkyrda u ningshang 

a biang u blap 

la ka oh la ka shain 

bud ding bud mun 

to oh mukri to oh shyngkar 

la ka khem la ka kshot 

to shah da de ka tyngkhain ka tyngbuh 

kata ba dang thih kata ba dang shong 

kata ba dang kit kata ba dang shan 

kata ba dangbah kata ba dang kiein 

kani ka mat ka jura 

to bei la ka nat 

ba ruin ha ka nat uba niun u ba wieh ha ka mat 

uba ni ha ka nat u tu e ha ka nat 

u ba sir ha ka nat uba krang 

ha ka nat u khohwah ha ka mat u kha dong 

ha ka mat u pyntin ha ka mat u pyntah do 

buh la kata te bei la ka nat 

myrlah ka thih 

myrlin ka shong kyllin li buh du 
ka myndei du khulai 
la shah da de da ka nat 
myrlah ka pammat pamlong 
myrlah ka jaluh ka jakhan 
myrlah ka jatim ka janiew 
lut la ka ta 

la wan ka shitom to wan ka shijot 



te wan ka silai ka sidoh 

u ninguin u ningwang u ningthoh u ningtlem 

u ningsan u ningbuh u ningkynto ningshang 

li shah da de la ka nat 

E u blap ha klir u blap 

da pam kha wah da pam khadong 

da pam bad ding da pam bad mun. 

Haba ki peit ia u sniang ki ju peit ia u nud (dohnud kata, 
lada jia ba u kni um kit ym don lynti ym don sadong, hynrei 
lada u kni u kit don ka lynti ka sadong nalor kata, ki ju peit 
ruh i’a u ksang lada u beit; kata la bha lada um beit; u kdor 
kata ym bha; ki peit ruh sa ia u blap (dohlab) lada don ka dak 
bad diang bad mon kata; don ba bishni lada ym don dak 
kata la bha ym don ba bishni bad la suk, kane ka shong 
ruh ha ka rukom Yapan u nongknia teng teng kane ka dak 
bad diang bad mon ka lah ruh ban mut ba u kni ba la iap 
u kwah ban klet noh ia u bad ban ai kyrteng noh ha uwei 
pat. Lada jia pat ba don u ksuid u myntor ju don ka dak 
oh ha klir u blap, hynrei lada ym don kano kano ka dak 
jingoh kata la bha. Hadien ka jingknia, ki sa pha halor 
ka sla hapoh Kut, kata ki shim ki dkhot na baroh ki jingknia 
bad lai jhoh ka kiad ban suit, shijhoh ia u klong khaw, shi 
jhoh ia u Syrngi bad shi jhoh ia ka syiem Dur. Haba la dep 
ban suit ia kitei baroh lai, ki sa suit khaw thar thymmai. 
Ia kane ruh ki leh ha man la ki iingniam sdang na ka ling ki 
Lyngdoh ter ter ha la ka jong ka jong ka pali. Une u khaw 
thar thymmai dei uba ki la dung lypa ha la ki jong ki jong 
ki paham. Te ynda dep kitei ki kam baroh, ki sa ia bam 
khawai ia kata ka doh knia. 

Te ynda la dep kitei ki kam, don sa kawei pat kaba don- 
kam ban ia tip bad kata dei ‘Ka luh 'tang snam’ kaba la ai da 



ki san-basan kane ka long ban pynwai artat la ka kam leh- 
niam ha la ling la ling. Haba ki lub Tangsnam ki ong 
kumne : — 

'Ha ka 'tang snam ka tang suit 
di shah da de la ka nat 
la poh ka shah da de la ka nat 
shisnem shisien 

ba jah u kongsan Lapang u daloi Lapang 

ba jah u lyngdoh Marin u syiem Marin 

ba jah u basan Makri uba san Makroh 

ba jah u basan Nongko-um uba san Nongshli 

lut la kata ba shah da de la ka nat 

da lei u ninguin u ningwang 

u nmgthoh u ningthlem u ningsan u ningbuh 

ale ryngkat u rytung u rynsieh u ribah u risan 

ryngkat ka ’tangsnarn ka 'tangsuit 

la poh ka shah da de la ka nat 

la poh ki para ki pyrsa 

la poh ki kynthei san ling phew ling 

la poh san trep u phew trep 

myrlah uba kit myrlah uba shan 

myrlah uba bah myrlah uba kiein 

myrlah uba ker uba shlong 

myrlah uba ap uba por 

la poi kylla ka shah da de la ka nat 

ka pang ka shu ka ud ka niew 

ka shitom ka shijot 

la poi kylla ka silai ka sidoh 

ka myniw ka myndoh 

la poi kylla ka dot ka sator 

ka byndi byndop u phur ka wang 

ka tyndong ka lyngkhan ka bit lieh ka bit lang 

ka sajew ka sakhup ka bi bah ka bisan 

ka pynkhie ka pynieng 

la duh ki bru ka pyrthei ma 

ryngkat u sabah u tlang 

ryngkat uba lieh uba saw 

ryngkat u junka u julin 

ryngkat ka shah da de la ka nat 

u bitoh u binei 

ryngkat ka si kmie ka longkmie 

u kyrtong u syntan u silur u shynrang 

u sbuh u longbuh 

myrsah ka sot Trai Kynrad 

la poi ka shitom la poi ka shijot 

la poi ka silai ka si doh 

la poi ka myniw ka myndoh 

e ka ’tangsnam ka tangsuit 

ha ka luh ha ka khan 

ha ka tim ha ka niew 

lyngkrat ba phar lup pha kdur 

mar shah ka sot mar kit ka Pha 

mar shan ka Pha mar bah ka Pha 

mar kiein ka Pha 

leh ka tim sang tim ma 

ka juleh myndur ka tyngkwah 

mar hiw ka pashait ka pashor 

ka tynkon ka 'tien mon 

la sah ka sot Trai Kynrad 

e ka 'tangsnam ka tang suit 

ha ka luh ha ka khan 

ha ka tim ha ka niew 

ka pyrkhat ka pyriin 
jong nga u mynru 
da shah da de la ka nat 
to kim da liem ha bak 
ha ka lai kynti ha ka san 
ho ’tang snam tang suit 
Trai Kynrad katta kyntien 

Haba luh tangsnam, nyngkong eh ki thlieh pynieng 
arliang wak ia ka tangsnam, bad ki sa ia pan da kitei ki 
kyntien haneng da kaba bat artat ia ka ha jrong, ha kata ka 
rukom kum bym pat thlieh, nangta ki pynlait kynsan ba 
kan hap ha tbian. Lada baroh arliang ki liem ne lup kata 
'mar kit mar bah’ lane bym kit bym bah u kni ba la lap, 
hynrei lada kawei ka lup bad kawei ka liem, kata u la bah 
u la kit. Ka jubab ne ka dak ka shin haba luh tangsnam ka 
dei ban shai hapoh ka san sien san wat. Ka luh tangsnam 
la leh bad pyndep da la ki jong ki kni ha man la kawei pa 
kawei ka lingniam. 

Ynda haba la dep ka knia ka khriam baroh, ki shet ki tiew 
ka ja ka doh ban ia bam khawai sngewbha, kane ka long 
ynda la shai syndon, kata ha ka step Khyllewbah namar ka 
jingleh niam ka shim por lajan baroh shi miet. Dei ha kane 
ka step ba ka raid Nonglyngdoh ka pynpaw ia ka jingiatylli 
ba shisha jong ka, bad kata ka long ba man la ki lingniam 
ki ju leit ban ia ai sngewbha ia kawei pa kawei ka lingniam 
kaba don ha Nongbah. Kata ka jingai ka long shisong ka ja, 
ar pynkhoh u jhur bad ka doh. 

KA SNGI IEW KHYLLEW-BAH (MAWLONG) 

Kumba ngi la iohi shakhmat, la dang step ki bam khawai 
sngewbha ha man la ka i’ing ia kata ka doh knia. Ki nong- 

knia bad ka trai niam nongkit Dur ki bam ki dih ha kane 
ka por ba la lait na ka por shah jingit. Ha phyllaw ki Lyngdoh 
kmei pat ka jingshad ka laid hi ir shi ir ryngkat ka tern 
ka put khletn sangeh baroh shimiet, khlem thait khlem swai 
lait tang khyndiat ha i por bam. Te ynda la dep bam dep dih 
ki shipai ki swar lem u duli u tympan lem ki lyngdoh 
ki syiem bad ki paidbah ki ia lum biang ha phyllaw ki lyngdoh 
kmei, bad ki sa ia leit da kaba shad wait artat la artat lynti 
haduh ban da ia poi ha ka nongrim iing ka syiem It. Mar ia 
poi ki shad wait bad mastieh san sien san wat, bad ki pynwai 
da ka shad nguh san sien san wat, nangta ki kylla ksing sha 
ka shad wait, bad da kaba shad ki wan phai noh sha phyllaw 
duwan Lyngdoh-kmei ban ia shad ia tern pynjejn met hangta. 
Ki san basan lem ki syiem ki lyngdoh pat ki ia rung noh 
ha iing ki lyngdoh kmei ban suit ia ka Lukhmi. Nangta ka 
trai ka pynbiang mar mar shi jhoh ka iad-um bad mar shi 
song shi song u khawthar bad u kwai mar mar shi kyntien 
ia baroh ki san basan, nangta ki sa ia shong dorbar. la kane 
ki leh tang ha iing ki lyngdoh-kmei bad ki khot ia ka ‘Ka 
suit san jhoh' lane ka ‘suit khawthar ki san basan.' Ha 
kane ka suit san jhoh ki sdang da kaba ia shong dorbar 
‘Ka dorbar suit san jhoh,' ka ksing ka bom ka shad ka 
kmen ki sangeh lut ha kane ka por. Ha kane ka dorbar 
ki syiem ki lyngdoh lem ki basan ki ia kren ia pyni lang u 
wei hadien u wei pat, ban kynmaw ia katai kaba la buh uba 
hir uba toh, u myndai u khadlai, bad ia kano kano kaba kim 
shai ki kylli pyrthew na ki riew tymmen kiba kham tip ban 
pynshai, bad ka da don ruh ka jingiatai nia kaba shong 
shit. Kane ka dorbar ka dei ban poi barabor ha ka miatmon, 
nangta ki sa pynkut da kaba suit khaw thar, ki ju leh kumne 
khnang ban bha u kba u khaw. Kawei kaba ngim dei ban 

klet ka long ba shwa ba kin bam ki da noh shwa khyndiat 
ha tbian, bad ki sa suit ia ka san jhoh. Ha kane ka suit 
san jhoh ne suit khaw thar kumba la ong ki san basan ki 
syiem ki lyngdoh, ki ia mad artat ia u khaw thar, ha ka sien 
mad kaba nyngkong ki pynrem pynbitar shwa da kaba biah 
sharud sha khyndew, ki kyn-iw, bad ki da kyllan sha khlieh, 
ki ong ba dei u bym bang, uba jew uba iw, hadien kata ki 
sa mad biang pat ha kaba ar sien, bad ki sa pynroh pyn* 
sarong, ki ong ba u long uba bang uba shngiam, uba dei 
ban da ia lum ia kynshew. 

Ki leh kumne ban pyn phuh pynphieng ia ka Lukhmi. 
Ha kane ka dorbar man la ka sien ba la kren da uno uno u 
basan, uta u nongkren u pynkut ia la ka jingkren da kaba u 
pynrisa Jang ia baroh kiba ia don hangta, ka risa u paidbah 
ka long ba ki jubab lang da ka juh ka sur baroh ki ong 

Or 

Haba kynshew lang ia ki jingiakren baroh ha kane ka 
dorbar suit khawthar lane dorbar suit san jhoh, ki jingmut 
ki thew sha kane ka mat ka jura harum. 

lapoh u shisnem shisien 
ling shrah ling thymmai ba ong 
shisien u khawthar u khawner 
ba ong shisien u sying u rimit 
lut la kata 

ba thaw lah re i thawtam re i 

la buh u shah da de la ka nat 

u myndai u khalai, la buh uba hir uba toh 

la buh uba pdang uba kseh 

la buh uba thlieh uba neit 

la buh bu shah da de la ka nat 

u longshwa manshwa, u la pynkham 

u kongsan Lapang u daloi Lapang 

la pynkham u syiem Marifl u lyngdoh Marin 

la pynkham u basan Makri u basan Makroh 

ha me u lum shnong u lumthaw 

ha ni ka ri ka raid 

ha kani ka sad ka dor 

ha ka ni, ryngkat 

ka shah da de la ka nat 

ka diwan dikeh 

te ta se bu ong da kumta 

da bei ka nat u san basan 

bu ‘ieng ryngkat 

u shah da de la ka nat 

u san jhoh u san dhar 

ryngkat u khawthar u khawner 

te mynta ryngkat u syin u rimit 

te mynta ryngkat ka shah da de ka nat 

ka la mat ka jusip rajang 

ka shah da de ka nat 

ka pynngeit ka pynnguh 

te bei la ka nat lut la kata 

to a syiem Lukhmi da ka bei Lukhmi 

nang mane ja Ka nang majon ja Ka 

nangbut ti ja Ka nang bud jad ja Ka 

nangta pareh ja Ka nangparai ja Ka 

nang shong shit ja Ka nangishit ja Ka 

nang shongskem ja Ka nang iskam ja Ka 

wan ka lapoh ka thor ka tikri 

ba wan ka dei shah da de la ka nat 

la poh ka shah da de la ka nat 

Ka suloi kbyndew 





KA JINGBATAI tA KI HNG-NIAM HA NQNGBAH. 

Nomber 1 haduh 12 dei ki {aka ba ki buh fa ki thning-kba 
ne Kyrla-kba bad ki Pynkhoh. 


1. Spang Tyngkong 

5 dining 

2. Spong Bamon 

3 timing 

3. Spong Symgi 

5 timing 

4. Spang Klong Khaw 

9 timing 

5. Spang Dur 

9 thning 

6. Spong Klumah Mahadep 

3 thning 

7. Spong Kynram 

2 thning 

8. Spong Pakha 

3 thning 

9. Spong Kni 

9 thning 

10. Spong Nar ne Maw khuri 

1 thning 

11. Spong leipait 

2 thning 

12. Spong ‘lei kyntem 

9 thning 

Synshar kyntem 

9 thning 

Ramew kyntem 

7 thning 


13. Ka jingkhang siej 

14. Ka Kynram 
13. Ka Dpci ding 

16. Ki rishot tnum 

17. U rishot Kni 

18. U Mahadep Klumah 

19. Ka Diefi Kuin 

20. Ki Soh shan 

N.B. No. 11 Dei rah ka kamra tit ba ki jit bub kid kab* 
ki kbot ' ka Strkit bub kiad ' 


KA DIENGSHAT 
PYLLENG 

Ri Khasi : 4,2,3. 

Rungu Ri Dkhar : 1,2, 3. 

Nongbah Lyngdoh-kmd : 4,1,2 
M. Khonjin : 1,3,2 
Nongkroh symgu M. Sohscng : 4, 2, 3 
M. Khonjin : 1,3,2. 

Rungu Parophan : 4,1,3, 

Pfrmlat : 1,3. 

* * 


la poh u phrut u hadem 

la poh ka shah da de ka nat 

uba lieh uba long 

bo ong la kata te bai ka nat 

ko syiem Lukhmi Trai Kynrad 

lano ka joh la kat u Karew u mari 

te ba ong marjoh ka Lukhmi ka pukhmi 

laduh u myndai laduh u khalai 

u myndai mynshwa da shah da ni ka nat 

u sah bieit sah kop 

la sah kyllut la sa lyngngang 

te uwe u shah myrlem 

laduh u shah da de la ka nat 

la poh ka thor ka tikri 

teh myrlem teh myrjah u 

katba teh myrlem teh myrjah te 

le u karew mar i 

ja marjoh jhur myrjoh 

ka dih marjoh ka bam marjoh 

dih ba ong ka phyr ngieit marjoh 

ka phymguh marjoh 

sah ka rikhoh sah ka tyngriiang 

bu ong da kata 

ka bei bah bei san ka pynkhie ka pynieng 

ko u myrlem u myrjah lashem u lakoh 

u la sngar u rikoh u tynniang 

u toh u marlem lah e ba nga 

me khie pynkan re ma nga 

pynuin re ma nga hum 

katba lei kata te e 

ba phylla ju u ba kper ba phyllaw 

e da kawei ka syntu ka stem e met mer 

kata ka syntu 

A myrlem e leh Yam 

me ka klion kumtu hoi 

ta la lut ha pyngngeit la lut ba pynnguh 

la lut ba japah la lut ba janor 

ngu hu ka kti pyntih tynnen 

ka tei ong 

u ai kata ka syntu 

ban buh symbai buh rnai 

bam myrnang tieng Ya jop 

Ai shwa Ya u ksew 

— ksew jan Yap u sngaid 

— ai shwa ia ka tymmen jan Yap 

— ka tymmen ka sngaid 

mai e kata ka rakhoh ka tynniang 

bam ar sien shisngi 

Ya sam mar khyndiat sa roi 

bam noh da ini rep da ini 

Yoh noh ka Labyrwai ka labyrstep 

ka snep dien snep siej 

ki pyllong noh da ka Lukhmi pukhmi 

tap dier i pynkam ha ka Lukhmi 

pynku pynkam Ya ka Lukhmi 

Yatap Ya dir Ya pynku pynkam 

Yathoh rishi tah kata ka Lukhmi 

duna khmat shiling 

haba ka peit da ka khmat ba Yohji 

Yoh shem longbru manbru 

Yoh ka spah ka phew 

ka tynnang ka tynda Yoh u kba u khaw 

i'oh ka lak ka klur 
lada peit ka khmat kana 
long duk long bui 
em u thngan long wet riti 
hap lipan ka ram ka shah 
na ki lok, e leh li long ka kamni 
to ai noh e i ka phuh ka phiang 
ai noh hi ka rong ha Ka ka nam 
ha Ka u symput ha Ka u syntem 
ha Ka u shupai u shuwar 
ha Ka u duli u tympan 

ha Ka ryngkat hapoh u lum shnong lum thaw 

kyntu noh i ka mo kane ka Lukhmi 

li lam wut hapoh u Lumbah lumsan 

hapoh u lum shnong lum thaw 

hapoh ka ri ka raid 

kat wa li lam ha Ka 

pynlong ka sajer ha Ka 

sathoh ha Ka pynlong ha Ka 

ka niam ha Ka ka rukom ha Ka 

ha symput ha Ka ka syntem ha Ka 

u shipai ha Ka u suwar ha Ka 

u duli ha Ka u tympan ha Ka 

te kata re ka Lukhmi a Trai Kynrad 

a phuh a phieng Ka a kmen a prei Ka 

a tahoh a tahait Ka a march a marai Ka 

te shongshit te i shit Ka 

te lah kumta shisnem shisien ha Ka 

bu ong u syiem Dur u syiem khoh ha Ka 

ryngkat u klong khaw klong khih 

ryngkat ka longkur mankur 

ha Ka ryngkat u phan u kyrpad 
ka long jin man jin 
ha Ka u klumah u klujong 
u ma ha ma hiait ha Ka 
ka duwan ka dikeh ha Ka 
bu ong u tdong u rynniaw ha Ka 
ha ka sem ha ka kup ha Ka 
ka pynsem ka pynbeit ha Ka 
u shlpai u suwar ha Ka 
u duli u tympan ha Ka 
ryngkat ka kynthei ka khynnah 
u samla u samhoi u tymmen u san 
u makhi u mulon u babun u balang 
kata se bei kynrad ba ong 
la kata te to ka da phuh ka Sajer 
poi ka sathoh shisnem shisien 
ko san basan nge me 
me ba la buh la pynkham ia kata 

te ong kamni khei kani te ryngkat ka Rungu ka rushi te 

to suit u san jhoh suit u san dhar 

lu kai to ia leh kumta to i'a thaw kumta 

ia mat kumta ia sip kumta 

la kat da kata te bei la ka nat 

shim ha Pha u khawthar u khawner 

kat da shim te ong 

mad sip u san jhoh san basan 

katda bat ia kate te ong 

ia leh ka shutang ialeh ka shubat 

ialeh uba hir ialeh uba ku 

te la kumta Trai Kynrad la ba ong 

kamni to ka Lukhmi 

to wan Ka ste la poh ka thor la poh ka tikri 

wan Ka ste la poh u Diengiei lapoh u lum 

wan Ka se lapoh u khar dum 

la poh u khar lwai 

la poh u prut la poi u hadem 

la poh u hari lapoh u hana 

la poh u babun la poh u ba lang 

la poh u i'apngar la poh iapdhar te 

ryngkat ko sem kum ha phi 

sampoh ha Phi ko sem kmei 

u san binong ha phi u san bishen ha Phi 

te kat kani te ka Lukhmi 

wan shongshit u ta i shit Ka hei ni 

wa shong skem wa i skem Ka hei ni 

hapoh Ka i u lyngdoh te 

ngan pynlong ia Ka mo 

ka Sajer ka sathoh 

pynlong ia Ka mo ka niam ka rukom 
pyllong 'ia Ka mo u khaw shrah u thymmai 
pynlong ia Ka mo u khawthar u khawner 

to kumta mo lukai ka para ka pyrsa mo, 

(pynsakhi pynrisa u nongkren 

Hangta baroh kiba iadon ha kata ka dorbar ki ia jubab 
lang da ka juh ka sur ki ong) 

“Or 

Hangta la bteng sa uwei pat bad u ong 

te lai la kumto lah la kumta 

la ngeit ka para ka pyrsa 

ia suit noh une u khaw thar u khawner 

ia mad noh ia sip noh 

ryngkat u kongsan Lapang u daloi Lapang 


95 



ryngkat u lyngdoh Marin u syiem Marin 
ryngkat u basan Makri uba san Makroh 
ryngkat u basan Nongko-um uba san Nongshli 
mo lukai ko para pyrsa 

i'a mad i mynta mo, (pynrisa u nongkren) 

‘Or* (jubab ki paidbah) 

to la bam baroh khait i’a bam (ong sa uwei pat) 

Bad kumta ki i’a bam i’a mad ia uta u khawthar khawner, 
hynrei tang mar iataw khyndiat baroh baroh ki ud ki ong 
uba iw, bad ki kynphoit ki biah bad ki kyllan sha khlieh, 
bad sa uwei pat u nongkren u bteng bad u ong, 

Iw katta te ka thang katte te ka ted 

katta te ka jew katta te ka tla 

katta te iewjit katta te iwsat te 

kap myrleh bam seh ka phreit ka lara 

neh bam u ningbri u ningshur 

myrlah bam u khnai u risang 

myrbam u shah da de ka nat 

u shrieh u tngaw 

mo lukai ka para ka pyrsa 

tarn burim tarn bajah u 

la u niut la u sla 

u wu la shah da de la ka nat 

yn neh ka thir ynneh ka tyrlu 

yn neh ka myndar yn neh ka myrho mo' 

(pynrisa u nongkren) 

‘Or' (jubab biang ki paidbah) 

Hangta la kren sa uwei pat u kynphoit u beh i’a kaba 
sniew baroh bad u ong 



To lait la kumta to 

phoit phoit pha 

ryngkat ka shah da de ka nat 

ka phreit ka saro u deiti u deijat 

u khnai u risang u shrieh u tngaw 

ryngkat ka shah da de la ka nat 

ba ong u leit troh leit shim u rad bah u rad san 

shim shato how... to te lah la kumta te Trai Kynrad 

ba ong ka syiem Lukhmi ko bei Lukhmi 

ba shah da de la ka nat 

u khaw shrah khaw thymmai te 

to da mad arsien 

u lukai ka para ka pyrsa 

bang u ma ted u ma 

thang u ma jew u ma 

sat u ma Mo ? (pynrisa u nongkren) 

'Or' (Ia jubab mynjur ki paidbah) 

Bad baroh ki ia mad biang sa shisien ia uta u khawthar 
khawner, ha kane ka sien te baroh baroh ki iaroh ia ka jing- 
bang uta u khawthar ki ia ong lang 'Ado uta du ba bang u.' 

Hangta la sdang kren sa u wei pat u ong 

Ba bang ia kate te 

ba bang ia kani 

ryngkat shah da di la ka nat 

ba ong ryngkat ka shah da ni la ka nat 

ryngkat u khawthar u khawner 

u khaw shrah khaw thymmai te 

ado ba bang u kato se 

ba bam i u bynru ba bam jong u 

u mynken ba bam jong i 

u 7-khlieh 7-trep ba bam jong i 

u para u pyrsa ba bam 

ryngkat ka shah da de ka nat 

ryngkat ka ksain ka muin 

ba bam ryngkat ka shah da de ka nat 

ba ong u shrieh u tngaw u khnai u risang te 

to i kunai u to i kushin i u 

to ia buh i u to ia ri i u 

to ia duh ia lukai ki khon ki kti 

para pyrsa ka nat u para pyrsa 

u symbai u ranai to ia ri ia dup ho 

pynduh re u ni 

kumba buh ka mei ba buh ka iaw 
ba buh u Ni u pa 
ba buh u myndai u mynthai re 
kumta mo lukai ka para pyrsa 
une u khawthar khawner bu de bang u 
Ado ba bang lingai u mo 

Mo lukai ka para pyrsa* (Pynrisa u nongkren) 

‘Or* jubab u paidbah bad ki ia bam ia uta u khawthar. 

Ynda la dep ka bam khaw thar ki ksing ki bom ki riew 
biang bad ki shipai ki swar ki ia shad biang. Hadien katto 
katne por ka don sa ka shad kiew iing. la kane ki leh tang 
ha ka iing ki Lyngdoh kmei namar la buh da u myndai myn- 
thai bad ki ju leh ia kane tang ha kane ka sngi lew Khyllew- 
bah (Mawlong) shwa ban pynwai noh ia ka Sajer. Kane ka 
rukom kiew iing ka long ba ki shipai ki swar u duli u tympan 
lem bad ki basan bakhraw bad u paidbah ki kiew bad rung ha 
iing ki Lyngdoh-kmei, ki da tern da shad la kum ban pait 
sa ka iing. Hangne ruh ki tern ki shad ia ka shadwait ka 

mastieh, bad ki sa nguh san sien san wat kumba ki leb ha 
Nongrim ling ka Syiem It. Ynda la dcp ki sa hiar biang sha 
phyllaw duwan lyngdoh bad ia shad ia risa sa katto katne por. 
Ki iingniam pat ha kanc ka por ki lum ia ki sla bam sla dih 
bad ki bret noh ia ki shabar, katba ki kni pat ki nguh ki 
suron ba la kut la wai ka sngi ka nong ba la buh u tymmen 
u san ki da ong ‘Mar dom mar shla, bakla ha ka tim ka niew 
la buh u ni la buh u pa ' 

Hadien kane, ki paidbah na baroh ki ling ki khreh ia ka 
ban leit phai noh sha la shnong la shnong hynrei ki san basan, 
ki syiem, ki lyngdoh, ki khmat pakha bad ki kni ki ia shong 
dorbar ha phyllaw ban ia peit ia sngew ia ka lut ka sep, ia 
kaba ud jah ka mar ka mata bad lada don kano kano ka jing- 
kulmar ha ka Sajer, kum ka ia shoh ia dat ne kiwei kiwei, 
ki bishar lang hangta ha kane ka por. Ym ju kham don hi 
ka jingkulmar, lada jia ba don ruh ki nong pynkulmar ki 
hap ka kuna ka kait. La ong ruh ba ym ju jia koit ban don 
ba jah ei ei bad lada jah ruh ha kane ka bishar kam ju pep 
ban mih, ba dei ha ka niam. Da kane ka dorbar ki pynwai 
artat ia ka kam bad ki sa leit phai noh sha la ki shnong ki 
shnong. 

KA JINGBATAI IA KI KYNTIEN 


Abad - Bym don. 

A Binong a bishin - Ka nongbat niam. Kaba bat ia ka niam. 
Ka trai jong ka niam. 

(ka) Akor makor - Ka akor ka burom. Ka long rynieng. 

(ka) Ad - Ka pang ka niun. 

(u) Ang - U line. U lain. 

Arodo - Ba la aiti lut ia ka ban sa wan ne ka ba dang sah 
dien. 

Ai synjat - Kat kum ka dustur ki Nonglyngdoh haba ai 
synjat, u shynrang u dei ban ai kawei ka snieh pathi (dong 
tympew Karew) ba la puid khmat ne oh dur, kawei ka 
shanam shun ba don bad ka it khmih, kawei ka ’tang duma 
(dong thep ma sla ki kynthei), kawei ka shaku kaba da 
ka jingbat shyieng ba la pyndait lang bad u kynrik (kvnjri). 
Na ka liang ka kynthei pat, ka ai kawei ka jain Karew, 
kata da ka Pyrthoh Nongtluh ne ka Slori ne ka Khyndok 
ba la puid khmat, bun sien dei kaba ki thain hi. Kitei 
ki jain ba la ong haneng dei kiba shai rong namar ym ju 
bit ban ai da kaba iong ne dum rong. 

Katei ka rukom ai synjat ka don ka bhah kaba khraty 
khamtam ynda la Yap noh u lok bad ba ki dei ban pynphai 
ia ki shyieng sha ki kur jong u. Haba ki pynphai 'ia ki 
shyieng ki ju ai lang bad ka 'nieh pathi, ka shanam short, 



ka pla, ka tari ba da ka jingbat shyieng ba la pyndait 
lang bad u kynrik, ka pisa san suka, bad ki phriang ruh 
ia ki mar ki mata ka spah ka hajar jong u lok ba la i'ap. 
Te ki kur u shynrang ki shim ia ki shyieng jong uta u 
nongiap bad ia baroh ki tei ki tiar haneng, hynrei la ka 
spah kim ju shim lut ki shim tangba la nam namar ki ai 
noh sha ki khun jong u ta u nongiap. Haduh mynta dang 
iohsngew ia ka biria ki nong lyngdoh ia ki shynrang da 
kaba ong ‘Ka dor jong me tang San suka .’ 

Ai doh lama - Kaba thoh snam, thoh sner bad pharait kpu 
ia ki dur ha ki lad (haba ki wan shawdur) ha kaba ki da 
ai lang bad ka 'tang snam ki khot ‘ai doh lama.' Ia ka 
doh lama la ju ai tang ha ka Rungu-tap, hynrei lada dei 
ka Rungu Pamlat ne Rungu Pamphat kim ju ai ’tangsnam 
ha lad, hynrei ki ju leit ai ha ki ling niam bad ia ka thoh 
snam, thoh sner bad phareit kpu ruh ki leh ha duwan 
lyngdoh ne duwan syiem katba dei. 

Arphalak - Arliang wak. 


Bakai - Ba iaid, ba rkai, ba leit ba wan. 

Bah'r batoh - Longshwa-manshwa, Hyndai hynthai, Kulong 
kumah. 

Ba hap u jyrngam u Lamet - Ba dei lang bad u jyrngam bad 
u Lamet. 

Ba te ba ai - Ba lah ba iai. 

Ba jab - Ba i’alam. 

Ba leh bise - Bym treh shim. 

Bam myrnattg ting toh jap - Bym nang bam, tieng ioh iap. 

Ban shoh ban Kbein - Ban khan, ban wad, Kaba khan da ka 
pylleng. 

(Ka) Bara ka bakan - Ba lalam bara, kaba iah bar a, kaba 
ia mih rep paidbah. 

(U) Ba-shlong - Uba ker uba da. 

Ba seh ba wah - Kaba sieh kaba wah ia ka reng ka ngab 
ne ka bla. 

(U) Basir uba krang - U Dusmon, u Nongshun. 

(Ka) Bati - Ka kyllung, ka kynja pliang bathliew bha 
lyhong. 

Bat Nat bat ja - Bad diang bad mon. 

(U) Bator u bakan - Ka snem ka sngi. 

Bator - U snem. 

Bat rytung - U Kynbat jyrmani 

Bakan - Ka sngi. 

(Ka) Bei ka thait - Ka nguh ka dem. 

(Ka) Bet ka jam - Kaba nguh haba knia - Kaba nguh ba Tam. 

Bikdang biskeh - Uba pdang ba kseh - uba mih bteng, uba 
long ne man pateng. 

Bhan-bator - Shakri shakor. 

U Bhoi lane Bihoi — Ki Khasi kiba shong ha thain Bhoi ki 
khot Bhoi ia ki Mikir. Ki Mikir ruh ki khot Khasi ia 
ki Khasi kiba shong ha thain Bhoi, katba ki Khasi kiba 
shong ha thain Bhoi ki ia khot Karew para ma ki. 

Bhin - La ka jong. (Bhin kpa = La u jong u kpa). 

(a) B dong - Ban ym wad daw shuh. Ba dang don kaba 
sah teng. 

(ka) Btna ka simsotig - Ka Moiria ka Siinsong. 

( u) Birli u sutol - Ki jait dohkha. 

Bla - Ka lbong. 

Blap - Khlab, Doh lab. 

(la) Blon blott - La dep, La bha. 

Bnai Kyllung - Hyndai kulong kumah. Dang lung u Bnai- 

Borotv - U prew ba ki tbeh ding mynmiet ban pynshai haba 
leit ba wan. 

(ka) Bthup ka kyrbang - Ka jain. 

Bud ka Sad bud ka Dor - Ka Du wan. Ba la lum baroh lang 
ha Duwan. Kaba la sieh, la wah, la tynsat ia ka tyngkhein 
ka tabla ha tympan ne Sad kaba don ha khmat Kynram 
kaba don ha phrang Paidbah. Kaba don hok don dor. 

(u) Byrnei u phorud - Ba la kut jingmut. Ba la smai. Ba 
la rai. 

Kana - Matlah. 

(u) Kani u katha - U kynja ksuid. Ka Sabuit, ka Lasam etc. 
Uba shu ap bam na kiwei tang ban shu Yoh kem daw. 

Kap - laid lyngba na shiliang sha shiliang. Klan. 

Karkun ( Mikir) - U Nongsynshar. 

(u) Rated u kajub - Uba pynsniew ia ka kam knia. 

Kh&dar lyngdoh - Mynshwa eh don 12 tylli ki raid ha thain 
Bhoi kiba la ju pyniaid laitluid da ki 12 lyngdoh. Kine 
ki raid ki long; Ka Raid Lyngdoh Nongpoh, Lyngdoh 
Nongkhirlem, Lyngdoh Shymprong, Lyngdoh Myrdon, 
Lyngdoh Nongkhrah, Lyngdoh Nongkharai, Lyngdoh 
Sohkhwai, Lyngdoh Plasha, Lyngdoh Umwang, Lyngdoh 

Nongsohbar, Lyngdoh Nongwah bad Lyngdoh Nonglyng- 
doh. Hynrei na ka daw ki jingiapher jingmut para ma ki, 
ki 12 lyngdoh ki la ia monjur ban ia peit lang noh la kino 
kino ki kam kiba ia dei para raid, ne bad kiwei pat ki 
para syiem, katba ia ka synshar khadar ha la ki jong ki 
jong ki raid, kin ia synshar laitluid hi kum mynshwa. 
Kane ka jingiasynrop lang jong ki 12 lyngdoh, kam shym 
la lah ban pynhun ia ka jingthmu babha jong ki. Kumta 
ki la rai lang ban wad noh da u syiem. Hadien shi por 
ki la ioh rah ia uwei u jait syiemlieh na Mawwur Khawa 
Bag Khawa uba dei na ka kpoh ki syiem Khadsawphra 
na Sohiong bad ki la thung syiem ia u, hynrei baroh shi- 
miet, ka khan kam kup satia da kaei ka din kin ai ia u 
Syiem thymmai, ynda la jan shai la kynih kynsan u syiar 
bad la luh da ka Nam longshai. Naduh kane ka por u 
syiem longshai u bat ia ka jingiatylli ka raid 12 Lyngdoh 
bad u shong u sah noh ha Nongkhirlem. La ioh jingtip 
bathikna ruh ba ha ka por ba shimti u Syiem Tirot Sing 
ia ka khet Nongkhaw, ki syiem longshai ki la don lypa 
bun pateng syiem, Ka raid Nonglyngdoh ka dei kawei na 
kine ki kha tar-raid. La ju tip ruh ia ka raid Nonglyngdoh 
kum ka raid Nonglyngdoh-ar lyngdoh, namar ha kano 
kano ka jingknia, donkam barabor arngut ki lyngdoh, 
kata u Jha bad u Arja. 

Khmat sla dieng - Ka rukom puit khmat ia ki jain Karew 
ba la sdang da ki Nong Ryngngi (Rangi) 

Kbawpnah - Khaw shet kpu, khaw ja shulia. 

Khawthar - U Khaw dung shira - U Khuner - U Shira. 

Khein lew ha Nonglyngdoh - 
lewduh - longshai 



Lyngka 

- Nikpur 

Nongkrem 

- longshong 

Mawlong 

- lewkhyllewbah 

Rynghep 

- Khadduh 

Shyllong 

- Nongpoh myndai 

Pamtiah 

- Pynsin 

Umni 

- Thijew (Umsning) 


Khlieh dun khlieh shang - Ka jaka buh kba. 

Khlein ka Dkhoh - Ka khlieng ka dkhoh. 

Khomlong - Ka jain spong. 

Khrop - Ka juti 

Khwa doh - Kaba khwai doh. Kaba beh doh. Kaba tong 
doh. 

Khyndai li e khyndai tu e - U ksuid u khrei. Kaba shu leh 
ei lut. Kaba khlem daw. Kaba pynsngew lehnohei. 

Khyndain bise - Bym treh shim. 

Khynroit - Shi kynhun ki khlur. 

Khyrwait da me hai tu - Sdang ma me nangto. 

Khyrngieh ding - U Rnga ding. 

Khyrtui la tong la er - Ba pynjakhliah ka Iyer, Ba la khyrwait 
Iyer. 

Kteih - Ba kit, ba kieng. 

Kliangmikar - Ka ksuid - Don ruh kiba khot ia ka ka 
Plengmekar. 

( а) Kliein u kret - U Mikir 
Klumah Mahadep - Peit Mahadeb. 

Knor - Ka siej long ba dang lung kaba ki la khet shipung 
pynsah mat ha baroh arliang ka jingjrong katba mih. 
la kane ka siej pyllon ba la khrai ki sa thlieh arliang 
wak bad ki pyndonkam ia ki kum ki knot ne knor ban 
shong ki lyngdoh ne ki san basan haba ki leh niam. 

Kor - Ka mawknia. Haba ki knia ha ka Kor ki ju ker shwa 
ha ka rukom kumba thain khnam na baroh arliang bad 
ki pynlait lynti napdeng tang kat ban lait ban rung shapoh 
Nongbah. Ha ka por hyndai, la ker kumne ia ka Nongbah 
khnang ban lait na ka jingwan tyllep jong u nongshun 
nongpen, u dusmon u siar u kdiap. Hyndai mynba dang 
biang ka knia ka khriam ha ka Kor, ka jingdum ka ju tap 
i'ong synia ngain na baroh sawdong jong ka Nongbah, bad 
ka long kaba shitom ia u nongshun ban shem lynti shapoh 
Nongbah. Bun bah ki harwait bakhlain ki la dei 
ban phet iamrem namar kim ju lah ban shem lynti 
ban rung shapoh Nongbah. Ynda la kham hadien la poi 
ka por ba ki knia da u briew ha kane ka Kor, ba ki ia 
pyrthuh Hindu. Ia une u briew u ba dei ban shah knia 
kim ju da leit wad, namar ki ong ba u shu wan poi hi. 
Hynrei ka knia briew kam lah ban neh slem namar ki 
tymmen ki san kim shah, ba kam dei hok ka rukom ka 
riti ba la buh uba hir uba toh, kumta ki knia pyndep 
rukom noh da ka Huleng 

Kongri - Ka tnga. 

Kpu - U khaw ba la dung ne tylliat ha ban da ni lwet bha 
bin. U purew. 

( u) Ksang u swet u ksang u satep - Ka rukom shong jong 
u ksang ha u dohnud, kata da kaba paw ne da kaba tep, 
kaba beit ne kaba kdor. 

Kutnbli kumsha - Ka bym treh ia ka bym hok. Kaba pyn- 
bud bok. Kaba pyn-eh rngiew. 

Kunkon kunmon - Kaba leh ibein. Leh mon. 

Kupor - U sum beh mrad. 

{Cpa ka tin - Uwei na ki proh jabieng jong ki Nonglyngdoh 
mynba ki dang sah ha Nandoh. Tin dei ka kyrteng jong 
ka khun phrang sngi jong u. (Khomlong kpa ka Tin= 
Ka jain spong u kpa ka Tin). 

Kwai tympew - Mynshwa ha ka raid Nonglyngdoh ki ju 
bam kwai ruh da ka snep dieng kaba ki khot u stein 
Karew bad ki pynlong tympew pat da u tympew khlaw 
uba pur jyrmi kum u tympew hi uba ki khot u pathi 
jari. Ka shun bad u masla ki bam lang kumjuh kumba 
bam kwai hi. Haduh mynta dang don bun ki ba bam 
da u stein Karew bad u Pathi jari. 

Kyrjuh kyrjem - Ki sner jem kiba don ha ryndang u syiar. 

fiusbi kulain - Uba pyn soh sat ia ka kam ban shem tynrai 

(ka) Kynda ka pati - Ka bneng ka khyndew- Na kut 
ha kut. 

(ka) Kyndir ka tyrph : eh - Ka lynti phyrnai kaba par ha sahit 
bneng na ka jingthaba ka lei lieh. 

Kyndir - Uwei u khlur. 

(u) Kyn-ih u tyrsbo - U Syiar 

Kynjang pympum - uba sdien ldui ha suin, uba iaid ha suifi, 
u lyoh. 

(u) Kynjer - Ka 'Ner tdong u syiar. 

Kynrik - u tabah, u kynjri. 

Kynram - Ka Baranda - Ka jaka ba la siang tyrpait khyndi*t 
kham hajor ia ka tyrpait siang ring. 

(to) Kynrin to waksiit - To ai dak ha u ksang u dohnud. 

(Ka) kyntem ka kynrud - Ka nongrim 'ring. 

Kynton raurot — Ka duwan dupat. 

( ka) Kyndung ka kynei - Kyrkhu kyrdoh. Ka thum ka bah. 

Kyrbong kyrbai - U dkhot u dkhai. 

(u) Kyrdem u kyrsah - Ka dak ha ka knia ka khriam haba 
la pynbiang da u blang. 

Kyrling - Kylliang, bujli, ai pli. 

Kyllung - Ka kynja pliang pyllun ba thliew bha lyhong. 
Ka Bati 

Da dud - la beh ia ka basniew - Kaba dud sakai dud 
thynrei etc. 

Da-e - La ai la pynbiang. 

Da Syrngi Masi - Kaba da, kaba ker na kaba sniew, kaba 
pyndep ia ka niam - kaba wah tyllai, wah reng wah ngab - 
kaba sngewnguh ia u Blei ba la bha u kba u khaw. Ka 
knia Da Syrngi Masi ki leh tang lada don mawrong u 
Kni. Lada ym don Mawrong kata ki shu knia ha shnong 
tang da u sniang. 

Da-lieb u smai Da-lieb u tang - Ka jingsmai na myndai. 

Da-sbob - La khan, la luh, la shat pylleng. 

Dait-tymptuin - Dait bniat, kyr-iat bniat. 

Dan ka rei - Ka jingker dohkha, ka den-um, Ka Ban um. 

m 



Daron - Ka dieng ba la khlong thliew bad shtah pvllun 
kum ka dabor kaba don bad i thliew ban theh 'iad-um 
syriem kum u kettle khlem jingbat. 

Dat - Wan poi - wan rap - Wan hap shop. 

(U) Dkhut u tymbai - U dkhot u dkhai. 

( u) Den - U kui - u kynja mrad. 

(ka) Den ka jakrai - Ki jait kha-rit 

(ka) Det toah jah - Ka khrong ka bhar. 

Diengthoh diengthem - Diengthang - ka dieng ka siej kaba 
ki pylleit ha kaba pynkhuid i'a ka met-’fap. 

Dein - Diang - kaba suit. 

D ein - Ka dieng. 

Ding - Liang ka diang. Kadiang. 

Dieih-kuih - Ka jingkieng - ka dieng lymbong ba la shtah 
bad oh kyrdon ban long jingkieng jingpun. 

Ding-boretu — Ka tyllaw ding. 

Din - Ka nam ka kyrteng. 

Diplin-diknor - Ka diengshat pylleng. 

Dor — Ka jingheh ka ling. Kaba don dor don hok ban oh 
ka kuna ka kaid. la ka bla ka tyngkhein pat ki ju tynsat 
(sad) ha ka tyrpait ling, kata ha ka liang kaba shabar 
ha khmat ka kynram. Ka sad ka Dor. 

Duklui - Wan kloi - To kloi. 

Du ngeit du phari - Ba la dom i'a bitar - Bym kohnguh, 
bym ngeit. 

(u) Duli u tympan - Ki Duhalia - Nongtem Ksing dei u Duli 
bad Nongtem Bom dei u tympan. 

Dun - Shang-rit 

Dupap dusang - Ka pap ka sang. 

Dupuli dupukat - U ksang uba paw tang ka jingsdang bad 
jingkut, katba ka pdeng jong u pat ka ngam shapoh doh- 
nud bad lah ban iohi i*a u tang lada pynkylla ia u dohnud. 

(Ka) Dur - Ka khoh kit jingkit ki Karew kaba la thain ni 
bad thain skhem bha da ka siej ka shken. Ka lyeit dur ka 
sawdong syriem ia ka shang siew ki Pnar. Ki dur ki don 
arjait, kawei ki khot ka dur Karew bad kawei pat kaba 
don kjat ki khot ka dur-bret lane durblei. 

Dur bret/Dur-b\ei - Khoh bet symbai. 

Dulong - Ka jingkieng dieng ban laid kali. 

(ka) Dur ka khoh : - Ka niam ka rukom. Kaba biang lut 
ha baroh ki rukom leh niam. Ka khoh Karew. 

(ka) Durep ka Madorshang - Ka rukom tern stet bad jam 
sur ia ka ksing, Kaba tern stet. Kaba tern shong shit. 

Duwang - U tdong jong ki mrad. 

Dymmu - Dymmiew 

Hara - Nongai hukum : Nongai khubor (kumba la ioh nga 
u Hara hapun - kumba nga la ioh na u Nonglam ktien 
u Nongai khubor Nongai hukum). 

( ka) Hara u Bangkwa - U Sangot - u nongkhot briew. 

(u) Hari u hana ~ U Nongwei - u dkhar u klieng. 

Harwait - U Khlawait. 

Hin - Theh, pynkhreh, phylliew 

(u) Hul u hal - Ki jait dohkha. 

Ir bah ir san - U Syiar ba Heh - 'Yiar Ryngkuh. 

Ir - Ka wah. 

tad dih tad kaw - Ka iad um iad skaw. 

laleh ka shutang ialeh ka shubat - Kaba iasaid jutang. 

latap ia dir - Pynbiang ha ka knia ka khriam kaba da ai 
snam ai dkhot ai dkhai - Kaba pynbiang pura ha kaba 
lehniam leh rukom. 

leng sha ka met - leng shaba pang ba syih. 

lew symphrong iew symphai — Ka lew jong u syiar. Ka jaka 
shong u syiar. Ka jaka sum jaka sait u syiar. 

Itng-n am - Ki iing-niam ha Nongbah ki ju don barabor ar 
tylli ki kamra heh bad iwei i kamra rit. Ka dpei ding ka 
don ha baroh ar ki kamra heh. Ka kamra heh kaba ha 
khmat eh ki khot ka ‘Paidbah' bad kaba hadien pat ki 
khot ka ‘Rut’. I kamra rit dei ka jaka ba ki buh kiad 
bad ki khot ka ‘Sirkit buh kiad.' Kane ka Sirkit buh kiad 
ka don ha ka Kut. Ha pyrshah kane ka Sirkit buh kiad 
don ka Kynram ba la siang da ka tyrpait kumba shitd$ 
ka kynjang kham halor ban i’a ka tyrpait siang ling. Kane 
ka Kynram hapoh Kut dei kaba ki ju buh ia ka Dur, u 
Klong khaw bad kiwei kiwei ki jnit ki jnat ba ki pyn 
donkam ha ka jingknia. 

Ha Paidbah ruh don ar tylli ki Kynram, kawei ha 
pyrshah kawei pat ba la siang ha ka juh ka rukom kum 
kaba don hapoh Kut. Nalor kitei yn shem ruh sa kawei 
ka Kynram bad kawei ka Diein kuin shwa ban mih napoh 
Kut sha phyllaw dien ling bad sa kawei pat ka Kynram 
bad ka Diein kuin shwa ban mih na Paidbah $h? khflujt 



phyllaw ling* Kawei kaba ngi dei ban tip ka long ba, 
lait na ki trai ling ne ki kur ne ki kha ne ki lok ba lajan 
tam, kiwei kiwei kim ju bit ban rung thala sha Kut. 

Kino kino ki kam ki jam la ju ia pynbeit tang ha Paid- 
bah. Ka Kut ka dei ka jaka leh niam kaba kongsan tam 
ha kaba ki pyndep ia ka niam ling niam kur. 

Job thiah bha jlak - Kaba ioh thiah kumba iap. 

Ja-blei; sohja blei. - Ka ja pul aw. Ka ja stem. 

Ja dih - la leit. 

Jab - lalam - lamphang. 

( ka) Jaid ka teng - Ka '/aid ka ieng. 

Jain-bah; Jain-Rungu - Ka jain kordor ba la thain hi na ka 
bynta ka lehniam. 

Jaifi-blei - Ka spongkhor ba la thain itynnad bha. Kaba la 
syrdoh ksai ha ki tduh ban noh itynnad iop iop, ka dur 
u biiew ka kup da ka main maian aiu re tang kiew ka 
jain-blei ha khlieh. Ki lyngdoh kim lah ban pyndep ia 
ka niam khlem ka jain-blei. 

Jain Karew - Ka jain ba la thain hi da ki Khasi kiba shong 
ha ki thain Bhoi, te namar ki ju ia khot ia lade ki Karew, 
kumta ruh ia ki jain, ki kriah, ki shang bad ia kino kino 
ki mar ba la thain ne pynmih da ma ki, ki khot ki mar 
Karew, ki jain Karew, ki khoh Karew bad kumta ter ter. 

Ki jain Karew dei ki jain ba la thain ni bad itvnnat 
bha ba la suit bad shat rong laiphew har rukom. Ki jain 
ba ki ju kham thain ki long ki jainpien, ki khomlong, ki 
jymphong, ki Slori, ki Pyrthoh nongtluh, ki Khyndop, ki 



jainpan, ki jain-iong, bad kumta ter ter. Ka ju long ka 
rukom ban pyn i tynnat ia ki mang jong ki tei ki jain da 
kaba ki puid khmat. Ka rukom puid khmat ka don bun 
jait ha ki rong ba pher ba pher, don kiba ki khot ki mat- 
pied, e-kjat, don pat ki matpied mar e-kjat. Don pat 
sa ka Khomlong sajer, ka khmat shieh heh lane ka khmat 
shieh budon (barit), ka khmat myrwet, ka khmat lyngdoh 
heh lane khmat lyngdoh budon, kine don kiba don kjat 
don ruh ki bym don kjat. Don pat sa ka Khomlong 
kpa ka Tin, ka sla dieng, ka kjat sngi bad kumta ter ter. 
Haba puid khmat ki ju thoh pyn i tynnat da ki dur kiba 
khot ki thapbaheh, ki sbai ki tre ki shieh. Don ruh sa 
kawei pat ka rukom pyn i tynnat kaba ki khot ka rvnsat 
pari (bunsien da u sai jyrngam). Nalor kitei, ki Karew 
jong ngi ki thain ruh bun jait ki jain ryndia, jain it bad 
kiwei kiwei. 

Japah Janor - Kaba khroh ba kjor. 

Japlon - Ka iad-um. 

Jatoh - Ka sdad. 

(Ka) Jngit ka Jngai - Mynba dang lung ka pyrthei. Kaba 
dang sah biej. 

(u) Jha u arja - U Kni rangbah ne uba shim i'a ka bynta u 
lyngdoh-sad ki khot u Jha. Ia u kni khynnah uba i'arap 
ia u kni rangbah ne ia u lyngdoh sla ki khot u Arja. Ha 
ka dustur niam ka raid Nonglyngdoh dei ban don barobar 
arngut ki Nongknia, kata u Jha bad u Arja lane u Lyngdoh 
sad bad u Lyngdoh-sla. 

Jt-ei ji-sep - U nongiarap lem. Isynei. 

(u) Jt-eh jurat : - Ka jingeh jingwit. 

Jin kuin/Diein kuin - Ka jingkieng. 

Jin ha me - Tang ha Me 

(ka) jitthih ka jithoin - Pynthiah lang ha u. Kaba suk ba 
hun. 

Jhoh - Ka ktang siej ba la pynsah shimat kum ka dong 
tympew. Ki ju pyndonkam ia ka kum ka pela ban dih 
iad-um, um etc. Ka jrong shitda rangbah tam. Ka jaka 
dih ki pom beit. 

(u) Junka u julin - U jaitkba, u TIang. 

Jumang (Mikir) - Ki Mikir (Bhoi) ki khot jumang ia ki 
Khasi. 

Jura - Biang. 

(ka) Juwat ka juriii - Kaba jwat kaba satar (haba pom 'ia u 
Biang bad ym dkut shisicn pam ki ong ba juwat ba jurin). 

( u ) Jyrngam : - U Ratad. Une dei u ba ki ju pyn donkam 
ha ka knia ka khriam. U don ki sla kiba rit bad jrong 
ltir ltir kiba jyrngam bha kliaw kliaw. 

La kai - Ba iaid. Ba rkai. 

(u) Langkob, langkar - U Biang uba dei ban knia. U ’Lang- 
knia. 

La koh la sngar - u nong myndai, u longshwa. 

La koit - La khie. 

Langot lan gar; lasngoh lasngar - Ka ri khlaw, ka ri kaba 
dum, ka ri kaba sah bieit sah kop. 

La ngot - Ba shiteng, ha ka lyngngoh. (Langot lynti = 
shiteng lynti). 

Laiphew lap - Laiphew skit, laiphew jait. 

La luh la khan - La shat la khein. 

'La tnyrwai lane 9 1 a hyrwai - Ka kynja dieng met kaba heh, 
bad kaba don snep kaba rben bha bad ki sla pat kiba rit. 
Lada kyrjaw ia kita ki sla kan mih ka jingsuh sieng kaba 
sngew tynnad. Lada kwah ban bam, dei ban khud khuid 
shwa ia ka snep kaba na jrong eh haduh ban da poi hb 
ka bynta kaba lieh kshong. la kane ka snep kaba lieh lah 
ban bam haduh ban da poi sap lieh. Ka bang shngiam 
kum u phan karo ne phan dieng uba im bad ka shroin bha. 

Lanai lasier - U jait phlang - u lynnai u lasier. 

Lapang - Ki Lapang-kmei ki pnat ia lade bad la mih ki 
Lapang-Naroh, ki Lapang-Nongkynrih, ki Lapang-Nor- 
leng, ki Lapang-jrong, ki Lapang Nongtluh bad ki Lapang 
Bhur. 

Lara - Ka sim kaba rit. 

La reng - U siej pynkiang uba don ha kynram uba ki wah 
ia ka reng ka ngap ne ka bla ban pynpaw ha ki paidbah 
ba la ioh ka kuna ka kaid. Ia ka bla ki ju sieh ha 
duwan syiem It. Ha ki por mynshwa ki ju bam ia ka 
masi ruh ha duwan ka Syiem It. 

Larem - Ka Lakait kaba saw na trai sla. 

Latliej - Ka lakait khlaw kaba ki pyn donkam ha ka jing- 
knia. 

Larit - Ka lakait khlaw kaba ki pyn donkam ha kaba song 
jingsong, song ja ne ban bam ja. 

Ladew hati - Ka kait shyieng. 

Ladew mynhor - Ka kait khar. 



Lade tv sh'tii - Ka kait syiem. 

Ladew ktngkong - Ka kait ba marwei bym ju kha khun 
kynrei. 

Ladew jaji - Ka kait jaji. 

Ladew mynhor klong - ka ladew mynhor kaba heh. 

Ladew sahep - Ka kait sahep. 

Ladew rengblang - Ka kait kaba ki ju da shet. 

Ladew marbhuh - Ka kaitja lane ka kait mon. 

Let la kata, lab la kato - La kut kata, la lah kumto - la 
kut kumto sdang pat sa nawei. 

(ka) Lieng ka nam - Ka shynrong pyllleng kaba hch kaba 
don halor ka khnong. Ka dieng shat pylleng. 

L’ku - Kiew. 

Liku tymphlang - Kaba kiew halor tnum iingphlang 

Long da long - San, heh, plung, met, roi - man. 

Longdob Kut — Ka kut u Blei. Ka jaka ba kyntang tarn kaba 
ki ju pynlong jingknia, kane ka don ha Nongbah. la kane 
ka jaka la ker pyllun baroh sawdong da ki siej iong ba 
kynsai kata, bym pat bam khniang ne liar ngot kumba 
shi rynieng rangbah. Ki pyllait kawei ka dwar shaphang 
sepngi kat ban biang ban rung ka Dur. la kane ka dwar 
ruh la teh pyndait skhem bha tang shu dep kam. Kane 
ka jingker ha ki por mynshwa ka long kaba heh bha 
hynrei mynta la pynrit noh. Ki khein sang 'ia u briew 
ne u mrad ban rung hapoh. Tang rung la jap’ ki ong. 
Wat ha ka por ba ki lehniam kirn ju bit ban rung hapoh 
jingker bad ki juti. Ki rung hapoh Longdoh kut tang ha 
ka por ba ki leit knia, ne ki ker pynbha ia ka jingker ne 


B 

haba ki ialam i’ano i’ano ban pynsmai, wat la katta 
ruh ki ju da suron shwa ban rung. Hapoh kane ka kut 
don ki shken-blei, baroh ki dei ki shken liarngot. Hamm 
kine ki shken-blei don ki maw bashong ki san basan bad 
lai tylli ki maw shongknia ba ju shong u Lyngdoh-sad, 
Lyngdoh sla bad u Nongkit Dur. 

Ia ka Longdoh-Kut ne ka Kut u Blei la ju pynbha 
shisien shi snem shwa ka knia longdoh. Kino kino ki 
jait lait na ki Marin ki bit ban ker ne leit ker pynbha 
ia ka Longdoh-kut, hynrei shwa ban sdang dei ban da 
suron kumne : — 

‘Ko Syiem Longdoh syiem longpun shisnem shisien 
he Me la poi ka siejlieh ka siej iong la poi ka ker ka 
shlong ha Me wat shla wat dom wat buhkhoh wat jar 
sa 

(bad u sa khot pyrtuit) long longdoh man longdoh shan 
longdoh muij longdoh krih longdoh shang longdoh syai 
longdoh phai longdoh Rai longdoh syiem bakhraw syiem 
batri tang katta hi shim ho 

Longjew - Longiew 

Lukhrni - U kba - u khaw - ka lei kba. 

(u) Lyngkoh lyngkar U lyngjew u lyngsiem - U Blang iew 
u blang syiem. 

( u) Lyngkor u shwar - U jait khaw - kyrteng u kba. 

Lyngdoh-sad : - U Kni rangbah, ne uno uno uba dei na ka 
ling ki Lyngdoh-kmei, uba la monjur da ka khein ka khai 
ban long u lyngdoh knia, ne lyngdoh rangbah. Ki lyngdoh 
sad na ka King ki Lyngdoh-kmei ki lah ruh ban long ki 
lyngdoh Bishar katkum ki jingiamonjur. 


[ 18 ] 



Ha ka jingknia ki Nonglyngdoh, uno uno uba shimti 
ia ka kam kum u lyngdoh rangbah ne u Jha, la ju khot 
ruh ia kum uta, ba u long u lyngdoh-sad ha kata ka 
jingkfiia. 

Lyngdoh-sla : - U kni rangbah ne uno uno uba dei na ka 
ling ki Marin Sohseng uba la monjur da ka khein ka khai 
ban long u nongknia ne Lyngdoh-sla. 

Ha ka jingknia ki nong lyngdoh, uno uno uba shimti 
ia ka kam kum u lyngdoh ban iarap ia u Jha ne lyngdoh 
sad ki khot u Lyngdoh-sla ne u Arja. 

U Lyngdurong lyngmohong - U Blang shynrang. 

Lukat - Ki lok ki jor. Haba para marwei ki ong ‘Hoi' haba 
shibun ki ong ‘Lukai' (shano lei phi lukai - shano phi 
lalcit baroh kumne/shano lei me hoi - shano men leit) 

Lut la kata - Lut ne lait na kita baroh. 

(Ka) Ma ka sin - Ka tieng ka smiej. 

Maiduli Ksir - la u kpieng paila ksiar ba la pvnsdien lang 
bad shi lyngkhot ka ksiar, ki khot Maiduli - ki syiem 
Ahom ki khein kordor katta katta ia kine ki Maiduli, bad 
ki khot Gejra (kaba sdien). Kane ka ksiar lyngkhot 
ba ki pynsdien ha u ’pieng paila ksiar la ju thaw ha ka 
dur ka ksing, bad ha ki por ba hadien la nang pynitvnnat 
bad la shna ha ka dur u 'Nai 5 miet. Ki Ahom ki khot 
Maiduli (dur ksing) bad Junbiri (dur 'Nai 5 miet. Jun- 
Bnai/Biri-ba tylli). Ha ka raid Nonglyngdoh dang shem 
ia ki Maiduli bad la ju khein ba ki long ka spah ba kordor 
tarn. Ka ktien Um-eit (jan Mawphu) ki khot ia u Maiduli 
ksir ‘U Menjli.' 

Makri - Ki Makri-Kmei ki pait pnat ia lade bad la mih ki 
Makri-bhoi (Ba shim Kurim u Makri ia ka Bhoi) Ki Makri- 
Bhoi-thymmai, ki Makri-Kharai, ki Makri-Pyrlun (ba ki ri 
ei ia ka khynnah ba sngaid ba pyllun kaba ki 'ioh ei na 
lynti) Ki Makri Shawang bad ki Makri Rangi. 

Mah - Peit. 

Mahkai - Peit kai. 

Mabadeb - U kynja ksuid bym ju dih kiad bym bit ban pyn- 
dei kiad. Ilaba ki suit ia une u ksuid ki suit tang da ka 
ka um bad u kpu. 

(Ka) Marang ka majei - Kaba pynbiang kaba pynkhreh. 

Mar-e - Bym don. 

Mar-e-lot - Bym don shuh. 

Mar kit-Mar bah - Bym kit - bymbah. 

Marin - Ki Marin bad ki Malnging (Malngiang) ki ia dei 
shikur. 

Mynshwa eh la ju tip ia ki tang kum ki Marin syiem 
ia ka kpoh Longsyiem, bad Marin Lyngdoh ia ka kpoh 
Long Lyngdoh namar ka kam jong ki ka long ka Nambru 
Namblang. Hynrei ki Marin ki la pait pnat ia lade naduh 
ka por ba la leit shaw ia ka tymmen It na Kyrdem. Ka 
tymmen It ka Tung bad u Morlan ki ia long shipara, na 
ka tymmen It ym don khun bad la duh ka longsyiem na 
ka kpoh jong ka, bad la shim syiem noh na ka Tung 
bad la tip ia ki khun kum ki Marin Khonjin (rit ling) u 
Morlan pat u long lyngdoh Marin bad haba u la shim 
kurim u la shim jait sha lade kumta na u Morlan la mih 
ki lyngdoh kmei bad ki lyngdoh Jampru kiba don sha 

Mikir. Na poh kpoh ka Tung Marin Khonjin la mih ki 
Marin Sohseng (Ba ki shna ling ha ka jaka kaba don bun 
ka Sohseng. Ka Ladew syiem. Ka kynja syntiew kaba 
saw ne stem kaba ka sla jong ka ka syriem ia ka la 
lyngngi ne sla shynrai bad ki shyieng jong ka kiba ‘iong 
kat u jaiur. Ki syiar khlaw ki ju bam bha ia ki shyieng 
jong ka) bad ki Marin - Wang (ba ki ioh kurim ia ka Bhoi 
na Umwang). Na ki Marin-Sohseng la mih sa ki Marin 
Kamar (namar ki thaw wait bad kiwei kiwei ki tiar nar 
ha Nongbah). Na ki Marin - Wang pat la mih sa ki Marin 
Umta (ba ioh kurim ia ka Bhoi na Umta). 

Maring-od - Ka jingtem kaba don 3 ksai da u 'sai muka. 
Ki ju kham tern haba iap briew. 

Marjoh - Bym ioh 

Mar job khwa dob - Ym ioh dohkha. Ym ioh khwai, ne tong 
dohkha. 

Mar Mai - Ba sniew. 

Mar Mon - Bym don 

Mar shei lot - Bym lah shuh, la dap la biang. 

(Ka) Mat ka Jura - Ka phang kam ba ia hap dur. 

Maw khuri - Maw byrsiew. 

Mawpat — u Maw ba ki la khar na la ka pynthor nc ka bri 
uba ki leh niam ha ka miet Kheit kba bad pyn pat tang 
shu dep. 

Maw shwar - Ka kyrteng u ryngkew-u Maw ryngkew. 

Mer - Ka Dorbar. 

Muin - Ka mieng. 

(U) Mukbt u Mulon - U rangbah rangsan. 

Muri - Ka 'tangmuri. 

Myndar Myrho - Ka thiar buh kba. 

(Ka) Myniew Ka Myndo - Ka jingsngew - Ka rain ka rem - 
Ka jingshitom - Ka jingsngew lehrain. 

Mynracn mynkhla - Leh rain ba lyngkhuit. 

Mynriew - Khun bynriew. 

Myrker Myrshlong - Bymker bymda. 

Mynsaw mynsan - Ki longshwa, pateng pakit. 

Nongbah — Kane ka jaka ka don halor u lum Law kvntang 
ka raid Nonglyngdoh harum Umshken, tang kumba shi 
kynta na ka shnong Pahambir (Nongpoh Sirdar-ship). 
Hangne dang don haduh mynta ka um kaba ki ju pyn- 
donkam ha kaba lehniam leh rukom, bad ki khot Ya ka, 
ka ‘Um Lalung Um-tron/ la khot Nongbah namar ka long 
ka Nongbah jong ka raid Nonglyngdoh Ar-Lvngdoh. Ha 
kane ka Nongbah dang don haduh mynta ki kharai ba 
jylliew, bad ki dak ki shin jong ka kut kaba ki shna ha 
ka dur jong ki khnam ne shrip - (mynta la pra lut) ba la 
thain sieh iapom skhem bha ar syrtap baroh sawdong 
khnang ba u Nongshun un ym lait rung, bad lada jia ba 
u ioh ban rung ha ka syrtap jingker ba nyngkong, un 
sahkut pat ha ka syrtap jingker ba-ar kumba sahkut ki 
dohkha ha ka shrip (Khnam) Ha baroh arliang ki lynti 
ban kiew sha Nongbah dang don bun bah ki Maw-bvnna 
maw kynthei ba khraw arted la arted lynti, nalorkata don 
ruh sa kiwei pat ki maw niam maw shyieng mawknor, 
bad ki maw Ryngkew ba bun jait Mynta kane ka Nong- 

bah ka la sah khlaw bad ki khot ruh ia ka ka Law Kyn- 
tang, law raid lane law Lyngdoh. Ym ju shong briew 
shuh hangne lait tang ha ki sngi lehniam, ki sngi ba ki 
pynlong ia ka dorbar raid, lane ki sngi bishar khadar ha 
kaba ki da ia leit kiew khnang. Ha pdeng kane ka khlaw 
don ka jaka ba ki knia Longdoh kaba ki khot Longdoh- 
Kut, don ruh ki iing niam ba la shna bad pynsyon man 
la u snem da ki trai kur. Ki ju sah ha kine ki iing niam 
ha ki sngi lehniam bad tang shu dep ki ju leit phai noh 
sha la paham. Don bun ki briew kibym nud satia ban 
thiah miet marwei ha kine ki iingniam ne ha kane ka 
Nongbah namar ki ticng ia u Syrngi. 

Nongko-uta - Kine dei ki jaid Nongrum. Ki Nongko-um ki 
ia ting kur bad ki Nongshli, ki Lapang, ki Sohpdang bad 
ki Pamjhong - ki Nongko-um-Kmei ki pait pnat ia lade 
bad la mih ki Nongko-um-krem (ba rieh slap ha krem), 
Nongko-um-Nongkyrla (ba shong ha shnong Kyrla). 

Nangshei - Ba dang mon - Ba dang lah, ba dang kwah. 

Naidcm-Naishang - Nei iong u Nei shang. 

Nambru-Namblang - Ain briew ain Blei, ka jingsynshar 
khadar kaba iadei bad ki briew ha pyrthei bad kaba ia 
dei bad ka Niam ka rukom ha u Blei. 

Namphuk Namphiang - U Purew, u khaw ba la dung ne 
tyllait ni bha. 

(ka) Nat - Ka liang, Ka diang. 

Ka Nat ka sbing - Ka kur ka jait. Ki khun ki kti. 

(ka) Nem - Ka niam. 

1 Niangtyngkrong - Ka khniang kaba rit bha syriem ia ka 
thapbawa. Kaba iong ruh don, kaba lam byrsaw ruh don. 

filiew noth - Kaba pyrtrud jylli da ka pylleng halor ka 
dieng shat pylleng. 

(U) 9 Ninguih u \ Ningwang , U Ningtkoh, u 9 Ningtlem - 
U Sniang. 

Nin la ka nat - Lait na kata ka liang. Tylli baroh lang. 
Sngew lang. 

Nin ka nat - Bad kiwei kiwei. 

Nongai iad-suit - Ka trai lane ka Nongbat Niam. 

Nongkit dur - Ka kit dur kit khoh la ju kit da ki kynthei. 
Hynrei ha ka knia Longdoh la ju kit da u shynrang uba 
na ka jait Marin lane da u Lyngdoh sad. 

Nonghara - Nongkhot briew - u Sangot. 

(u) Oh mukrt Oh shyngkar - Ka dak ha u *nud u ’lap. 

Pah - Khroh, luh 

Pah khttr pah khriam - Pah khor pah khriam. 

Pah dusir pah rupa - Kaba khroh da kaba kordor, da u 
lynnai da ka jainbah ka sipat. 

Pah rasi pah ranap - Pah da u rynsi. 

Paham - Shong, kyntoit. 

Paju - Ka khana, ka Parom, ka jingiathuh pateng ka History. 
(Paju lnger = Ka jingiathuh khana bajrong). 

Pam ha ka thiat - Pom ha ka nguh ka dem. 

Panti - Kaba la teh skhem khlem lait, kaba sop ia ka ryn- 
dang kti da ka jain ne ka snieh. 

Par ka ksaw - Ban eh ka bok ka rwiang. Ban ieng ka bok 
ka rngiew. Ban eh mgiew. 

(ka) Pashait ka pasbor - Kaba suit kaba Shor. 

Peiphuh Peiphei - Ka dpei, ka dpei tyrpait. 

Pdah kyndeng - Kyrteng u Ryngkew. 

Piru - pithing *- Ki jait sim. Ka pirn ka syriem ia u Rynnia* 
ha ka rong bad u tdong tang ba u tdong jong ka u kham 
lyngkot. 

Phan ksaw - "Lei Nongri nongda ia ka long rynieng jong u 
khun bynriew, u Nongkit Nongbah. 

(Ka) Pba ka suift/Ka Pha ka sift - Kaba la pyftbiang, la ai 
(ai snam, ai dkhot). 

Pha kynshi - Kaba noh dkhot noh dkhai. 

Phai - Kynthei. 

(U) Phileh u Phidetv - Uba leit nguh leit iam. 

Pher - Ber, Synreit, Phareit. 

(U) Phirlat u Phidong - U jait mrad. 

Phretv - Ka dkar lum. 

Phurei ba Sakei — Ba dusmon u nongleit nongwan. 

Phyrloh - Ki peti, Ki kyrdon, ki jingjam jong ka jingkieng. 

Pla ktir pla rupa - U htiih ryndang ba kyrphom bha jong u 
’yiar ryngkuh. 

Putd khmat - Peit jain Karew. 

(U) Puli u puket - Ka pdeng jong u ksang kaba paw lada 
kylla ia u dohnud. Lada khlem kylla iohi tang ia ka jing- 
sdang bad jingkut jong u ksang. Peit Dupuli dupuket. 

Pumbuit pynkiir - Kaba pynkwah. 

Pynhir midbtirt - fcyhhiar syttibai 



Pynkhoh pyndong - Kaba song da ka sla. Don saw jait ki 
rukom song da ka sla. (a) Ka pynkhoh (b) Ka sadong 
ne pyndong (k) Ka pvrsew bad (d) Ka song. Ka pyrsew 
bad ka song dei kaba ki da teh. 

Pynku pynkam - Pynleit niam. Pynlong niam. Kyntiew ha 
ka niam ka rukom. 

Pynshong Dur - Ha ka Rungu Pamlat bad Rungu Pamphan, 
ki ju pynshong lang shriak la baroh ki Dur ha khmat 
duwan syiem ne duwan lyngdoh katba hap ka snem. 
Kino kino kiba bakla ia ka rukom pynshong dur ki hap 
ka kuna. Ka rukom pynshong ka long kumne : 

1. Lyndoh Kmei 
2- Marin-Khonjin 

3. Marin-sohseng 

4. Marin-wang 

5. Makri Bhoi Rim 

6. Makri Bhoi thymmai 

7. Makri Pyrlun etc. 

Ha ka por hyndai hadien jong ki Marin Khonjin bud 
ki Makri-Kmei bud ki Lapang - bud ki Nongko-um - bud 
ki Nongshli. 

Pyntth tynnen - Kaba kdew thik. Kdew ia ka juh shi ka juh. 
Pynt h - Pynbam nia. 

(U) Pyrda u pyrshang - U Ryngkew. la ka knia pyrda lah 
ban teh ne pyndep tang ki Marin. Ki ju knia da u Lang- 
iong bad ka syiar khnang ban ioh jingiada. 

Pyrsew - Ka rukom song da kaba ki lum baroh lang ki tduh 
bad sa shu teh na ryndang kata ka song. Ka rukom song 
kaba syriem ia u klong ynda haba la dep teh. 



Pynsyon - Pynbha. 

(Ka) Pyrtuh ka Luwai - Ka pyrtuh fea Ruwai ka ’Lei- 
ling, ’Lei-raid, Ka ’Lei kur - 'Lei hima. 

Pyrtuit - Ka kyrteng. 

9 Radbah radsan - Ki mrad heh (Hati, khla etc.) 

Rah dong, Rah kutn, Rah khra — Ki lai tylli ki khlur shi jaka 
syriem ia ka Nongrah Kum rah Khra. 

Rasi ranap - U Rynsi. 

Rungu-tap — Haba hap ka Ru-ngu-tap ki ju pomblang, ot 
syiar, ot sniang ha duwan lyngdoh tang shu wan kroh 
syrngu, hadien kata ki sa leit shaw Dur bad ai doh lama 
ha la ki lad ki lad bad ki nongkit Dur ki leit beit sha la 
ki iing-niam na kata ka lad ba ki Yoh doh lama, katba u 
shipai u suwar u duli tympan ki wan beit sha duwan 
lyngdoh ne duwan syiem katba hap ka snem. Ha ka 
snem 1979 la hap ha kane ka Rungu-tap. 

Rungu-Pamphan - Ynda la wan kroh syrngu ki ju leit shaw 
shwa ia ki Dur na la ki lad ki lad, bad ki wan ban pyn- 
shong ia ki ha khmat duwan lyngdoh ne duwan syiem 
katkum ka rukom. Nangta pat ki sa pyndep ia ka Pom- 
blang ot syiar ot sniang. Te u Pator u Maji ki sa thoh snam 
thoh sner bad pher kpu ia ki Dur, ia ki Ksing, ia ki Muri. 
ka Bom bad ka Shalamen. Ynda la dep leh ia kine baroh, 
ki kni ki suitwai lang baroh ha ka juh ka por, tangba dei 
ban bud la ka pali pali, sdang shwa na ki Lyngdoh Kmei 
bad bud ter ter kumba la pynshong ryntih la ki Dur. 
Katno kaba i hun i thiang, i shongkun donblei kane ka 
suitwai ha kaba baroh ki kni ki kynih ki phawar ha ki 
sur ba pher ba pher. Ynda la dep ka suitwai ki trai 

niam ki sa kit la ki Dur sha la ki jong ki jorig ki ifnghiam. 
Ha ka snefc 1981 la hap ha kane ka Rungu P&mphin- 

Rungu Pamlat - Ha ka Rungu Pamlat pat ki ju leit lam lang 
la u Langxong sha ka jaka kroh symgu bad tang shu la 
ioh ia ka Symgu ki sa pom sa u Lang-iong. Ngim dei 
ban klet ba ka put ka tern ka shad ka kmen ka ju sangeh 
shiphaiig haba pom ia u Langiong la ha jaka kroh syrngu 
ne ha duwan syiem duwan lyngdoh. Ka nongkit syrngu 
ka dei ban kit lang ruh la kata ka khlieh blang sha duwan. 
Ynda la buh la ki hait ki sker ha duwan, ki sa leit shaw 
la ki dur na ki lad ki lad bad ki pynshong dur ha duwan 
syiem ne duwan lyngdoh kum ha ka Rungu Pamphan. Te 
ynda haba la poi lut ki Dur bad la pynshong ia ki kat 
kum ka rukom, ki sa ot syiar ot sniang bad kim ju pom 
blang shuh hangne namar ba la dep pom ha lad kroh 
symgu. Nangta pat u Pator u Maji ki pyndep la ka thoh 
snam thoh sner pher kpu kum ha ka Rtmgu Pamphan, 
ki kfii ruh ki sei la ki klong ’iad-um ki suitwai la ki Dur 
ki khoh hangta hi, bad ki trai ki sa kit ia ki sha la ki 
jong ki jong ki iingniam. Ha ka snem 1980, ka hap ka 
Itungu Pamlat. 

Kiba lah ban pom ia u blang ha ka Sajer ki dei tang 
na ki Marin Sohseng ne Marin Khongjin katba dem ka 
khein. 

RhgU-rUsh - Ka Rflgiew - ka Pfiang-tyngkrong. 

(u) Rdiang pynkiang - U siej pynkiang uba khap ia u siej 
pynleng haba ker ia ka Longdoh-kut. U nongtei duwan 
banyngkong eh. 

Rifiefn ihunem - U Pterigri rifahi, niJ6g thaw fttam. 



JR in difi-blei, Rin din knia - U kjiiax: shken ba thynrapi bha 
ki tnad uba ki sieh hapoh Longdph Kut mynba kni^ 
Longdoh. 

Riniatv-riwan, bisem bidong - Kaba pynshong la kja pyllcng 
halor diengshat. 

Rubok-rubai - Paidbah baroh Iang-kaba i'awer trei paidbah 
da ka shnong. 

Ruin - Rung. 

Ruma rusieh - Kaba pynkhrqh pynkhrum. 

Rtoin - Pynphai pyllun kumba ruid jylli. 

(u) Rynntaw u Tleij - Ki jait sim, U Rynniaw u Tleij (u 
Tleij u syriem fa ka Tuta, u shynrang u saw shyntur ka 
kyntbei ka long shyntur). 

Ryn'ian - Ka jingjrong ka kyni'an. 

(ka) Rynsait ka Rymphum - Ka Kshaid. Ka jingsawa ka 
kshaid la ha lyhuh ha sangam, ha krem ha kroh ne ha 
rngi ha dymmiew. 

(u) Rynshi - Ka jait slarit kum ki shiah. 

(u) Rytung u rynsieh - Syiar. 

( u ) Sabah u tlang - U kba. 

Sadong - Ka jingsong-ka sla ba la song. 

( ka) Sad - Kaba lum lut baroh ha duwan, ka duwan. 

Sai randa — Ka jingtem kaba kum ka Sitar da u sai muka, 
ka don Lai (3) ksai. 

(u) Saipat u sai khniang - Ksai thaifi jain, khniang sei ksai. 
ka jain khor - ka muka. 

(ka) Sait ka ingai - Kaba sait ba pynkhuid. 





Sait sutua suit suti - Sait ia fcaba isih ijli, sait pynkhuid. 

Sajer - Kaba jer ba thoh. Ka niam kaba jer kyrteng ia ka 
Lukhmi bad ia baroh ka deiti deijat ha uta u snem. 

Satan - Kylliang, bujli, nongmih bteng. 

Salit - Ka siej ba la thlieh ot salit khnang ha ka dur ka tari 
ka wait. La pyndonkam ban ot syiar ot sniang ha ka 
jingknia. 

San byrtap u phew byrtap - U Myndai mynthai. U San pa- 
teng u phew pateng. U longshwa. 

Sanniew Lapatew - U Kongsan Lapatew. 

Sanniew Vmtrew - U Kongsan Umtrew. 

(u) San bar a u san mynkwa - Ki san nongrah khubor, ki 
san nonglam ktien. 

(u) San ryriieng u phew rynieng - U longshwa man shwa 
kiba la poi sha dwar u Blei, 

Sah Bamon sah synkai - Ba lyngkhuit bym don ban phong - 
Ba shitom bym don ba da. 

Sar - Khar, wad, lum. 

Saru sip - Soriew long ba thoh lieh 

(u) Satep u sabor - Ka trai ksang ne jaka ba mih u ksang 
ka paw lang bad ka khmut ne ka bynta ba kut jong u 
ksang, katba ka pdeng ksang pat la tap noh da u dohnud 
bad lah ban iohi ia u tang lada pynkylla ia u dohnud. 

Sawdong maniang - Saw tylli ki khlur. 

Sawit - Ka sahit bneng. Ha kliar - u kliar 

Skaw-dib - U skaw ba la buh khnang ban dih jingdih. 

(ka) Skit ka skat — Ba la ieid samla - lalang samla. 

Sdei - Sdie 

Sngah - Shiliang (ka ir ka Sngah - ka shilliang wah) 

Sngap noh tie j - Sngap noh jar. 

Sngetv smier - Kaba sngewmeng, sngewphuh. 

Sngi kyllung - Ka sngi ba danglung - mynhyndai 

Shadei - Ka Dabor dieng. 

Shah da de - Kaba shan, kaba kit. 

Shala bang shalabit - Ka 'lei lieh. 

( u ) Shurwat u Dinjar - Ki jait sim. U shyrwat, u Dinjar. 

Shalamen shalyngkhriaw - Ki pliang rnong ba ju thap 
kynshaw. 

Sha lympuit sha lympong - Ba lyngkhuit. 

Shken-blei — la kane ka shken la wan rah nyngkong eh da 
da u Morlan Lyngdoh na Plasha bad u thung i'a ka ha 
Nongbah, hynrei hadien katto katne kane ka shken-blei 
ka la phet noh. Te u Rupa Marin Sohseng u la leit shim 
biang ia ka shken blei bad u wan rah ia ka ha Nongbah. 
Ha kane ka sien ka shken-blei ka la shong la sah ha 
Nongbah, hynrei ka leit jia ba u Rupa u leit ioh da kaba 
torngot (liarngot) bad kumta baroh ki shken-blei kiba 
don ha Nongbah dei kiba torngot. Ka shken-blei nyngkong 
eh ka dei ka jong u Nongkhrah hadien la shim pat sa 
u Plasha bad khatduh la shim sa u Nonglyngdoh. 

Shiliang yn nai wa arliang yn nai - Leh hok khlem da leh 
shiliang khmat. Leh hok khlem pyntam pynduna. 

[31 j 



Shi jhoh ia ka Syietm Dur - Ban lait na kaba twa u kba y 
khaw ki ju suit shijhoh ha ka Dur. 

Shijhoh ia u Syrngi - Ban lait na ka pang ka jhia ka niun 
ka shitom, ki ju suit shijhoh ha u Kni u Kpa Rngai (ba 
la iap) u nongbuh ia ka Syiem Dur. 

Shiplin soh shiplin dob ksoh la syoh - Shipliang u soh, shi- 
pliang ka doh, bat na pdot. Kata ia bam mar la ka jong. 
Ha ka por ba bam, kawei ka kti kan bam, bad da kawei 
pat ka kti kan bat ia u pdot jong kita kaba la iakop khnang 
ban sngewthuh lada jia ba nguid um biah. 

Shisla - Shibla. 

Shong myntiii da son ka si - Ka daw rim ba la klet. 

Shru - Shriew. 

Shutwait - Shadwait. 

Shynruin hha shrip - Da bha, da hap ba ka sla. 

Shyrliang - Ka Syllieh. 

Si'iong-sibah - U ’seiniong, u 'sein bah. 

Silai sidoh - Ka pang ka niun - kaba shitom. 

Sim ladit ladong - Ka jait sim barit, 

Sipat-si khniang - Ka jaiiibah symgu - ka jaifi niam ka jain 
muka. 

Sling - Slieng, 

Slim - Shim, Khar, Tam. (Slim shyieng) 

( u) smai u tang - Uba smai ba tang. 

( uba ) m*i samla smai kyiithei - Uba thok uba shukor. 



ki sait. 

Sob, kani sob katha - Ba la pynwai, ba la pyndep. 

Sob khwai - Kyrteng ka shnong. 

Sob Khason — Ka jingthang ba la shna itynnat bha da ka 
lyntang dieng Kya ne Muloi, ka rukom shna ka long kum- 
ba thaw ia ka synduk ba sawdong, kata kumba 4 pruh ka 
kynjang, san pruh tam ka lynter bad 5 pruh ka pyngkiang. 
La ju thaw pynskhem da kaba pynieng san san tylli ki 
lyntang shiliang na baroh sawdong lane 5 arliang 7 arliang 
ba la kytshan da ki saw tylli ki dieng shynrang bajrong 
na ki saw kuna. la kine ki dieng shynrang la ju oh dur 
soh ladew (siar kait) ha kliar, bad la ju thoh bad oh ia ki 
dong jong u da ka khmat shieh. Kumjuh ia ki lyntang, 
la thoh bad oh dur ha ki rukom puid khmat bapher ba- 
pher ba la shat pynihrong bha. Nalor ka puit khmat, 
lah ruh ban thoh dur sier dur hati katba ki sngewbit, 
Katto katne pruh nalor ka synduk ki ju tap sa ka Chah 
tyrlup (jaintap) ba la pynskhem itynnat bha, bad ha kliar 
eh ki tap sa ka Chah laer (Shanduwa) ba la pynskhem 
ba kan pyiar sawdong kum ka jingtap synduk tang da ki 
artylli ki siej na khlieh bad na trai ka sohkhason. 

Soh nari - Sohjew. 

Soh sban - Kyrshan. 

Siang sla - Kaba siang pynbiang ia ka sla ka dur, kata 9 
sla ha u kpa, 7 sla ha ka kmie, 5 sla ha u khun bad 3 sla 
ha u braw (mraw) u shakri. 

(a) Song u tap - Jingsong jingtap. 

Syai - Kynthei 



Syngka-syngdom - U Ryngkew hapoh u Longdoh. Tang ki 
Lapang ki lah ban knia ha u Synka Syngdom. 

(ka) Syngkor ka Mynkor - Ka longrynieng baroh kawei. 

Syon — Babha. 

Symphut symphlait - Jaituh, Jaipdeh. 

(u) Symput u syntem - Ka put ka tem. 

Sympbrong - Kyrteng shnong. 

(ka) syndah 9 jat - Kane la shna da ka siej i'ong thik kumba 
shna i’a ki knor, la pyndonkam ia ki ban iuh kjat da ki 
lyngdoh ne ki basan ha ka por lehniam. 

(ka) sytirap ka synmong - Ki niuh jem jong ka syiar ne u 
syiar kiba don ha ryndang ne kpoh. 

Synrih symphuit - Synriah bhut. 

(ha) synron ba synrih - Synriah bhut. Ha ka knia ka khriam 
ne ha ka bam smai ki ju pan dak da kaba synron synrih. 

(To) syntit - To syntiat. 

(ka) syntit ka phuli - Kaba la syntiat. Kaba la ia thuh. 

(ka) syrkit buh kiad - Ka jaka buh rieh kiad. 

Syrngaw - Kynjah. 

Syrngi - Ka snaiap. Ka Rngiew Nongiap, ka mynsiem u 
Kni ba la iap uba kit ba bah. 

Syrngu - Ka Rungu - Ka Rngiew * Ka Rngai - ftiang tyng- 
kron. 

Sukor bukor — Bym don burom surom. 

Suknud - Kaba hun, kaba suk mynsiem. 



Suh khmat, sob khason - Ka Lyngfchason - Ka synduk ban 
thep ia ka met iap kaba da shna oh itynnat bha bad kaba 
ki da suit rong bunjait. 

Stfit khri dep pai tyndep tympai tyndew — Bym dei ban 
tyndep, hynrei dei ban pynmih daw noh ban pynshai noh 
‘ia ka kam. 

Sulo* Khyndew — Ka suloi nar kaba ki sieh hapoh khyndew. 
Ka don ka ktang baheh ban thep bakhor bad iwei i thliew 
rit na jan trai ban pyndei ding. Kane ka suloi ka ju bthei 
bad ngam sha khyndew tang mar shu ai ding. 

Suron - Ka nguh. Kaba leit nguh. 

Tangbait tangboin - Ka ktang lyngkot, kaba bha dur ne 
itynnat. Kano kano ka jingshna oh dur ba itynnat da ka 
siej. 

Tangnoh tangboit - Ki briew ba stad ban put ban tem. 

Tang ksem - Ka tyndong siej ba shet wang shet jhur ne shet 
ja shet doh, 

Tang nah — Ka tyndong dih um ne dih jingdih ba la pai kyn- 
ring. Ka tyndong siej ba la khet pynsah mat na trai kum 
ka dong tympew ne ka jhoh hynrei ia ka jaka dih la pam 
pashli ne pai kynriang. 

Tang pub — Ka ktang siej heh ne siej iong kaba la khet ar 
mat ar pung pura, ki ju pyndonkam ban thep jyndem. 

Tang snam - la ka snam blang snam sniang kaba ki lum 
lang ha u khiew ki ju phylliew ha ki tangnah, ha kine ki 
tangnah ba la thep snam ki ju thep lang u lynnai ki doh- 
nud blang, dohnud sniang saw ne sau dkhot. Ja kine 
ki tangnah ba la thep snam thep dohnud ki khot ki tang 

snam. Ia ka snam ki phareit ha ki sla kfiia Symgi bad 
b^d ia ki dohnud rwh ki pb& lang ha u Syrngi. 

Tang um - Ka ktang heh ktang siej iong. Kane ka don lai 
mat lai pung pura. Ki ju buh um ne kit um da kine ki 
’tang um. 

Tahoh tahait - Ba phuhmut phuhmat ha ka laid ka ieng. 

Talwak - Ka jingput ba don tang at tylli ki thliew kawei 
haneng ban pyrsad bad kawei harum ban pynwan sur. 
La ju shna ia ka na ka siej La. 

Tap - Kaba pynbiang pura ia ka niam ka rukom, kaba da 
ai dkhot ai dkhai ai snam ai kpu. 

Tap kyrteng - Ka rukom lehniam kaba ki leh ia ki khynnah 
ynda haba ki la kham sian. Lada dei ia u shynrang ki 
ju ai da ka jymphong bad pynphong artat ha kane ka 
sngi tap kyrteng, lada dei i kynthei ki ju ai da ka jain 
pien bad pynpien artat ha katei ka sngi. Ka jymphong 
ne jainpien ka dei kaba ki suh ki thain hi, ki da leh janai 
bad itynnat bha. Nalor katei ka jingai jymphong ne jain- 
pien don ruh ka jinglehniam bakyrpang ha katei ka sngi 
ryngkat ka khawai dawai ’ia ki lok ki jor ki kur ki kha. 

Taphieh - Uwei u khlur. 

Tawkon Tawmon - Kaba lehmon. 

Teh Myrlem Teh Myrjah - la teh kur. Haba ki teh myrlem 
myrjah ki da ia bam kumpri, kata kawei ka jait ka khot 
bam ia kaw<?i pat ka jait para ba ia kwah ban ia teh myr- 
lem myrjah, bad ha ka sngi ba bud pat ki nongkhot bam 
ki leit bam kylliang ha ka ling jong kito ki lok kiba ki la 
khot bam. Ha baroh arliang ki da pymap sniaug bad da 



la suit la shor. Shisien ba la ia bdin feumpri, kitoki arjait 
kim bit shuh ban ia poikha poiman para ma ki. 

Tdottg Kynniaw - Ki 'ner tdong u Rynfiiaw. Shisot dei 
uba la biang 120 tylli. 80 tylli dang duna shisot. 

(ka) Ten ka shakrai - Ki jait dohkha barit. 

Tba-ar - Ka tiat - ba riat. 

Tbadai tharin — Ka bynta ba shabar jong ka ling lane ka rud 
ling kaba tap da ka shalamar. 

Tha-lei - Jylliew, bajylliew. 

Tharin thapai - Artylli ki khlur. 

Thijito — Thiah lew. 

Thied lab u myrjai - Uba lah dor uba tad dor - uba thied 
rem uba thied tat. 

( u) Thlen u tyrsi - U kynja bsein - u ksuid. 

(ba) Thlieh ba nett - Ba thlieh, ba pom, ba pynbynta, ba 
pom pyrthat, ba mait ba pyn'iakhlad. 

(ia) Thoh rishi - Kaba thoh, kaba tah. 

(Haba) Thung Lyngdoh - Haba jied ne thung Lyngdoh, ki 
ju jied na kata ka jait kaba dei hok ban long Lyng- 
doh, kam pher lada dei da u hymmen rangbah ne da u 
para barit, namar ki thung kat ha uba ka dem ka kheifi 
ka khai. Bah pyn sakhi la kane, ka raid ka ju ai ha tita 
uba ki la jied ban long Lyngdoh ia kawei ka sala Khom- 
long, u kwai shi bta (5 tylli) bad u pathi 5 sk. 

(ka) thup - Ka jaka buh bha. 

(u) Thyrlong u dijei - U Ryngkew ba dang ba khie. 

Tikri - Ka thor ka bhuin. 



Tinkon-Tinmon - Tien kren bein - kren mon. 

Tin ta kbaifi «- Tien la pan. 

Tlur - Ka kliar sla. 

(ka) Trai — Ka nongbat niam jong la ka jait ka kynja kaba 
la jied bad monjur da ka khein ka khai. 

To ngeit to phari - To ngeit to koh nguh. Pyn koh nguh da 
ka blang ka syiar. 

Tyngkla - Bakla, bakla ka nia, kylla nia. 

Tynkhein - Khohwah 

(ka) Tyngkong ka tymbait - Ka jaka hakhmat kynram 
(Baranda) ha ban kiew sha ling. 

Tyngkein - Ka jingkieng. 

Tymbet - Lyngkot. 

Tymphlang - Ka iingphlang. 

Tynni - Pdiang sngewbha (tynnad) ka rukom khot ieit e.g. 
theirit, bah heh, ieit, etc. 

(ka) tynnang ka tynda - Ka trei ka ktah, ka ktah, ka khih 
ka kamai. 

Tyrngi - Ka jait dieng ba eh jwat bha. Ki ju shna synrei 
da kane ka dieng. 

(ka) Tyrlaw - Ka jait siej ba syriefn ia u Tyr-a, ka heh kat 
ka shken. 

(u) Tyrshob - U jait sim 

Um-ngei tob Um-rangait - Sdad Umngei Umrangait. 

Umjat urnnong - Ka ’iad hiat. Kk lad-um ba la shu tong beit 
na u khra. 

Um-Lalung Um-tran - Kane ka um ka don ha Nongbah. Ka- 
wei ha neng kawei harum, marjan. 

Hyndai ha kane ka jaka la ju shong ki Lalung had ki 
Tron. Kumta ia kane ka um la khot ka um Lalung- 
Umtron. Kane ka dei ka um kyntang bad ym ju bit 
ban tong na kane ka Um lait tang shisien shisnem, ki 
tong i'a ka tang ha ka janmiet jong ka sngi long-shong 
kaba mut shi sngi shwa ka lew Nongpoh (lew Mawlong) 
ha ka por Sajer jong ka raid Nong-Lyngdoh. la kane ka 
um ki ju pynkhuid shisien shisnem ha ka sngi lewduh 
mynsngi (ka sngi pynthih Dur) ha shwa ban pynkhuid ia 
kane ka um dei ban da suron da nguh da uba na ka jait 
Makri namar ym ju bit da kiwei pat ki jait. Haba nguh 
ba suron u nongnguh u ju ong kumne : — 

‘Mynta ka sngi ban pynkhuid ia pha ka Um Lalung 
na ka bynta ka um bam um dih jong ki kni. Wat shla 
wat dom (u nguh artad ngon ha tbian) wat buh khoh 
wat buh ran (nangta u shim ka Pyntuit jong ka u ong) 

Ho ka Rin ho ka Tin ka Rin ho ka sin. 

Ko ka Rifi ko ka Tin ko ka Thin ia Rifi bang ia Rin Ko 
Bei Nia ko Syiem Lalung Trai Kynrad/ 

Uwe — U wei. 

Wa dein - Wan diang - wan shim. 

Was hi — Ka Rashi. 

(ka) Woh kawai - Kaba syrwoh - kaba pynwai. 

(ka) Woh ka wiar - Kaba tim kfiia - kaba la tim la niew ha 
ka knia ka khriam. 

r- 

